އިންތިހާ –5– Esfiya – Dhivehi Vaahaka Site\n- by aphxxx - 59- September 12, 2020\nޕްލެޓިނަމް ރެސިޑެންސްގެ ކުރިމައްތީގައި ކާރު ޕާރކު ކޮއްލުމަށް ފަހު އައިމަން ގޮސް އެ އިމާރާތުގެ ތެރެއަށްވަނީ، ލައިގެން ހުރި އަޅި ކުލައިގެ ހުޑީގެ ހުޑް ބޮލުގައި އަޅާލަމުންނެވެ. ލިފްޓަށް އަރައި ހަތަރު ވަނަ ފަންގިފިލާއަށް އޮއްބާލުމަށްފަހު އައިމަން ފުން ނޭވާ އެއް ދޫކޮއްލިއެވެ. ލިފްޓު ހުއްޓުމާއި އެކު އެ ބޮޑު ގޯޅިގަނޑުގެ ތެރެއަށް އައިމަން ނަޒަރު ހިންގާލިއެވެ. ހަތަރެއް ބީ ފެނުމުން ގޮސް އެ އެޕާރޓްމެންޓުގެ ދޮރު ކުރިމަތީގައި ހުއްޓިލަމުން ބެލްއަޅާލީ ތެޅި ތެޅި އޮތް ހިތަކާއި އެކީގައެވެ.\nކޮޓަރިއަށް ވައިތް އިވާންގެ ސިކުނޑީގައި ދައުރުވަމުން ދިއައީ މިއަދު ދިމާވި އަރަތެއް ފަދަ އަންހެން ކުއްޖާގެ ހިޔާލުތަކެވެ. ކަންފަތުގައި ގުގުމަމުން ދިއައީ، އޭނާގެ ކޮންމެ ހަރަކާތެއް، ކޮންމެ އަމަލެއް، ކޮންމެ އިހުސާސެއް ފަސޭހަ ކަމާއިއެކު ދެނެގައިތް އެ އަންހެން ކުއްޖާގެ ބަސްތަކެވެ. މާނަފުން އެ ލަފުޒުތަކުން ދޭހަ ކުރަންވީ މާނައެއް އިވާންއަކަށް ނުވިސްނުނެވެ.\nމިއީ މީހެއްގެ ވާހަކަތަކާއި އަމަލުތަކުން ނަގަންވީ ކޮން މާނައެއް ތޯ ދެނެގަންނަން އޭނާއަށް މިހައި އުނދަގޫ ވީ ފުރަތަމަ ފަހަރެވެ. އަރަތެއްގެ ރަނގަޅު ޖަވާބު ދިމާކުރަން ނޭނގުނު ފުރަތަމަ ފަހަރެވެ. އާއެކެވެ. ނޫރްއަކީ އޭނާގެ ދިރިއުޅުމަށް އަރަތެއްގެ ސަފައިގައި އައި އަންހެން ކުއްޖެކެވެ. ނޫރްގެ އެ އަމަލުތަކާއި ބަސްތަކުގެ މަޤުސަދަކީ ކޮބައި ބާއެވެ.\nލައިގެން ހުރި ކަޅު ކޯޓުގެ ގޮށްތައް ނައްޓާލަމުން އެނދުގެ މަގަތުގައި އިވާން އިށީނދެލިއެވެ. ތުނި ކޮށް ފަޅާފައި ހުރި ތުނބުޅީގައި އަތް ހިންގާލަމުން ދެލޯ މަރާލަމުން ފުން ނޭވާ އެއް ދޫކޮއްލިއެވެ. އެއާއި އެކު އިވާންގެ ލޮލު ކުރިމަތީގައި ސިފަވެގެން ދިއައީ ނޫރްގެ ސޫރައެވެ. އެ ޖާދުވީ ކަޅިރަވައާއި، ރީތިކަމުގެ އިންތިހާއެވެ. އަވަހަށް ދެލޯ ހުޅުވާލަމުން އިވާން އިންތަނުން ފުންމައިގެން ތެދުވިއެވެ. ނިއްކުރިމަތީގައި ބަބުޅަމުން ދިޔަ ދާތިކިތައް ފޮހެލަމުން އަވަހަށް ފާހަނައަށް ވަނީ ބޭކާރު ހިޔާލުތަކުން އެއްކިބާ ވުމަށެވެ.\n”ވަޓް…ކޮން އިރަކު؟ ޔަޤީންތަ ހަ އިންސައްތަ ހިއްސާޔާ ވާވަރަށް ރުފިޔާ ޖަމާވިކަން…އާން އެންމެ ރަނގަޅު” ފޯނު ބޭއްވިއިރު އުޒާމްގެ މޫނުމަތީގައި ވަނީ ކަންބޮޑުވުމެވެ. ކޮންމެވެސް ބޮޑު ކަމަކާ ކުރިމަތިވާން އުޅޭކަމުގެ ރަތް ސިގުނަލް، އޭނާގެ ތަޖުރިބާކާރު ސިކުނޑި އޭނާއަށް ދެމުން ދިއައެވެ. އަންނަން އުޅޭ ތޫފާނުގެ ކަޅު ވިލާތައް އުދަރެހުން ފެންނަން އެބަ ހުއްޓެވެ. ނުވިސްނޭ ކަމަކީ ރަތް އަވި ދެމުންއައި މޫސުމެއްގައި ކުއްލިއަކަށް ވިއްސާރަވެ ތޫފާނެއް އަންނަން ޖެހޭނެ ސަބަބެވެ.\n”އިވާން އިވާން” އިވާންއަށް ގޮވަމުން ކޮޓަރިން ނިކުތް އުޒާމް މަޑުކޮއްލީ ސިޓިން ރޫމުގެ މެދެއް ހައި ހިސާބުގައެވެ. އިރުކޮޅެއް ނުވަނީސް ސިޑިން ފައިބައިގެން އިވާން އަތުވެއްޖެއެވެ. އިސްތަށިގަނޑުން ޖަހަމުން ދިއަ ފެންތިކި ތަކުގެ ސަބަބުން އޭނާ ފެންވެރީ ދެންމަޔަކު ކަން ހާމަވެއެވެ. އުޒާމްގެ އަޑަށް އުޒްވާ ވެސް އެތަނަށް އައީ ވެގެން މިއުޅެނީ ކީތްކަން ދެނެގަތުމަށެވެ.\n”ކިހިނެއްވީ ތޯ ބައްޕާ؟” ކަންބޮޑުވެ ހުރެ އިވާން އަހާލީ އަދަބުވެރިކަމާއި އެކުގައެވެ. “އޭޒެޑް ބިލްޑިންގްސް ކުންފުނީގެ ހަ ޕަސެންޓް ޝެއާރްސް ކާކަށް އިވާން ވިއްކީ؟ ކީއްވެ އެމީހެއްގެ ނަން ކުންފުނީގެ އެހެން ހިއްސާދާރުންނަށް ނޭނގެންވީ؟ އިވާން ހަނދާން ނެތުނީތަ…އަހަރެމެންގެ އެ ކުންފުންޏަކީ ޕްރައިވެޓް ލިމިޓެޑް ތަނެއްކަން…އެކުވެރިންނާ އާއިލާ މީހުން ނޫނީ މުއައްޒަފުންނާ މިހާރު ތިބި ހިއްސާ ދާރުން ނޫން ބަޔަކަށް ހިއްސާ ނުވިއްކޭނެކަން؟” ހުރިހާ ސުވާލެއް އުޒާމް ކޮއްލީ ހިތްހަމަނުޖެހުމުން ކަން އިވާންއަށް އިނގެއެވެ. ވިޔަފާރީގެ ކަމެއްގައި އޭނާ އަމަލުކުރި ގޮތާއި މެދު ބައްޕަ ހިތްހަމަނުޖެހި ލެއްވި މިއީ ފުރަތަމަ ފަހަރެވެ.\nއުޒާމްގެ ސުވާލަށް ޖަވާބުދޭން އަނގަ ހުޅުވާލި އިވާންގެ ހަނދާނަށް އައީ ނޫރް ކުރި ފުރަތަމަ ޝަރުތެވެ.\n“ނޫރްއާ ބެހޭ އެއްވެސް މަޢުލޫމާތެއް، ނޫރްގެ ނަންވެސް އަދި އިވާންއާ ނޫރްއާ ދޭތެރޭ ދެކެވުނު އެއްވެސް ވާހަކައެއް ތިންވަނަ ފަރާތަކަށް އިނގިގެން ނުވާނެ…”\nކަރުކެހިލަމުން އިވާން ހަމަޖެހިލަން މަސައްކަތް ކުރީ ބައްޕައަށް ދޭނެ ޖަވާބެއް ނުވިސްނުމުންނެވެ. “ވާން ދަރިފުޅާ….ކާކު ތަ އެ ހިއްސާތައް ގަތީ؟” އިވާންގެ ކޮނޑު މަތީގައި އަތް ބާއްވާލަމުން އުޒްވާ އަހާލީ އުޒާމްގެ މޫނުމަތީގައި ހުރި ނުރުހުމުގެ އަސަރު ފެނުމުންނެވެ.\n”ބައްޕާ…އަޅުގަނޑަށް އިތުބާރު ނުކުރަނީތޯ؟ ބައްޕައަށް ވެސް އިނގި ލައްވާނެ އޭޒެޑްއަށް ދެރަ ގޮތެއް ވާނެ ގޮތަކަށް އަޅުގަނޑު އަމަލެއް ނުކުރާނެކަން….” އެހެން ބުނެލުމަށްފަހު އިވާން އެތާގައި އެންމެ ހިނދުކޮޅަކުވެސް މަޑުނުކޮށް ދިއައީ، ބައްޕައަށް އިތުރު ދޮގެއް ހަދަން ބޭނުން ނުވާތީއެވެ.\nއިވާން ދިއުމާއިއެކު އުޒާމް ހިތި ގޮތަކަށް ހިނިތުންވެލީ، އިވާން ކަމެއް ސިއްރު ކުރަން އުޅޭކަން ނަގައި ގަނެވުމުންނެވެ. “ހެއްހެ.. ވާންއަށް އެހީވީ ރަނގަޅަށް ހެން އަހަރެންނަށް ހީވަނީ….އެ ތޯރިޤުއާ ލާމިއު ނޫން އެހެން ކާކަށް ދޮންބެ އިތުބާރު ކުރަނީ…” މަލާމާތުގެ ރާގަކަށް އެހެން ބުނެލުމަށްފަހު އުޒްވާ އެތަނުން ދިޔަ އިރުވެސް އުޒާމް ހުރީ ފުން ހިޔާލެއްގައެވެ.\nބިލްޑިންގްސް ވިޔަފާރީގެ ކަންކަމާ އިވާން ހަވާލުވީ ފަހުން އެއްވެސް ކަމެއް އިވާން އޭނާއަށް ސިއްރު ކޮއްފައެއް ނެތެވެ. އޭނާ ކުރާ ކޮންމެ ސުވާލަކަށް ޔަޤީންކަމާއި އެކު އެންމެ އެކަށޭނެ ޖަވާބު އިވާން ދެނީ އެ ވިޔަފާރިއަކީ އުޒާމްއަށް ކިހާ މުހިންމު އެއްޗެއްކަން އޭނާއަށް އިނގޭތީއެވެ. ނަމަވެސް މިއަދު އިވާން އޭނާއަށް ސިއްރު ކުރަން އެއުޅެނީ ކޮންކަމެއް ހެއްޔެވެ. އެވާހަކައެއް، އެމީހެއްގެ ނަމެއް އިވާންއަށް އޭނާ ކައިރީ ނުބުނެވެންވީ ކީއްވެ ހެއްޔެވެ. އެދެމީހުންގެ ދޭތެރެއަށް މިއައި ދުރުމިނާއި އިތުބާރު ނުކުރެވުމުގެ ފަހަތުގައި ވަނީ ކާކު ހެއްޔެވެ.\nދެފަހަރަކު ބެލް އަޅާލުމުން އެތެރެއިން ތަޅަށް ތަޅުދަނޑި ޖަހާލި އަޑު އިވިގެން ދިއައެވެ. ހުޅުވުނު ދޮރާއި އެކު އައިމަން ހުރި ތާ ގަނޑުވި ފަދައެވެ. އޭނާގެ ނަޒަރު ހުއްޓިފައިވީ، ކުރިމަތީގައި ހުރި ދުވަހަކުވެސް އޭނާ ނުދެކޭފަދަ ރީތިކަން ހުސް ކޮއްގެން ހުރި އަންހެން ކުއްޖާއަށެވެ.\nސުވާލުގެ ނަޒަރަކުން ބޯ އެސްފިޔަތަކުގެ ނިވަލުގައިވީ އެ ޖާދުވީ މަޑު މުށި ކުލައިގެ ދެލޮލުން އޭނާއާއި ދިމާލަށް ބަލަހައްޓައިގެން ހުރި އިރު، އެ ދޮން އޮމާން މޫނުގައި ވިދުމެއް ވިއެވެ. އެއްވެސް މޭކް އަޕެއް ކޮއްފައި ނުވާ އިރުވެސް އެހާ ފުރިހަމަ އެވެ. ތުނި ތުންފަތަށް އަރާފައި ހުރި ލޭ ރަތް ކުލައިގެ ސަބަބުން އާޝޯހު ކުރުވައެވެ. ލައިގެން ހުރި މަޑު ނޫ ކުލައިގެ ކުރު ސޯޓާއި ކުރު ރަތް ކުލައިގެ ޓޮޕް ކޮޅުގެ ސަބަބުން އެ ދޮން ދެފައި ހާމަޔަށް އޮތް އިރު، އެ ލޫޅާފަތި ހަށިގަނޑު ފެންނަ ކޮންމެ މީހެއް ދީވާނާ ކޮއްލާނެ ކަން ގައިމެވެ.\n”ކާކު ހޯދަން؟” މުޒިކެއްފަދަ އެ އަންހެން ކުއްޖާގެ އަޑު އިވުމުން ހޭވެރިކަންވީ މީހެއްފަދައިން އައިމަން ހަމަޖެހިލިއެވެ. “އެން އޯ ސްކޮޔާރޑް އާރްގެ ވެރިޔާ….” އައިމަންގެ އެ ޖުމްލަ އާއި އެކު ކުރިމަތީގައި ހުރި ނޫރްގެ މޫނު މައްޗަށް ކާމިޔާބުގެ ހިނިތުންވުމެއް ވެރިވިއެވެ. “އާދޭ އެތެރެއަށް” އައިމަން ވަނުމަށް ތަން ދައްކަމުން ނޫރް އަނެއް ކޮޅަށް އެނބުރިލި އިރު އެ މޫނު މަތީގައިވީ ފަތަހައިގެ ހިނިތުންވުން އައިމަންއަށް ފެނުނު ނަމައެވެ.\nއެ އެޕާރޓުމެންޓުގެ ތެރެއަށް އައިމަންއަށް ނަޒަރު ހިންގާ ލެވުނެވެ. ފާރު ތަކުގައި ލާފައި ހުރީ ފަނޑު އަޅި ކުލައެކެވެ. ހުރިހާ ފަރުނީޗަރެއްގައިވަނީ ކަޅު ކުލައެވެ. ބޮޑުސިޓިން ރޫމުގެ މެދުގައި ކަޅު ކުލައިގެ ސޯފާސެޓެއް ބެހެއްޓިފައި ހުރި އިރު، ސޯފާގެ ކުރިމަތީގައި ހުރި ބިތުގައި އަގު ބޮޑު ވާސްތަކާއި ކުރެހުންތައް އަޅުވާލެވިފައި ހުއްޓެވެ. ސޯފާގެ ފަހަތު ބިތް އެއްކޮށް ބިއްލޫރިން ހެދިފައިވީއިރު، ފަރުދާ ތަކުގައިވަނީ ގަދަ ރަތް ކުލައެކެވެ.\nއެ އަންހެން ކުއްޖާ ސޯފާއަށް އިޝާރަތް ކުރުމުން ހިނިތުންވެލަމުން އައިމަން އެ ސޯފާގައި އިށީނދެލިއެވެ. އައިމަން އިށީނދެގެން އިން ސޯފާއާއި ތަންކޮޅެއް ދުރުގައި ހުރި ސިންގަލް ސޯފާއެއްގައި އިށީނދެލަމުން އައިމަންއަށް ނޫރް ފުން ނަޒަރެއް ދިނެވެ. “ކޮބާ ބޭނުމަކީ އެން އޯ ސްކޮޔާރޑް އާރްގެ ވެރިޔާއާ ބައްދަލު ކުރުމުގެ؟” ނޫރް އަހާލުމާއެކު އައިމަން ނޫރްއާއި ދިމާލަށް ބަލާލިއެވެ. “އަހަރެންނަކީ އައިމަން…އައިމަން މަމްދޫހް…ލަވަކިޔުންް ތެރިއެއް…ވަރަށް ފަހުން އެ ކުންފުނިން ކާނިވާ ސަރަހައްދުގެ ސްޓޭޖް ބިން ގަތީ…އަހަރެންގެ ޝޯ އަކަށް އެބިން ބޭނުންވެގެން…އެންމެ ރެޔަކަށް ފޯރ ރެންޓް….” އައިމަން އޭނާގެ މަޤުސަދު ހާމަ ކުރިއެވެ.\n”ލައި ބަަލައިގެން ދަރިފުޅާ” އެއްޗެއް ވެއްޓި ތެޅުނު އަޑަށް ދުވެފަ\nބަދިގެއަށް އައި ހަސްނާ ބުނެލީ ތެޅިފައި އޮތް ބިއްލޫރި ތަށި ފެނުމުންނެވެ. “ސޮރީ މަންމާ އަތުގަ ފެން ހުރީމަ ކައްސާލީ” ލައިބާ މާފަށް އެދުނެވެ. “މަންމަ އަންނާނަން މޮޕު ހިފައިގެން، ދަރިފުޅު ބިއްލޫރިތައް ނަގާލާ” ހަސްނާ މޮޕު ބަަލައި ދިއުމުން ލައިބާ ތިރިވެލާ ތެޅިފައި ހުރި ފެންބޯ ތަށީގެ ބިއްލޫރި ކޮޅުތައް ނަގަން ފެށިއެވެ.\n“އާހް” ބިއްލޫރި ކޮޅަކުން ޖެހި އިނގިލީގެ ތަންކޮޅެއް ކަފައިގެން ދިއުމުން ލައިބާއަށް އޭނާގެ ދެލޯ މަރާ ބާރު ކޮއްލެވުނެވެ. ލޭތައް ފައިބައިގައިން އިރު އިނގިލިން ދިލަ ނަގަމުން ދިއައެވެ. “އައިމަން” ލައިބާގެ އަނގައިން ނިކުތީ އެނަމެވެ.\n”އައިމަން…މާ ނާޅާ ގަހެއް އާންމުކޮން މީހުން ނަހައްދާނެ…ގަސް އިންދާ ކޮންމެ މީހަކު ބޭނުން ވާނެ އޭނަ އިންދާ ގަހެއްގަ މާ އަޅާ މާހައުލު ރީތި ކޮއްދޭން…” އެ އަންހެން ކުއްޖާގެ އެ ނުސީދާ ބަސްތައް ދޭހަ ނުވުމުން އައިމަންއަށް ބުނާނެ އެއްޗެއް ނޭނގުނެވެ.\n“އައިމަން ތި ހޯދަން އައި ޖަވާބު މިހިރީ އައިމަންގެ ކުރިމަތީގަ…” ކޮއްޅައް ތެދުވަމުން ނޫރް ވާހަކަ ދެއްކިއެވެ. “ތީ ތޯ އެ ކުންފުނީގެ އޯނާރ…ނައިސް ޓު މީޓް ޔޫ…އެކަމު ދެންމެ ތިބުނި އެކައްޗެއްވެސް އަހަރެންނަކަށް ނޭނގުނު” އައިމަން ވާހަކަ ދެއްކިއެވެ. “އައިމަން ތި ބޭނުންވާ ކަންތައް ނޫރްއަށް ކޮއްދެވިދާނެ…އެކަމު ބަދަލުގަ ނޫރްއަށްވެސް އެއްޗެއް ލިބެން ވާނެ…” ނޫރް ވާހަކަ ދެއްކީ އައިމަންއަށް ފުރަގަސް ދެމުންނެވެ. “ނޫރް ތަ ނަމަކީ…ނޫރް ބުނި ކޮންމެ ކަމެއް އަހަރެން ކޮއްދޭނަން…މި ޝޯ އަހަރެންނަށް ވަރަށް މުހިންމު” އަވަހަށް އައިމަން ބުނެލިއެވެ. އެއާއިއެކު ނޫރްގެ މޫނުމަތިން ކާމިޔާބީގ ހިނިތުންވުމެއް ފައުޅު ވިއެވެ.\nއާދުވަހަކަށް އިރު އެރީ އެކި މީހުންގެ ދިރިއުޅުމުގައި އެކި ކުލަ ޖައްސަމުންނެވެ. އެއްބަޔަކު އުފާވެރިކަމާއިއެކު ދުވަސް ފެށި އިރު އަނެއް ބަޔަކުގެ ސިކުނޑީގައި ސުވާލުތައް ވަނީ ފުނި ޖެހިފައެވެ.\nއޭޒެޑް ވިލާގެ ކާ މޭޒުމަތި ހެނދުނުގެ ނާސްތާއަށް ތައްޔާރު ކުރެވިފައިވަނީ ނުހަނު ފުރިހަމައަށެވެ. ފުރުޓު ސެލެޑާއި، އެކި ވައްތަރުގެ ޖޫސް، ރޮށި، ފަރާޓާ، އެކި ވައްތަރުގެ މަސްހުނި، ޓޯސްޓް، ސޭންޑްވިޗް، ޕާން، ޖޭމު، ޕީނަޓް ބަޓާރ، ފޭން ކޭކް، އަދި ނަޓެއްލާ ފަދަ ތަފާތު ކާ ތަކެތިން ސުފުރާމަތި ވަނީ ފުރާލެވިފައެވެ.\nމޭޒު ކައިރީ ގޮނޑީގައި އިށީނދެ އިން އައިމަން އިނީ މުޅިން އެހެން ދުނިޔެއަކަށް ގެއްލިފައެވެ. ކުރިމަތީގައި ހުރި ތަށިން ފަހަރަކު ރޮށި ކޮޅެއް އަނގަޔަށް ލަމުން ދިޔަ އިރު އޭނާގެ ސަމާލުކަން ހުއްޓިފައިވަނީ ރޭގައި ދިމާވި އަޖައިބެއްފަދަ ފަތްމިނި އަންހެން ކުއްޖާ ދެއްކި ވާހަކަ ތަކަށެވެ.\n”ނޫރް އައިމަންއަށް އެހީތެރި ވީމުސް…އެކަމު ޒިންމާދާރުކަމެއް އަމިއްލަ މިނިވަންކަމެއް ނެތް، އެހެން މީހުނަށް ބަރޯސާ ވެގެން ދިރިއުޅޭ މީހުނަކަށް ނޫރް އެހީވެ އެއް ނޫޅެން” ނޫރްގެ ވާހަކަ ތަކާއި އެކު އައިމަންއަށް ކޮއްޅައް ތެދުވެވުނެވެ. “ތި ބުނީ؟” އައިމަނ އަހާލިއެވެ. “ފޫނެއް ފަޔަކަށް ފެންފުރާކަށް ނޫރް ބޭނުމެއް ނޫން” އެހެން ބުނެލުމަށް ފަހު އެތަނުން ދާން ނޫރް ހިނގައިގަތެވެ. “ޕްލީސް މިސް ނޫރް….އަހަރެންނަށް ޗާންސް އެއް ދީ…މި ޝޯ…” “އޯކޭ…ނޫރް އައިމަން އަށް މިއަށް ވުރެން މާ ސަޅި ޑީލް އެއް އޮފާރ ކޮއްފާނަން…އައި ވިލް ބިކަމް ޔުއާރ ޕާރސަނަލް އިންވެސްޓާރ…ތިން ދުވަސް ތެރޭ އައިމަން ނޫރްއަށް ސާބިތު ކޮއްދޭންވީ ތީ ޒިންމާދާރު މީހެއްކަން…އަމިއްލަ ފައި މައްޗަށް ތެދުވުމުގެ ޤާބިލުކަން އައިމަންގެ ކިބައިގަ އެބަހުރިކަން…”\nނޫރްގެ ޑީލް އޭނާގެ ކެރިއާރއަށާއި ކުރިއެރުމަށް އަށް ވަރަށް މުހިންމުކަމަށް އައިމަންއަށް ވިސްނުނެވެ. ނޫރް ބުނި ހެން އަމިއްލަ ފައިމައްޗަށް ތެދުވެ، ދޮންބެއާއި ބޮޑު ބައްޕަގެ އެހީއާއި ނުލައި ކަމެއް ހާސިލުކުރުމަށް މީ ރަނުގެ ފުރުސަތެކެވެ. ނޫރްގެ އެ އެހީތެރިކަމަށް ޝުކުރުވެރި ވާ ހާލު އައިމަން ނިންމީ ތިން ދުވަސް ތެރޭގައި އެކަން ނޫރްއަށް ސާބިތު ކޮއްދިނުމަށެވެ. ނަމަވެސް އޭނާ ހުރީ ހައިރާންވެފައެވެ. އަންހެން ކުއްޖެއްގެ ބަސްތަކެއް އޭނާގެ އުޅުމަށް ބަދަލެއް ގެނައުމަށް މެދުވެރިވީތީ އެވެ. އޭނާއަށް ޓަކައި މަރުދޭން ތައްޔާރަށް އެތައް އަންހެން ކުދިންނެއް ތިބި ނަމަވެސް އެހުރިހާ ކުދިންނާއި މި ކުއްޖާ ތަފާތެވެ.\n”ހުވަފެނެއްތަ މި ފެންނަނީ…ސުބްހާނައްﷲ ހަމަ އައިމަން މަމްދޫހްތަ މިހާ ހެނދުނާ ނިދިން ހޭލައިގެން އައިސް މި އިންނެވީ…” މޭޒު ކައިރީ އިށީންނަމުން އިވާން ބުނެލީ އައިމަންއަށް ޖެއްސުމެއް ކޮއްލުމުގެ ނިޔަތުގައެވެ. ހިޔާލުތަކަށް ގެއްލި ހުސްވެފަ އިން އައިމަން އިވާންގެެ އެ ބަސްތަކާއެކު އިވާންއާއި ދިމާލަށް ލޯ އަޅާލިއެވެ. “ހޫން ދޮންބެއަށް އެކަނި ވިއްޔަ ދޯ ރެސްޕޮންސިބަލް ވެވެނީ…މިއަދުން ފެށިގެން އަހަރެންވެސް ޓްރައި ކުރާނަމޭ ރެސްޕޮންސިބަލް ވާން” އައިމަން ބުނެލީ ވަރުގަދަ އަޒުމަކާ އެކީގައެވެ.\n“ވާއު…ބޮޑު ބައްޕަގެ އައިއްކޮ އެންމެ ފަހުން ޒިންމާދާރުވާ ހިޔާލު ކުރީތަ؟ އަނެއްކާ ކާކު ކޯޗެއް ބޯން ދީގެން ތިއުޅެނީ…” އިވާންގެ އެ ސަމާސައިގައި އެތަނަށް އައި އުޒާމްވެސް ބައިވެރިވިއެވެ.\n”ދެން އެންމެން ދިމާނުކުރިއަސް ހެވޭ…މިދަނީ ބާއި” އިންތަނުން ކޮއްޅައް ތެދުވަމުން އައިމަން ބުނެ ހިނގައިގަތުމާއި އެކީ އިވާންވެސް އައިމަންގެ ފަހަތުން ދިއައެވެ. “ހެޔޮ ވިސްނުން ދެއްވިކަން ނަސީބެއްނު” އެތަނަށް އައިސް ހުއްޓުނު އުޒްވާ ބުނެލިއެވެ.\n”އައިއްކޯ…މަޑުކޮއްބަލަ” ގޭގެ ދޮރުން ބޭރަށް ނިކުތް އައިމަންގެ ކޮނޑުގައި ހިފާލަމުން އިވާން އައިމަން މަޑުކުރުވި އެވެ. “ދޮންބެ ވަރަށް އުފާވެއްޖެ އައިއްކޮ ތި ޑިސިޝަން ނެގީމަ…އެ ލައިބާ ފަކީރުގެ ނަސޭހަތްތައް ކޮންމެވެސް އަސަރެއް ދައްކައިފިނު ދޯ” އިވާން ބުނެލީ ލާނެއް ރާގަކަށެވެ. “ދޮންބޭ…މީ ލައިބާގެ ކަމެއް ނުނޭ” އިވާންއަށް ފުރަގަސް ދެމުން އައިމަން ބުނެލިއިރު އޭނާގެ އަޑުގައިވަނީ ޝައުގުވެރިކަމެވެ. “ދެން ކާކު؟” އިވާން އަހާލިއެވެ.\n“ރޭގަ ފެނުނު ހުވަފެނެއްގަ އަހަރެންގެ ހަޔާތް އަލިކޮއްދޭނެ ނޫރްއާ ދިމާވީ” ދުވެ ގޮސް ކާރަށް އަރަމުން އައިމަން ބުނެލިއެވެ. އައިމަން އެ ބުނި ބަހުގެ ފަހު ތަންކޮޅުން އޭނާގެ ހަޔާތް އަލި ކޮއްދޭނެ ކޮންމެވެސް ކަމެއް ހުވަފެނުން ވީ ކަމަށް އައިމަން މާނަ ކުރި ނަމަވެސް، އިވާންގެ ހަނދާނަށް އައީ އޭނާގެ ހަޔާތައް ސުވާލުތައް އިތުރު ކުރި އަރަތެއް ފަދަ އަންހެން ކުއްޖާއެވެ. ދެ މީހުނަށްވެސް ނޭނގުނީ، އެދެމީހުންގެ ހަޔާތައް ބަދަލުތަކެއް ގެނައި މި އަންހެން ކުއްޖަކީ ނޫރް ކަމެވެ. އެކަކުގެ ދިރިއުޅުމަށް އެހީތެރިކަން އަދި އަނެކަކުގެ ދިރިއުޅުމަށް ގޮންޖެހުމާއި ނަފްރަތުގެ ސިފައިގައި ތޫފާނެއް އަތުވެއްޖެކަމެވެ.\nލަސް ކުރަން ނަހަދައި އޮފީހަށް ދިއުމަށް އިވާން ވެސް މިސްރާބުޖެހިއެވެ. އޮފީހަށް ދެވުމާއި އެކު ލިފްޓަށް އަރައި ސާދަ ވަނަ ފަންގިފިލާއަށް ދިއުމަށް އިވާން އަވަސްވެގަތެވެ. ސާދަ ވަނަ ފަންގިފިލާއަށް ލިފްޓުހުއްޓުމާއި އެކު ގޮސް އޭނާގެ ކެބިންގެ ދޮރު ހުޅުވާލާ ވައިތް އިވާންގެ ނިތައް ރޫ ޖަމާވެ ދެލޯ ބޮޑުވެގެން ދިއައީ އޭނާގެ ގޮނޑީގައި އިށީނދެލައިގެން އިން މީހާ ފެނުމުންނެވެ.\nހަވޭލީ (15) ފަހުބައި\nHaeee mifaharu me first dho!masha allah habeys mi bai vx ingey…noor ge jaadhuluga poor aiman vx jehunee dho ehme fahun hahah…noor is effecting everyone hama thoofaaneh ei ingey…ivaan ge cabin ga eynee noor dho..curiously waiting for next😁\nHurihaa myhun jaadhuluga jahsaafa dhookoh laany😂😂😂\nI think it’s his dad… I mean iv ge cabin ga ineee\nHahaha nooor thihen hadhaakah nuvaannu ivaan dhookoh nulahchey🥺😂\nEkm dhon uzaam inee kaa meyzu kairi ehnu\nJaadhuluga eba jehey dhw ehmen hahaha😂thankyou❤Hingaa balamaa kaaku tho ei dhw\nHehe yah noolhen ivaan dhookoh laakah😂😉\nAiman ge dhuvas dhiyaeee e\nOmggg aiman ah noor kamudhiyaeetha anehkaaa, ehn heevaneee hehe!aiman noorekey buneema ivaan ah getu v nama dho\nAiman jaadhuluga jehijje dhw😂🤫\nVrh salhi aiman and laiba ge connectionnnn…aiman andhavalhah vettey iru laiba ah hurt vaneee amazing chemistry\nLaiba fakyru ehaa lwbi wey wiyya ehnwe ei😂🥺🥺❤\nUzvaa mee haadha straight forward meehekey dho and laamiu akeee kaaku baaa uzvaa mention kuri..anehka aneh villian baaa\nUzwaa hama bunelaane dhimaalah yes hahaha lets see ei kaaku kan dhw😁❤\nUzaam haadha shakku bayyey dho and ivaan noor ge vaahaka sirru kury i think noor is the person in ivaans room\nUzaam dhw yesss hingaa balamaa kaaku tho cabin ga eyni dhw😂❤\nMissed thugaa in this part hehe…love this prt and story\nTc stay safe sisoo\nThankyou lwbs lym❤❤❤\nAmazing work masha allah\nAlhey😭😭😭😭😭😭😭😭😭😭😭😭😭Noor miulheni varugadha kameh kuran dho😢😢😢😢😰😰😰😰😫😫😫😱😱😱😥😥😥😧😧😧😧😨😨😨😵😵😵😵😲 Noor akaa hure huvaa biruganejje😰😰 mihaaru😰😰 dhen in part ves avahah kiyaa hivvani😫😫😫 ekam alhe Ivaan aa Aiman nujassahchey eoh loabi dhekudhin😢😢😢💔💔💔 laiba ves dhera vaanehnu alhe Noor gandaa😞😞 ekam Noor ah ves konmes bodu kameh kureematha dho ehen ulheyni😥\nAphxxx alhe haadha molhey Maasha Allah mi part ves vrh furihama❤❤❤💯💕💯💕💯💕💯💕💯💕💯💕💯💕💯💜💙💜💙💜💙💜💙💜💙💜💙💜💙💜💝❣💝❣💝❣💝❣💝❣💝❣💝❣💝😍😘😍😘😍😘😍😘😍😘😍😘😍😘😍\nBiru nugahnahchey noor dheke ingey noor ei heroine akee😂noor ah knmes kameh kuryma thr dhw noor ehn ulheyny yes! Thankyou darling ♥♥♥\nWow sis maasha allah hx habeys mi prt.. ur the best writer I ever saw ❤❤❤❤keep it up😁ly\nAww Thankyou lym❤❤❤\nVvvvvvvvvvvvvvvvvvvv Reethi! Noor ge conversations haadha salhiey. Noor geecharacter v cool.\nSis vaahaka genesdheefa hunna gothun hama heevany story thereah vadheveyhen! Thankuuuuuu sisooo! Your the best! 😍 😍 😍\nAwww thankyou so much darling❤Lym tc❤\nVarah Varah reethi mi part ves…. Masha allah ❤❤❤❤☺🙂🙂🙂😍……… Keep it up aphxxx👏👏👏👏\nCuriously waiting for the next part… 😊😊😊………\nStay home and stay safe 🏠🙂❤……\nThankyou noora tc🥺❤\nWooooowwwwwww😍😍😍😍❤😍 mi part vess hama amazing…..Mashaallah ❤❤ Mihaaru enme Reethi and enme inthizaaru kureveny mi vaahaka ah….. Mi vrh vess thafaathu n Dhen vaane gotheh guess kohlan vess neyngey kahala story eh….. Hama ehaa furihama👌👌👌keep it up darlin ❤❤❤ waiting for the next… Tc❤❤\nThankyou neel❤Means alot❤Tc❤\nMi part ves vrh salhi😍😍😍😍.. Masha Allah ❤❤❤❤\nThankyou naani tc darling ❤❤❤\nVvv salhi mi prt♥♥♥♥♥♥♥♥\nNoor haadha intelligent ey❣❣❣❣❣❣\nWaiting for nxt part 🌠🌠🌠🌠🌠🌠🌠🌠\nTV be safe💞💞💞💞💞💞💞💞💞\nAww thankyou❤Noor aky mastermind eke😂i purple you too💜💜\nHaeeee so nice loving it to the max❤\nGlad you like it Thankyou ❤\nEveryone and everything is so mysterious in here just woww keep it up sis\nThankyou darling lym❤❤❤\nThis part is awesome….wowwww.\nMasha Allah…ham obiness to max.speechless vehje hama mi part kiyaafa\nEnme fahun aiman ves Noor ge dhaagadhuga thaashivee dhw…Ivaan nd aiman ge brain eh neh dhw sis…sis tht2boys ge brain clean kohlanhigaa dhw😂😂\nSis mi story ga ebain my ge real name…hehehe.aiman nd laibaa ge connection is heart to heart dhw…chemistry varah salhi ingey sis\nThuga ah ivaan libeynenama…\nWhn is nxt…eagerly waiting for the next part…\nNoor hutta hyweytha thuga ah ivaan libeyne hen😂two boys silly kamun dhw hehehe😅laiba and aiman🥰🥰🥰so your name is hiba ryt?thankyou darling lym❤\nChemistry salhi vaaanmnu dhoooooooo\nMasha Allah varah obi 😚😚🥰🥰 I think thts Noor dhww siss ??? Anyways the to boys are very funny 😂😂😂 Waiting for nxt ♥♥ stay safe\nAhaha thankyouuu❤Let’s see kaaku tho dhw\nMaasha Allah 💞💞💞varah reethi mi part 💖💖varah different stry eh mee ahsu 😍😍curious varh bodah 🙂🙂\nBe safe sissy 🥰🥰\nAww thankyou so much❤Lym tc❤❤❤\nMasha Allah mi part ves varah reethi\n.❤Masha Allah mi prt Vrh salhi\nThankyou ❤Insha allah soon❤\nWhennn next sisoooo? Kiyaahithun hurevenee kee nooooon😬\nNext part kon irakuno up vaaneeee


SunOnline: #SUN VAAHAKA: Yaaraae Loabi Dheyshey... - 01\nޔާރާއެ ލޯބިދޭށޭ... 01\nޔަޝްފާ ޙުސައިން 09 Jan 2021, 10:35\nގޭތެރޭގައި ހިފާލާފައިވީ ލެވެންޑަރ އެއަފްރެޝްނަރގެ މީރު ވަހެވެ. ތަނަވަސް ސިޓިންގްރޫމުގެ ވަށައިގެން ފެންނަމުން ދިޔަ ކަޅާއި ހުދުން ޖަރީކުރެވިފައިވި ފަރުނީޗަރުތަކުން ގޭގެ ހައިބަތު ދަކުވައިދެމުން ދިޔައެވެ. ޕޮޓުތަކުގައި ހައްދާފައިވާ ފެހިކަންގަދަ ގަސްތައް، ގޭތެރެއިން ބަލައިލި ކޮންމެ ދިމާއަކުން ފެންނަން ހުއްޓެވެ. މާ އަޅާ ގަހާއި، ކުލަކުލައިގެ ފަތްތައްލީ ގަސްތަކެވެ. ކޮންމެ ތަނެއް ތަރުތީބުވެފައި ސާފުތާހިރެވެ.\nސިޓިންގްރޫމުގެ މެދުގައި ބަހައްޓާފައިވާ ސޯފާގައި އިނީ ޒުވާން އަންހެން ކުއްޖެކެވެ. ދިގު ފަސްބައެއް ލާފައިވާ ރަތްކުލައިގެ އަތްކުރު ހެދުމުގައި އެކުއްޖާގެ ރީތިކަން އެތައް ގުނައެއް އިތުރުވެފައި ވިއެވެ. ހެދުމުގެ ކަރު ކޮނޑާއި ހަމައަށް ހުރިއިރު ކަރުގައި އަޅާފައި އޮތީ ވިދުން ގަދަ ފަށެކެވެ. ތުންފަތުގައި ޖައްސާފައިވާ ގަދަ ރަތްކުލަ، އޭނާގެ ދޮން ހަންގަނޑާއި ނުހަނު ގުޅެއެވެ. އިސްތަށިގަނޑުގައި ވަނީ މުށި ކުލަ އެކެވެ. ކޮޅަށް ކުޑަކޮށް ބުޅިކޮށްލާފައި އޮތްއިރު، ކޮނޑާއި ދިމާއިން އިސްތަށިގަނޑުން ބައެއް އޮތީ ކުރިމައްޗަށް ވައްޓާލާފަ އެވެ.\nދޮރުމަތިން ކާރެއްގެ ބަރުގޮނުގެ އަޑު އިވުނެވެ. ބަދިގެތެރެއިން ނުކުތް މެދުއުމުރުގެ އަންހެނަކު ދުވެފައި އައެވެ. ބޭރު ބަލައިލާފައި އެނބުރި އައިސް ސޯފާގައި އިން އަންހެންކުއްޖާގެ ކައިރީގައި ހުއްޓުނެވެ. ހެދުމުގެ ފަސްބައި ހިއްލާލަ ދިނެވެ. އަންހެންކުއްޖާ ތެދުވިއެވެ. ކުރިމަތިން ފެންނަންހުރި ކޮޓަރި އާއި ދިމާއަށް ބަލައިލިއިރު މޫނުން ފެނުނީ މާޔޫސްކަމެވެ. ކުޑަ އިރުކޮޅަކު އެހެން ހުރެފައި، ފުން ނޭވާއެއް ދޫކޮށްލި އެވެ. އޭގެ ފަހުގައި ބޭރަށް ނުކުތުމަށް ހިނގައިގަތެވެ.\nކޮޓަރި ދޮރު ކުޑަކުޑަކޮށް ހުޅުވާލައިގެން ހަމްދާ ހުއްޓެވެ. މާޔޫސްވެފަ އެވެ. ދިޔުމުގެ ކުރިން ދަރިފުޅަށް ހިތްހެޔޮކުރަން އޭނަ ބޭނުން ވިއެވެ. ހެނދުނޫއްސުރެ ދަރިފުޅު ނުކައި ހުރުމުން އޭނަ ހުރީ ހިތްހަމަނުޖެހިފަ އެވެ. އެންމެފަހުން ގޮތް ދޫކޮށްފައި ބޭރަށް ނުކުމެއްޖެ އެވެ.\n"ދަރިފުޅާ ޖިލްވާ!..." ހަމްދާ ގޮވައިލި އެވެ.\nދޮރާއި ހަމައިގައި ހުރި ޖިލްވާގެ ތުންފަތަށް ވެރިވީ ފުޅާ ހިނިތުންވުމެކެވެ. ފަސްއެނބުރި ބަލައިލިއިރު، އޭނަގެ ހުރިހާ މާޔޫސްކަމެއް ފިލައިގޮސް، އުފާވެރިކަން ފެންނަމުން ދިޔަ އެވެ. މަންމައަށް އޭނަދެކެ ހިތްހަމަނުޖެހިގެން މާގިނައިރު ނުހުރެވޭނޭ ކަން ޖިލްވާއަށް އެނގެ އެވެ.\n"ގުޑްލަކް!..." ހަމްދާ އޭނާގެ ބޮޑުވައި އިނގިލި ހިއްލައިލަމުން ބުންޏެވެ.\nއާދައިގެ ދުވެއްޔެއްގައި ދަތުރު ކުރަމުންދިޔަ ކާރު ގޮސް ހުއްޓައިލީ، އުސް އިމާރާތެއްގެ ކުރިމައްޗަށެވެ. ކާރު ތެރޭގައި އިން ޖިލްވާ، އޭނާގެ ދަބަހުން ނެގި ލޯގަނޑުން އަމިއްލަ ސޫރަ ބަލައިލި އެވެ. ތުންފަތުގައި ޖައްސާފައިވާ ކުލަ އިތުރަށް ގަދަކޮށްލުމަށްފަހު، މޫނުގައި ފުށްމާގަނޑު ކާއްތައިލި އެވެ. ކާރުގެ ކުރީ ޝީޓުގައި އިން ޒުވާނާ އިނީ، ޖިލްވާގެ އިޝާރާތަކަށް މަޑުކޮށްލައިގެންނެވެ. ޖިލްވާގެ އަތުގެ އިޝާރާތާއިއެކު އޭނާ ކާރުން ފައިބައިފި އެވެ.\n"މޭމް!... ބަލައިގެން..." ޖިލްވާ ފައިބަން އުޅުނު ގޮތް ފެނި، ޒުވާނާ ހާސްވެފައި ބުންޏެވެ.\nޒުވާނާގެ އަތުގައި ހިފާލައިގެން ޖިލްވާ ކާރުން ފޭބި އެވެ. ކެމެރާތައް ހިފައިގެން ތިބި މީހުން އެމީހުން ވަށައިލި އެވެ. އެއްބަޔަކު ސުވާލުތައް ކުރަމުން ދިޔައިރު، އަނެއް ބަޔަކު، ފޮޓޯ އާއި ވީޑިޔޯ ނަގަމުން ދިޔަ އެވެ. އެއްވެފައިވާ މީހުންނަށް އަތުން ހަނާއަޅައިލި ޖިލްވާގެ ތުންފަތުގައި ވަނީ ފަރި ހިނިތުންވުމެކެވެ. ދެކޮލަށް އެޅިފައިވާ އަޑިކޮޅުން، އެ ރީތިކަން އެތައް ގުނައެއް އިތުރުވެފައި ވިއެވެ.\n"ރިޕްސް!... ހުރިހާ ކަމެއް އޯކޭދޯ؟..." އެތެރެއަށް ވަނުމުގެ ކުރިން، ޖިލްވާ ޔަޤީން ކުރި އެވެ.\nހުރިހާ ކަމެއް ހުރީ އެންމެ ފުރިހަމައަށް ކަމުގައި ރިފްއާން ބުނީ ބޮޑުވައި އިނގިލި ހިއްލައިލުމަށް ފަހުގަ އެވެ.\nތަނުގެ ތެރެއިން އިވެމުން ދިޔައީ، މަޑު މިޔުޒިކެއްގެ އަޑެވެ. ޖިލްވާ ވަނުމާއިއެކު ކުއްޖަކު އައެވެ. ދާންވީ މިސްރާބު ކިޔައިދިނެވެ. ގިނަ ބަޔަކު ޙާޟިރުވެފައި ތިއްބެވެ. އޭގެ ތެރެއިންވެސް ޖިލްވާގެ ލޮލުގައި އަޅައިގަތީ، ސަނާހާ އެވެ. އޭގެ ފަހުގައި ސަނާހާގެ ކައިރީގައި އިން ޝާވިން އެވެ. ޖިލްވާގެ މޫނުމަތީގެ ކުލަވަރު ބަދަލުވެގެން ދާކަށް ގިނަ ވަގުތެއް ނުނެގި އެވެ. ޝާވިން އެތާ އިންނަންޖެހޭ ސަބަބެއް އޭނައަކަށް ނުވިސްނުނެވެ.\nޖިލްވާ ހިތާއިހިތުން ސަނާހާ އާއި ދިމާއަށް އެއްޗެހި ކިޔަމުން ގޮސް އޭނައަށް ޚާއްސަ ކުރެވިފައިވާ ގޮނޑީގައި އިށީނެވެ. ދޭތެރެއަކުން ސަނާހާގެ ކައިރީގައި އިން ޝާވިންއަށް ކަޅިއެއް އެއްލައެވެ. ޝާވިން އެންމެ ފަހަރަކުވެސް އޭނައަށް ބަލައިނުލީތީ ހިތަށް ތަދުވިއެވެ.\nހަފުލާ ފެށުނެވެ. ފިލްމީ ދާއިރާއިން އެކި ރޮނގުރޮނގުން، އެވޯޑު ހާސިލުކުރާ ފަރާތްތަކުގެ ނަންތައް އިއުލާން ކުރެވެނީ އެވެ. އެންމެ މޮޅު އެކްޓްރެސްގެ މަޤާމަށް ދެ ތަރިން ވާދަ ކުރާއިރު، އޭގެ ތެރޭގައި ޖިލްވާ އާއި ސަނާހާ ހިމެނުނެވެ. އެއީ ރާއްޖޭގެ ފިލްމީ ދާއިރާގައި ފިޔަޖަހަމުންދާ ތަރިންގެ ތެރެއިން އެންމެ ވާދަވެރި ދެ އަންހެން ފަންނާނުންނެވެ.\nއިންތިޒާރުގެ ވަގުތުތަކަށް ނިމުން އައެވެ. ޖިލްވާގެ ހިތް އަވަސްވީ "ބެސްޓް އެކްޓްރެސް" ގެ ނަން އިއުލާން ކުރުމުގެ ވަގުތު ޖެހުމުންނެވެ. ހިތް ތެޅެމުންދާ ހާލު އޭނަ އިނީ، ދެއަތް ޖޯޑުކޮށްލައިގެންނެވެ.\n"ބެސްޓް އެކްޓްރެސް ޓޫ ތައުޒަން ޓުވެންޓީ..." އިސްޓޭޖު މަތީގައި ހުރި ކުއްޖާ ވާހަކަ ދެއްކީ މައިކުންނެވެ. އެހިސާބަށް ބުނުމާއިއެކު، އިސްޕީކަރުން ލުއި މިޔުޒިކެއްގެ އަޑު އިވިގެން ދިޔަ އެވެ. ނަން އިޢުލާން ކުރަން ހުރި ކުއްޖާ ފުޅާ ހިނިތުންވުމެއް ހަދިޔާކޮށްލަމުން، އަތުގައި އޮތް ކަރުދާސްކޮޅު ނިއުޅައިލި އެވެ.\n"މަރިޔަމް ޖިލްވާ!..." އަކުރުތަކަށް ދަމައިލަމުން އެކުއްޖާ ބުންޏެވެ.\nމުޅި ތަނުގައި ގުގުމައިލި އަތްތިލަ ބަޑީގެ އަޑާއިއެކު، އެންމެންގެ ނަޒަރު ޖިލްވާއަށް ހުއްޓިއްޖެ އެވެ. ޝުކުރު އަދާކުރަމުން ޖިލްވާ ތެދުވި އެވެ. އޭރު ދެލޯ ވަނީ ފެންކަޅިވެފައެވެ. ޖިލްވާ ފަރި ހިނގުމެއްގައި ގޮސް އިސްޓޭޖަށް އެރި އެވެ. ތެޅެމުންދިޔަ ހިތަށް ވަނީ ބަޔާންކުރަންދަތި އުފަލެއް ލިބިފަ އެވެ. އެތައް ދުވަހަކު ދެކުނު ހުވަފެން ޙަޤީޤަތަކަށް ވުމުންނެވެ. އެވޯޑުގައި ހިފުމާއިއެކު ޝުކުރުގެ ބަސްތަކުން ޖިލްވާގެ ހިތް ފުރިގެން ދިޔަ އެވެ. މައިކު ކައިރީގައި ހުއްޓިފައި އެންމެ ފުރަތަމަވެސް ޝުކުރު އަދާކުރީ، މާތް ﷲ އަށެވެ. އޭގެ ފަހުގައި މަންމަ އެވެ. އާއިލާ އަށާއި ގާތް އެކުވެރިންގެ އިތުރުން އެކިގޮތްގޮތުން އެހީވެދިން ފަރާތްތަކާއި، ސަޕޯޓަރުންގެ ނަންވެސް ލިސްޓުގައި ހިމަނައިލި އެވެ.\nޖިލްވާގެ ކޮންމެ ހަރަކާތަކަށް ބަލަން އިން މުއާޒުގެ ތުންފަތުގައި ވަނީ މާނަފުން ހިނިތުންވުމެކެވެ. މުއާޒަކީ ރާއްޖޭގެ މަޝްޙޫރު ވިޔަފާރިވެރިއެއްގެ ހުރި ހަމައެކަނި ދަރިފުޅެވެ. އާރާއި ބާރާއި ނުފޫޒުން ކަމެއް ނިންމައިލުމަކީ މުއާޒަށް ފެންފޮދެއް ބޯލުންހައި ފަސޭހަ ކަމެކެވެ. ޖިލްވާ އެންމެ ފުރަތަމަ ފެނުނު ދުވަހުން ފެށިގެންވެސް، މުއާޒުގެ ހިތުން ޚާއްސަ މަޤާމެއް އެ އަންހެން ކުއްޖާއަށް ހުސްކޮށްފައި ވިއެވެ.\nއެވޯޑު ދިނުމުގެ ހަފުލާ ނިންމައި އެންމެންތައް ނުކުންނަން ފެށި އެވެ. ޖިލްވާ ހުރީ ޝާވިން ހުސްކޮށް ހުއްޓައި ބައްދަލުކޮށްލެވޭނެ ވަގުތެއްގެ އިންތިޒާރުގަ އެވެ. ޝާވިންއަކީ ޑައިރެކްޓަރެކެވެ. ޖިލްވާގެ ލޯބިވެރިޔާވެސް މެއެވެ. ޖިލްވާ ދެފަހަރަކު އަތުން ހަނާއަޅައިލި ނަމަވެސް ޝާވިން އަކަށް ނުފެނުނެވެ. ނޫނީ ނުފެންނަ ކަމަށް ހެދީ އެވެ.\nމުއާޒުގެ އަޑަށް ޖިލްވާ ސިހުނެވެ. ދާދި ގާތުގައި މުއާޒު ހުރީ ފުޅާ ހިނިތުންވުމެއް ހަދިޔާކޮށްލައިގެންނެވެ. ރައްދުގައި ޖިލްވާވެސް ހިނިތުންވެލި އެވެ. މުއާޒާއި ވާހަކަ ދައްކަން ހުރި ނަމަވެސް ޖިލްވާގެ ނަޒަރު ހުއްޓެމުން ދިޔައީ ޝާވިން އަށެވެ. ޝާވިން ހުރީ ސަނާހާ އާއި ވާހަކަ ދައްކާށެވެ. އިރުކޮޅަކުން ސަނާހާ އަތުލަފިކޮށްގެން ދޮރާއި ދިމާއަށް ދިޔަ މަންޒަރު ފެނުނެވެ. ޖިލްވާގެ ހިތަކަށް ކެތެއް ނުވިއެވެ. މުއާޒު ވާހަކަ ދައްކަދައްކަ ހުއްޓައި، މަޢާފަށް އެދުމަށްފަހު، ޝާވިން އާއި ދިމާއަށް ދިޔަ އެވެ. މުއާޒުގެ ހިނިތުންވުން ގެއްލި، އަތް މުށްކެވިގެން ދިޔަ އެވެ.\n"ކިހިނެއްވީ؟..." ސާވިންގެ ކުރިމައްޗަށް ހުއްޓިފައި ޖިލްވާ އަހައިލި އެވެ.\n"ސަނާ ބޮލަށް އެނބުރުން އަރާތީ..." ޝާވިން ދިނީ ކުރު ޖަވާބެކެވެ.\n"ހިނގާ އަހަންނާ އެކީ..." ޖިލްވާ އުޅުނީ ޝާވިން ދުރުކުރާށެވެ.\n"ނޫނޭ..." އަތުން އިޝާރާތް ކުރަމުން ޝާވިން ބުންޏެވެ. "ޖިލް ދޭ ގެއަށް..."\nޖިލްވާގެ ހިތަށް ތަދުވީ ވާހަކަ ދެއްކިއިރު، ޝާވިން އޭނަ އާއި ދިމާއަށް ބަލައިވެސް ނުލުމުންނެވެ. ހީވީ ކަމަކާއި ހިތްހަމަނުޖެހިފައި ހުރި ހެންނެވެ. އެންމެން މަރުޙަބާ ކީއިރު، ލޯބިވެރިޔާގެ ފުށުން އޭނައަށް ތައުރީފުގެ އެއްވެސް ބަހެއް ބުނެ ނުލި އެވެ.\nޓީވީ ކައިރީގައި އިން ހަމްދާ ދޫކޮށްލީ ފުން ނޭވާ އެކެވެ. ދަރިފުޅުގެ އުފަލަކީ އޭނަގެވެސް އުފަލެވެ. ދަރިފުޅު ކުރިއަށް ދަނީ ހަމްދާ ބޭނުންވި ދާއިރާއިން ނޫން ނަމަވެސް، ކުދިންގެ ކަންކަމަށް ނުފޫޒު ފޯރުވަން އޭނަ ބޭނުން ނުވަނީ އެވެ. ހަމްދާ ތެދުވެ، ފަސް އެނބުރުނީ، ކާން ތައްޔާރު ކުރަން ދާށެވެ. ދާދި ކައިރީގައި ހުރި އާމިރު ފެނިފައި، އޭނަ ސިހުނެވެ.\n"އާމިރޫ!..." މޭގައި އަތް ޖައްސައިލަމުން ހަމްދާ ގޮވައިލި އެވެ. "ތިނޫން ތާކު ނޫނީ ހުންނަންވެސް ނޭނގުނު ދޯ؟..."\n"ދެން ކޮންތާކު ހުންނަންވީ؟... ހަމްދާގެ އުނގުގަ؟..." އާމިރު އަހައިލީ ލާނެތް ރާގަކަށެވެ.\nއާމިރު ހެމުން ހެމުން ފަސްއެނބުރުނެވެ. ކުރިމަތީގައި ހުރި، ވާފިރު ފެނި، އޭނަގެ ތުންފަތުގައިވި ހިނިތުންވުން ފިލައި ދިޔަ އެވެ. ލަދުން ތުންފަތުގައި ދަތްއަޅައިލި އެވެ. ވައްކަޅިން ހަމްދާއަށް އަވަސް ނަޒަރެއް ދިނެވެ. ސަލާމަތްކުރާށޭ ބުނާފަދަ ނަޒަރަކުންނެވެ. ވާފިރަކީ، އާމިރުގެ ބައްޕަ އެވެ. މަންމައަކާއި ނުލައި ވާފިރު ވަނީ އާމިރު ބަލައި ބޮޑުކޮށްފަ އެވެ. ސަފިއްޔާ ނިޔައުވީ އާމިރުގެ އުމުރުން އެއް އަހަރުގައި ހުމެއް ޖެހިގެންނެވެ.\n"ހުސް މަދިރި..." އާމިރު ކަރު ކެހިލި އެވެ. އެއްފަހަރަކު ނޫނެވެ. ދެތިން ފަހަރު ކަރުކެހިފައި، ދެން ފެށީ، މަދިރި މަރާކަމަށް ހެދޭށެވެ. "މިރޭ މަދިރި މާ ގިނަ ރެއެއް..."\nއާމިރު ގޮސް، ކާގެއަށް ވަނެވެ. ވާފިރު ބަލައިލީ ހަމްދާ އަށެވެ. ހަމްދާވެސް އާމިރު ހެދިހެން މޫނުމަތީގައި އަތް ހޫރަމުން، އެތަނުން ދިޔަ އެވެ. ވާފިރުގެ ހިނިގަނޑު ފަޅައިގެން ދިޔައެވެ. ދަރިން ބޮޑެތިވެ، މުސްކުޅިވާއިރުވެސް، އުޅެނީ އެންމެ ޒުވާން ކުދިން އުޅޭހެންނޭ އޭނަގެ ހިތަށް އެރި އެވެ.\nޖިލްވާ ގެއަށް އައިއިރު، ހުރީ ވަރަށް ދަންވެފަ އެވެ. ޝާވިން ކަންތައް ކުރިގޮތުން އޭނަ ހުރީ އިންތިހާއަށް ދެރަވެފަ އެވެ. ދެތިން ފަހަރަކު މެސެޖު ކުރުމުންވެސް ޝާވިންގެ ފަރާތުން ޖަވާބެއް ނުލިބުނެވެ. ސިޓިންގްރޫމް ސޯފާއަށް ފޯނު ހޫރައިލާފައި ޖިލްވާ ވަނީ ކޮޓަރި އަށެވެ.\nފެންވަރައިގެން ނުކުމެ ކުޑަ ގޮތަަކަށް ތައްޔާރުވެލައިގެން ޖިލްވާ ނުކުމެލީ، ބެލްކަންޏަށެވެ. އުޑުމަތީގައި ސާފު ރެއެކެވެ. އެކަމަކު އެންމެ ތަރިއެއްވެސް ފެންނަން ނެތެވެ. ވައިރޯޅިއެއްހާ ހިސާބުވެސް، އޭނަގެ ގައިގައި ބީހިލަން ފަސްޖެހިފައިވާ ރެއެއް ކަހަލަ އެވެ. ދަންވަރުގެ ވަގުތު ނަމަވެސް، ފަޒާގައި ވަނީ އާދަޔާ ޚިލާފު ހޫނު ކަމެކެވެ.\nޖިލްވާ އެނބުރި ކޮޓަރިއަށް ވަންނަން އުޅުނު ވަގުތު، މީހަކު ފެނުނުހެން ހީވެ، ހުއްޓިއްޖެ އެވެ. ދެވަނަ ފަހަރަށް އެދިމާއަށް އޭނަގެ ނަޒަރު ދަތުރުކޮށްލި އެވެ. ގޭތެރޭގައި ހައްދާފައިވާ ބަގީޗާ ގަސްތަކުގެ ކައިރީގައި މީހަކު ހުއްޓެވެ. އަނދިރިކަމުން އެމީހަކު ފެންނަމުން ދިޔައީ ކަޅު ހިޔަންޏެއްގެ ސިފައިގަ އެވެ. އެމީހެއްގެ މޫނު ވަނީ ޖިލްވާ އާއި ދިމާއަށް އުފުލިފަ އެވެ.\n"ރިޕްސްތަ؟... ބޭރުގަ ކީއްކުރަނީބާ މިގަޑީ؟... އަނެއްކާ އަހަންނަށް ކާރުގަ އެއްޗެއް ބޭއްވުނީތަ؟..." ޖިލްވާ އޭނަގެ އަމިއްލަ ނަފުސާއި ވާހަކަ ދައްކަމުން ކޮޓަރިން ނުކުތެވެ.\nރިފްއާން އޮތީ އޭނަގެ ކޮޓަރީގައި ނިދާފަ އެވެ. ޖިލްވާގެ ފޯނާއި ދަބަސް ވެސް ސިޓިންގްރޫމު ސޯފާގެ މަތީގައި އޮތެވެ. ސުވާލު އުފެދިފައި ހުރެ، ޖިލްވާ ގޮސް ގެއިން ބޭރަށް ނުކުތެވެ. އެމީހަކު ފެންނާކަށް ނެތެވެ. މަގުމައްޗަށް ނުކުމެވެސް ބެލި އެވެ. ތަންކޮޅެއް ދުރުން، ކޮންމެވެސް މީހަކު ހިނގާފައި ދާތީ ފެނުނެވެ. އެނބުރި ގޭތެރެއަށް ވަންނަން އުޅުނު ވަގުތު، ދޮރު ކައިރީގައި އޮތް އެއްޗެއް ޖިލްވާގެ ލޮލުގައި އަޅައިގަތެވެ. އެއީ ސިޓީ އުރަ އެކެވެ.\nއުރަ ހިފައިގެން ޖިލްވާ ވަނީ ގޭތެރެއަށެވެ. އޭރު ސުވާލުތަކުން ހިތް ފުރިފައި ވިއެވެ. ސިޓީއުރަ ކަނޑައި އެތެރޭގައި އޮތް އެއްޗެއް ބަލައިލުމުން، އޭނަ ވަކީން ހައިރާން ވިއެވެ. އެތެރޭގައި އޮތީ އޭނައަށް އެވޯޑު ލިބުނު ވަގުތު ނަގާފައިވާ ތަސްވީރެކެވެ. ތަސްވީރުގައި ލިޔެފައިވާ ލިޔުންކޮޅެއް ވިއެވެ.\n"ޔޫ ލުކް ޕްރިޓީ ޓުޑޭ... އައި އޭމް ވޮޗިންގ ޔޫ..." އިނގިރޭސި ބަހުން ލިޔެފައިވާ ލިޔުންކޮޅު ޖިލްވާ ކިޔައިލި އެވެ.\n"ފޭންއެއް ކަންނޭނގެ..." ޖިލްވާ ދެކޮނޑު އަރުވައިލި އެވެ.\nކޮރެއާގެ އެންމެ ހިތްފަސޭހަ އެއް ސަރަހައްދުގައި ހުރި ތަނަވަސް ބޮޑު ގޭގެ ފުރަތަމަ ފަންގިފިލާގެ ބޮކިތައް ހުރީ ދިއްލައިފަ އެވެ. ދެވަނަ ފަންގިފިލާގައި ދިރޭ ފުރާނައެއްވެސް ނެތް ކަހަލަ އެވެ. ގޭތެރެއިން ދެވަނަ ފަންގިފިލާއަށް އެރެން ހުރި ސިޑިން ކޮންމެވެސް މީހަކު މައްޗަށް އަރަމުން ދިޔަ އެވެ. އެމީހަކު ގޮސް ހުއްޓުނީ، އެ ފަންގިފިލާގެ އެއްކޮޅުން އަނެއްކޮޅަށް ހަދާފައިވާ ބޮޑު ކޮޓަރީގެ ދޮރުމަތީގަ އެވެ. އެމީހެއްގެ ދެއަތަށް ވަނީ ކަޅު އަންގިއެއް ލައްވާފަ އެވެ. އަންގި އާއިއެކު، ކޮޓަރި ތަޅުގައި ހިފައި ތިރިކޮށްލިއެވެ.\nކޮޓަރީގެ އެއްބިތް އެއްކޮށް ފުރާލާފައިވީ، ބޮޑު ބިއްލޫރި ދޮރަކުންނެވެ. ފޮތިގަނޑު ދެފަރާތަށް ކަހާލާފައި ހުރުމުން، ބޭރު ރީތިކޮށް ފެންނަމުން ދިޔަ އެވެ. އަނދިރިކަން ވެރިވެފައިވި ނަމަވެސް، ދުރުން ފެންނަމުންދިޔަ އުސް އިމާރާތްތަކުގެ އަލިކޮޅުތައް ކޮޓަރިތެރެއަށް ފެންނަނީ މުތީތަކެއްހެން ބަބުޅަމުން ދިޔަ ތަނެވެ. ކޮޓަރީގެ ފާރުތަކުގައި ލާފައިވާ މަޑު ޕީޗް ކުލައިގެ ސަބަބުން އެ އަނދިރީގައިވެސް ފާރުތައް ހީވަނީ ދިއްލިލާފައިވާ ހެންނެވެ. ކޮޓަރީގެ މެދުން، ބިއްލޫރި ދޮރުފަތާއި ހަމައަށް ރާނާފައިވާ ތިރި ފާރުކޮޅުގެ ދެފަރާތުގައި ދެ ޓީވީ ހަރުކޮށްފައި ހުއްޓެވެ. ފާރުކޮޅުގެ އެއްފަރާތުގައި އެނދާއި އަލަމާރީގެ އިތުރުން ރީތިވާ މޭޒު ބަހައްޓާފައިވާއިރު، އަނެއްފަރާތުގައި ވަނީ ޓީވީ ބެލުމަށް ކުޑަ ސިޓިންގްރޫމެއްހެން ސޯފާ ބަހައްޓައި، ވަކި ބައެއް ހަދާފަ އެވެ.\nއަރާމު މަޑު ތަންމަތީގައި ނިދިފައި އޮތް ޒެނިލްއަށް ހޭލެވުނީ، މީހަކު މާ ވަރަކަށް ތަޅުގައި ހިފާ އަޑު އިވެން ފެށުމުންނެވެ. ހޭލެވުނުގޮތަށް އޭނަ ފުރަތަމަވެސް ހޯދައިލީ ބާލީސް ދަށުގައި އޮތް ފޯނެވެ. ގަޑިން ފަތިހު ފަހެއް ޖެހީ އެވެ. އަރާމު ނިދީގައި އޮވެފައި ތެދުވަން ޖެހުމުން، ޒެނިލްގެ މޫނުމަތިން ފެނުނީ ފޫހި ކަމެވެ. އެހާ ފަތިހާ އެ ކޮޓަރިއަށް ވަންނަން މަސައްކަތް ކުރަނީ ކާކު ހެއްޔެވެ؟\nގައިމަތީގައި އަޅާފައިވާ ރަޖާގަނޑު ނެގުމަށްފަހު، ޒެނިލް ތެދުވި އެވެ. ފައިދަށުގައި އޮތް ކެހެރި ކާޕެޓުގެ މަތީގައިވާ މަޑު ފައިވާނަށް ދެފައި ކޮއްޕައިލި އެވެ. އޭނާ ލައިގެން ހުރީ ނިދަންލާ ދޫ ހަރުވާޅަކާއި، ކެހެރި ފޮތީގެ އަތްދިގު ޓީޝާޓެކެވެ. ފަން އިސްތަށިގަނޑު ވަނީ ތަރުތީބެއް ނެތް ގޮތަކަށް އެކި ދިމަދިމާއިން ހިއްލިފަ އެވެ. ތެދުވި ނަމަވެސް، އޭރުވެސް އޭނަގެ ދެލޯ ރަނގަޅަށް ނުހުޅުވެ އެވެ.


Chelsea Aa United Champions League Ah, Watford Aai Bournemouth Relegation Ah – adduLIVE\nޗެލްސީ އާއި ޔުނައިޓެޑް ޗެމްޕިއަންސް ލީގަށް، ވޮޓްފޯޑް އާއި ބޯންމަތް ރެލިގޭޝަނަށް\nJul 27, 2020, 09:53 ހަސަން ރަޝީދު\nއަންނަ ސީޒަނުގެ ޗެމްޕިއަންސް ލީގުން ޗެލްސީ އާއި ޔުނައިޓެޑް ޖާގަ ހޯދިއިރު، ވޮޓްފޯޑް އާއި ބޯންމަތް ޕްރިމިއާ ލީގުން ރެލިގޭޓް ވެއްޖެއެވެ.\nލީގުގެ ފަހު މެޗުތައް ރޭ ކުޅެ ނިމިފައިވާއިރު، ލީގުގެ ޗެމްޕިއަންކަން ހޯދި ލިވަޕޫލް ލީގު ނިންމާލީ 99 ޕޮއިންޓާ އެކުއެވެ. ދެވަނައިގައި 81 ޕޮއިންޓާ އެކު މެންޗެސްޓަރ ސިޓީ އޮތްއިރު ތިންވަނަ ހޯދި ޔުނައިޓެޑް އަދި ހަތަރުވަނަ ހޯދި ޗެލްސީ އަށް ލިބުނީ 66 ޕޮއިންޓެވެ. ޔުނައިޓެޑަށް ކުރި ލިބުނީ ގޯލުގެ ތަފާތުންނެވެ.\nބޯންމަތް އާއި ވޮޓްފޯޑްގެ އިތުރުން ދެން ޕްރިމިއާ ލީގުން މިފަހަރު ރެލިގޭޓްވީ ނޯވިޗް ސިޓީ އެވެ.\nޗެލްސީ ގަދަ ހަތަރެއް ރޭ ކަށަވަރުކުރީ ވުލްވްސްއާ ބައްދަލުކުރި މެޗު 2-0 އިން ކާމިޔާބުކޮށްގެންނެވެ.\nޗެލްސީގެ ދަނޑުގައި ކުޅުނު މި މެޗުގައި ފެނިގެންދިޔަ ދެ ގޯލު ވެސް އެޓީމުން ކާމިޔާބުކުރީ ފުރަތަމަ ހާފްގެ ފަހު ވަގުތުކޮޅުތެރޭގައެވެ. އެގޮތުން ފުރަތަމަ ގޯލު އެޓީމަށް ލިބުނު ހިލޭޖެހުމަކުން މޭސަން މައުންޓް ކާމިޔާބުކުރިއިރު، ދެވަނަ ގޯލު ކާމިޔާބުކޮށްދިނީ އޮލިވިއޭ ޖިރޫ އެވެ.\nޔުނައިޓެޑް ރޭ މޮޅުވީ ގަދަ ހަތަރަކަށް އެންމެފަހު ވަގުތާ ޖެހެންދެން ވާދަކުރި ލެސްޓަ ސިޓީއާ ބައްދަލުކޮށް 2-0 އިންނެވެ. މެޗުން މޮޅުވެގެން ނޫން ގޮތަކަށް ގަދަ ހަތަރަކަށް އެރެން ލެސްޓާ އަށް ނެތްއިރު އެޓީމުން ވަނީ އެކަން ކުރުމަށް މި މެޗުގައި ވަރަށް ބޮޑަށް ހިތްވަރުކޮށްފައެވެ.\nނަމަވެސް މެޗުގެ ފަހު 20 މިނެޓްތެރޭ ޔުނައިޓެޑުން ކާމިޔާބުކުރި ދެ ގޯލާއެކު އެޓީމު ވަނީ މެޗުން ބަލިވެފައެވެ. ޔުނައިޓެޑްގެ މި ދެ ގޯލުގެ ތެރެއިން ފުރަތަމަ ގޯލު ލިބުނު ޕެނަލްޓީއަކުން ބްރޫނޯ ފާނަންޑޭސް ކާމިޔާބުކޮށްދިންއިިރު ދެވަނަ ގޯލު ފަހު މިނެޓްގައި ކާމިޔާބުކޮށްދިނީ ޖެސީ ލިންގާޑްއެވެ.\nވޮޓްފޯޑް ލީގުން ރެލިގޭޓްވީ ރޭ އާސެނަލްއާ ބައްދަލުކުރި މެޗުން 3-2 އިން ބަލިވުމުންނެވެ. އަދި އެވަޓަންގެ މައްޗަށް 3-1 އިން ބޯންމަތް އިން ކުރި ހޯދި ނަމަވެސް އެޓީމު ރެލިގޭޓްވީ ވެސްޓްހަމް އަތުން ބަލިނުވެ އެސްޓަން ވިލާ ފަރުޖައްސާލުމާ ގުޅިގެންނެވެ.


Frontline allowance: Fuluhunnaa sifainnah 44 million\nފްރަންޓްލައިން އެލަވަންސް: ފުލުހުންނާއި ސިފައިންނަށް 44 މިލިއަން\nދިވެހި ފުލުހުން -- އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 އާއިގުޅިގެން ދޭން ނިންމި ފްރަންޓްލައިން އެލަވަންސް ސިފައިންނާއި ފުލުހުންނަށްވެސް ޖަމާކޮށްދީފި އެވެ.\nފްރަންޓްލައިން އެލަވަންސް ދޭން ފަށާފައިވަނީ ޖުލައި މަހުގެ 29 ވަނަ ދުވަހުން ފެށިގެންނެވެ. އެކި އިދާރާތަކުގައި ފްރަންޓްލައިންގައި މަސައްކަތް ކުރި މުވައްޒިފުންނަށް މިދިޔަ މުއްދަތުގައި ވަނީ އެ އެލަވަންސް ޖަމާކޮށްދީފައެވެ.\nފިނޭންސް މިނިސްޓްރީން މިއަދު ބުނީ ސިފައިންނާއި ފުލުހުންނަށްވެސް އެލަވަންސް ޖަމާކޮށްދީފައިވާ ކަމަށެވެ. އެގޮތުން 3،148 ފުލުހަކަށާއި 3،334 ސިފައިންނަށް ވަނީ އެލަވަންސް ދީފައެވެ. އެ ދެ މުއައްސަސާގެ 6,518 މުވައްޒިފުންނަށް 44.5 މިލިއަން ރުފިޔާ ޖަމާކޮށްދީފަައިވާ ކަމަށް ފިނޭންސް މިނިސްޓްރީން ބުންޏެވެ. އެ ގޮތުން ފުލުހުންނަށް 20.5 މިލިއަން އަދި ސިފައިންނަށް 24 މިލިއަން ރުފިޔާ ޖަމާކޮށްދީފައިވެއެވެ.\nފިނޭންސްއިން އާންމުކުރި އުސޫލު ބުނާ ގޮތުން ހައި ރިސްކު ކެޓަގަރީގައި ހިމެނޭ މީހުންނަށް މަސައްކަތަށް ނުކުންނަ ކޮންމެ ދުވަހަކަށް 500 ރުފިޔާގެ އެލަވަންސެއް ދޭނެއެވެ. ދެވަނަ ގިންތިކަމަށްވާ މީޑިއަމް ރިސްކު ކެޓަގަރީގައި ހިމެނޭނީ، ބައްޔަށް ޕޮޒިޓިވްވާ މީހުނާ ސީދާ ގޮތުން ބައްދަލުނުވި ނަމަވެސް، ޕޮޒިޓިވްވާ މީހުނާ ސީދާ ގޮތުން ބައްދަލުވާ އޮފިޝަލުންނާ އެކުގައި މަސައްކަތް ކުރާ ފަރާތްތަކެވެ. މީޑިއަމް ރިސްކު ކެޓެގަރީގައި ހިމެނޭ މުވައްޒަފުންނަށް މަސައްކަތަށް ނުކުންނަ ކޮންމެ ދުވަހަކަށް 250 ރުފިޔާގެ އެލަވަންސެއް ލިބޭނެ ކަމަށސެވެ. އަދި މި ދެ ކެޓަގަރީގައި ނުހިމެނޭ، ނަމަވެސް، ކޮވިޑް-19 އާ ދެކޮޅަށް ކުރާ މަސައްކަތުގައި މަދުވެގެން ހަ ގަޑިއިރު މަސައްކަތްކުރާ މީހުންނަށް 200 ރުފިޔާގެ އެލަވަންސެއް ދޭނެ ކަމަށް އުސޫލުގައިވެއެވެ.\nމޯލްޑިވްސް ޕޮލިސް ސާވިސް އެމްއެންޑީއެފް ފިނޭންސް މިނިސްޓްރީ + ކޮރޯނާ ވައިރަސް ކޮވިޑް-19\nފިޔަވަޅުތައް ތަންފީޒު ކުރަން ސިފައިންނާއި ފުލުހުން މަގުތަކަށް\nފިޔަވަޅުތައް ތަންފީޒު ކުރެއްވުމަށް އަންގަވައިފި


ވިހެއުމަށްފަހު ސަމާލުވާން ޖެހޭ އަލާމާތްތައް | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު ވިހެއުމަށްފަހު ސަމާލުވާން ޖެހޭ އަލާމާތްތައް\nވިހެއުމަށްފަހު ސަމާލުވާންޖެހޭ އަލާމާތްތަކަކީ ކޮބާ؟\nތިރީގައިއެވާ އަލާމާތްތަކުން ކުރެ އަލާމާތެއް ފެނިއްޖެ ނަމަ ޑޮކުޓަރުގެ ލަފާ ހޯދާށެވެ.\nމާބޮޑަށް ހިތްދަތިވުން، އަމިއްލަ ނަފުސާއި މެދު ނުވަތަ ދަރިފުޅާއި މެދު މާބޮޑަށް ކަންބޮޑުވެ ހާސްވުން.\nވިހެއުމަށްފަހު4ދުވަހުގެ ތެރޭގައި ލޭއަންނަވަރު މަދުނުވުން އަދި އަންނަ ލޭގެ ކުލަ ސާފު ރަތްކުލައިގައި ހުރުން، ލޭއަންނަވަރު މަދުވެފައި އަނެއްކާ އަންނަވަރު އިތުރުވުން، ގަޑުލޭއައުން، ލެއިން ނުބައިވަސް ދުވުން.\nކިތައްމެ ކުޑަކޮށްނަމަވެސް ހުންއައުން، އާއްމުގޮތެއްގައި އާދައިގެ ވަރަކަށް ހުންއައުމަކީ ޠަބީޢީ ކަމެކެވެ. ނަމަވެސް ފަހަރުގައި މިއީ ނުރައްކާތެރި އިންފެޝަން އެއް ނުވަތަ ބައްޔެއްގެ ފެށުން ކަމުގައިވެސް ވެދާނެއެވެ. ވުމާއެކު ކިތައްމެ ކުޑަކޮށްނަމަވެސް ހުންއަތުވެއްޖެ ނަމަ ފަރުވާ ކުޑަނުކޮށް ޑޮކުޓަރުގެ ލަފާ ހޯދާށެވެ.\nބަނޑުގައި މާބޮޑަށް ރިއްސުން، މެދުނުކެޑި ބަނޑުގައި ރިއްސުން، ބަނޑުގައި ރިއްސާފައި ރަނގަޅުވެފައި ފަހުން ރިހުން ގޯސްވަމުން ދިއުން.\nއޮޕަރޭޝަންކޮށްގެން ދަރިފުޅު ނެގިނަމަ އޮޕަރޭޝަން ކުރި ލަކުނުގައި މެދުނުކެޑި ތަދުވުން، ތަދު ބޮޑުވަމުން ދިއުން، ނުވަތަ ލަކުނު ރަތްވުން، ދުޅަވުން، ލަކުނުން ލޭނުވަތަ ދޮސް ނުވަތަ ދިޔާއެއްޗެތި ފޭބުން.\nވިހެއިކަމުގައިވާނަމަ ކުރިމަތިފަރާތުގައި މާބޮޑަށް ރިއްސުން، ރިހުން ބޮޑުވަމުންދިއުން، ކުރިމަތިފަރާތުން ފަޅައިގެން ގޮސްފައިވާނަމަ ފަޅައިގެންދިޔަ ތަން ދުޅަވުން، ލޭނުވަތަ ދިޔާއެއްޗެތި ފޭބުން.\nއުރަމަތީގައި ނުވަތަ އުރަމަތީގެ ތަންކޮޅެއްގައި ރިއްސުން، ގާތުން ދިނުމުންވެސް ނުވަތަ ހޫނު ފެނުން ބޮޑިތާން ކުރުމުންވެސް މިތަދު ކުޑަނުވުން، އުރަމަތި ދުޅަވުން، ރަތްވުން، އުރަމަތީގައި ތަތުވުމާއެކު ރޯގާ ޖެހުމުންވާގޮތަށް ބަލިވުން.\nކުޑަކަމުދާއިރު ތަދުވުން ނުވަތަ ގިނިނެގުން، އަވަސްއަވަހަށް ކުޑަކަމުދާން ޖެހުމާއެކު ކުޑަކަމުދާއިރު ވަރަށް މަދުންނޫނީ ކުޑަކަމުދާއެއްޗެތި ނުފޭބުން، ކުޑަކަމުދާއެއްޗެތި މަދުވުމާއެކު ކުލަ ގަދަވުން، ލޭފޭބުން، ނުވަތަ މިފަދަ އެހެންކަމެއްވެސް ދިމާވުން.\nފައިގެ ވަކިހިސާބެއްގައި މާބޮޑަށް ތަދުވުން، މެދުނުކެޑި ތަދުވުން، ނޫފައިގަތުން، ރަތްވުން، ހޫނުވެފައި ހުރުން، އެއްފަޔަށްވުރެ ބޮޑަށް އަނެއްފައި ދުޅަވުން.\nމާބޮޑަށް ނުވަތަ މެދުނުކެޑި ބޮލުގައި ރިއްސުން.\nލޮލުގެ ފެނުމަށް ބަދަލު އައުން، ލޯއަދިރި ވުން، ލޮލަށް ނުފެނުން، ލޮލުގެ ކުރިމަތިން އަލިތިކިތަކެއް ދާހެން ފެނުން.\nމާބޮޑަށް ނުވަތަ މެދުނުކެޑި ހޮޑުލެވުން.\nއައިވީ ގުޅައިފައި ހުރިތަން ރަތްވުން، ދުޅަވުން، ތަދުވުން، ނޫފައިގަތުން.\nޑޮކުޓަރަށް ވަގުތުން ދާންޖެހޭނީ ކޮންކަހަލަ އަލާމާތްތަކެއް ފެނުމުންތަ؟\nތިރީގައިވާ އަލާމާތްތަކުން އަލާމާތެއް ފެނިއްޖެނަމަ ލަސްނުކޮށް ވަގުތުން ހޮސްޕިޓަލަށް ގޮސް ފަރުވާ ހޯދާށެވެ.\nނޭވާ ކުރުވުން، ނޭވާލާ އުދަގޫވުން، މޭގައި ރިއްސުން، ކެއްސާއިރު ލޭއައުން.\nއާދަޔާ ޚިލާފަށް ލޭފެއިބުން.\nބޮލުގައި ރިއްސުން+ހަށިގަނޑު ބަލިކަށިވުން+ ހިތުގެ ހިގުން އަވަސްވުން+ އަވަހަށް ނުވަތަ ފުންކޮށް ނޭވާ ލެވުން+ ހަންގަނޑު ތެތްވެ ކުލަ ފަޑުވުން


Refugeen fonuvun laskuranee Bangladesh ah libunu eheege dhahivethi kamugai: Myanmar | Mihaaru\nރޮހިންޖާ ރެފިއުޖީންގެ ބަޔަކު ބަންގްލަދޭޝް ސިފައިން ދޫކުރާ ރިލީފް ކާޑު ހޯދަން ކިޔޫގައި. --ފޮޓޯ:އޭއެފްޕީ\nރެފިއުޖީން ފޮނުވުން ލަސްކުރަނީ ބަންގްލަދޭޝް އަށް ލިބުނު އެހީގެ ދަހިވެތިކަމުގައި: މިއަންމާ\n02 ނޮވެމްބަރ 2017 - 12:10 1 comment\nޔަންގޮން (ނޮވެމްބަރު 2) - ރަކީން ސްޓޭޓް ދޫކޮށް ދިޔަ ރެފިއުޖީން އަނބުރާ ފޮނުވަން ބަންގްލަދޭޝް އިން ދެކޮޅު ހަދަމުން ދަނީ ބައިނަލްއަގުވާމީ ގޮތުން ލިބެމުންދާ ބޮޑެތި އެހީތަކުގެ ސަބަބުން ކަމަށް މިއަންމާ އިން ބުނެފި އެވެ.\nމިއަންމާ ސަރުކާރުގެ ތަރުޖަމާން ޒޯ ޓޭ ވިދާޅުވީ ރެފިއުޖީންނަށް ހިޔާވަހިކަން ހޯދައިދޭނެ ކަމަށް ބުނެ ބަންގްލަދޭޝް އިން 400 މިލިއަން ޑޮލަރު އެހީގެ ގޮތުގައި ހޯދާފައިވާ ކަމަށެވެ.\n"ބަންގްލަދޭޝް އިން ވަނީ 400 މިލިއަން ޑޮލަރު ރެފިއުޖީންނަށް ޓަކައި ކަމަށް ބުނެ ހޯދާފައި. އެހެންވެ ރެފިއުޖީން ފޮނުވަން އެ މީހުން ދެކޮޅު ހަދާތީ ޖެހިލުންވޭ،" ޒޯ ޓޭ ވިދާޅުވި އެވެ.\nއެކަމަކު ބަންގްލަދޭޝްގެ ފޮރިން މިނިސްޓްރީގެ އޮފިޝަލަކު ވަނީ އެކަން ދޮގުކޮށްފަ އެވެ. އޭނާ ވިދާޅުވީ ރެފިއުޖީން އަނބުރާ ފޮނުވުން މަޑުޖެހިފައި ވަނީ ދެ ގައުމުގެ މެދުގައި އެއްބަސްވުމެއް ގާއިމް ކުރަން ކަމަށެވެ. މިއަންމާ އިން ބުނެފައި ވަނީ ރޮހިންޖާ މީހުންގެ ތެރޭން އަނބުރާ އެ ގައުމަށް ދެވޭނީ އެއީ ރަކީންގައި ކުރިން އުޅެފައިވާ މީހެއް ކަމުގެ ހެއްކެއް ދެއްކުމުން ކަމަށެވެ. ނަމަވެސް މިއީ އުނދަގޫ ކަމެކެވެ. ރަކީންގައި ދިރިއުޅޭ ރޮހިންޖާ މީހުންނަކީ މިއަންމާ ރައްޔިތުން ކަމަށް އެ ގައުމުން ބަލައިގެންފައެއް ނުވެ އެވެ. އެހެންވެ އެ މީހުންނަށް ކާކުކަން އަންގައިދޭ ރަސްމީ އެއްވެސް ލިޔުމެއް ދީފައެއް ނޯވެ އެވެ.\nރަކީންގައި މިހާރު ތިބި މީހުންނަށް ނޭޝަނަލް ވެރިފިކޭޝަން ކާޑެއް ދޫކުރުމުގެ މަސައްކަތް މިއަންމާ ސަރުކާރުން ވަނީ ފަށައިފަ އެވެ.\nރެފިއުޖީން އަނބުރާ ރަކީން އަށް ދިޔަ ނަމަވެސް އެ މީހުން ދިރިއުޅޭނެ ތަނެއް މިހާރަކު ނެތެވެ. މިއަންމާ ސިފައިންނާއި ބުޑިސްޓުން ވަނީ ރޮހިންޖާ މުސްލިމުންގެ ގެދޮރުގައި އަލިފާން ޖަހާ އެ ތަންތަން އަޅިއަށް ހަދާލައިފަ އެވެ.\nރަކީންގައި އޮގަސްޓް 25 ވަނަ ދުވަހު ހަމަނުޖެހުންތައް ހިންގަން ފެށުމުން އެ ސްޓޭޓް ދޫކޮށް ބަންގްލަދޭޝް އަށް ދިޔަ ރެފިއުޖީންގެ އަދަދު ވަނީ ހަ ލައްކަ އަށް އަރައިފަ އެވެެ. ރެފިއުޖީން އަނބުރާ ގެންދަން މިއަންމާ އިން އެއްބަސްވީ ބައިނަލްއަގުވާމީ ގޮތުން އެތައް ޕްރެޝަރެއް ކުރަން ފެށުމުންނެވެ.


Bappa Dhekki Viyafaari Veriyakaai Innan Keerthy Ruhi Gaboolu - Vaguthu\nއިންޑިއާގައި އަންހެނުން އިންނާނެ މީހުން އާއިލާއިން ހޯދައި ދިނުމަކީ ވަރަށް އާންމު ކަމެކެވެ. އާންމު ގޮތެއްގައި އާއިލާއިން ދައްކާ މީހަކާއި ކައިވެނި ކުރުން ނޫން ގޮތެއް އެޤައުމުގެ ބައެއ ހިސާބުތަކުގައި އަންހެނުންނަކަށް ނޯވެއެވެ. އެހެންކަމުން އާއިލާއިން އިންނާނެ މީހަކު ހޯދައިފި ނަމަ އެމީހަކާއި ކައިވެނިކުރަން ރުހި ޤަބޫލުވާން މަޖުބޫރުވެއެވެ. މިގޮތަށް ކަންތައް ނުކޮށްފިނަމަ އާއިލީ ގުޅުން ކަނޑާލައި ގެއިން ނެރެލާ ފަހަރުވެސް އާދެއެވެ.\nއޭޕްރީލް 4, 2020 11:06\nމަ މީހަކާ އިނީ އާއިލާ ޔާ ވަގަށް ބޭބެމެން ރުޅި އަރުއަރުވަން އާއިލާ އަށް މަ ހައެރާންކޮށް ސިއްސާނުލެވޭނެކަން ދައްކަން\nއޭޕްރީލް 4, 2020 12:40\nކަލެއަށް ތިކަމުގެ ހިތި ވަރަށް އަވަހަށް ފެންނާނެ. ދައްކަން ކުރާކޮންމެ ކަމަކީ ނުބައި ޢަމަލެއް.\nއޭޕްރީލް 4, 2020 11:39\nމަމީހަކާ އިނީ ގެއަށް ވެރިވާން\nއޭޕްރީލް 4, 2020 11:52\nމަ މީހަކާ އިނީ '' ރަށު ކުދިން މާ ރީތި ''އެކަމަކު ލޯތްބަކުންނޫން މުއްސަދި އާއިލާ އެއްގެ މާލޭ ގެ ބޮޑު ގެއެއް އޮންނަ މަންޖެއެއްވީމަ ބޯކާލައި ގެން ގެއަށް ވެރިވާން ބޮޑު މީހަކަށް ވުމުގެ އުންމީދުގައި .\nގދ. ތިނަދޫ ޒުހައިރު\nއޭޕްރީލް 4, 2020 15:20\nއަހަރެން އިދެގެން މިއުޅެނީ މާލޭ ކުއްޖަކާ. އެހެންްކައިވެންޔަކަށް އޭނައަށް3ދަރިން ލިބިފައިވޭ.\nއަހަރެން އިނީ ގޯތީގެ ބޭނުމުގައި\nއޭޕްރީލް 4, 2020 16:36\nމަ މީހަކާއިނީ މައިންބަފައިން ނުގަބޫލުގަ. މިއަދާހަމައަށްވެސް ކައިވެނިން ލިބުނީ ހިތްދަތިކަން.


SunOnline: Column: Sahaabeenge mathiverikan - 3\nޞަޙާބީންގެ މަތިވެރިކަން -3\n9 މަސް2ހަފްތާ ކުރިން - 10 ޖުލައި 2017 0\nއެންމެ ހެޔޮ އުންމަތް\n"މީސްތަކުންނަށްޓަކައި ނެރުއްވުނު އެންމެ ހެޔޮ އުންމަތްކަމުގައި ތިޔަބައިމީހުން ވީމުއެވެ. (އެހެނީ) ތިޔަބައިމީހުން ހެޔޮކަންތަކަށް އަމުރުކުރަމުއެވެ. އަދި ނުބައިކަންތައް ނަހީކުރަމުއެވެ. އަދި ތިޔަބައިމީހުން ﷲއަށް އީމާންވަމުއެވެ." (އާލުޢިމްރާނު :110)\nމި އާޔަތުގައި އަންގަވައިފައިވާ ޚައިރު އުންމަތުގެ (އެންމެ ހެޔޮ އުންމަތުގެ) މުރާދަކީ ޞަޙާބީންގެ ޖަމާޢަތްކަމުގައި ޢިލްމުވެރީން ވިދާޅުވެފައިވެއެވެ. ޤުދުރަތުގެ ޚާއްޞަ އިހްތިމާމަކާއެކު އެ ޖަމާޢަތް ނެރުއްވައި މައިދާނަށް ގެންނަވައިފައިވުމަށް އިސްވެދިޔަ އާޔަތުގައިވަނީ އިޝާރަތް ކުރައްވައިފައެވެ. އެ ޞަޙަރާގެ މަޝްރުޢަކީ ޞަޙާބީންގެ އާދަޔާ ޚިލާފު ޖާމާޢަތް އެ މަޝްރޫޢެއްގެ ދަށުން ޙާޞިލުކުރެއްވުނު މަޝްރުޢެވެ. އެ ޖަމާޢަތަށް ޕްރޮފެސަރ ޑީ.އެސް.މާރގޯލީތު (1858-1940) ނަންދެއްވައިފައިވަނީ ބަޠަލުންގެ ޤައުމެއް (a nation of heroes) ގެ ނަމުންނެވެ.\nރަސޫލާގެ ޞަޙާބީންނަކީ ކޮން ބައެއްތޯއެވެ. އާދެ، އެބޭކަލުން ގުޅިވަޑައިގެންފައިވަނީ އިސްމާޢީލްގެފާނުގެ ނަސްލާއެވެ. އެނަސްލުގެ އިސް ކާފާކަލުންނަކީ އިސްމާޢީލް ބިން އިބްރާހިމް ޢަލައިހިއްސަލާމެވެ. މީގެ ހަތަރުހާސް އަހަރު ކުރިން އިބްރާހިމް ޢަލައިހިއްސަލާމް އެކަލޭގެފާނު ތުއްޕުޅު ދަރިކަލުން އިސްމާޢީލްގެފާނާއި އެކަލޭގެފާނުގެ މައިކަނބަލުން ހާޖަރު ޢިރާޤު ކަރައިން ޙިޖާޒުކަރަ (ޢަރަބިކަރަ)ޔަށް ގެންދަވައި އެތާނގެ ޞަޙަރާއަށް އެދެމައިކަނބަލުން ދޫކޮށްލެއްވިއެވެ.\nއޭރު އެ ސަރަޙައްދަކީ ގަސްގަހާގެއްސެއް ފެނެއްނެތް ހިސާބެކެވެ. އެތާކު އިންސާނީ އެއްވެސް އާބާދީއެއް ނެތެވެ. އޭރު އެއީ މުޅީންވެސް ފިޠުރަތުގެ ފުރިހަމަ ދުނިޔެއެކެވެ. އެތަނުން ފެންނަނީ ޞަހަރާއާއި، ފަރުބަދަތަކާއި، ބިމާއި، އުޑާއި، އިރާއި، ހަނދާއި، މިފަދަ ތަކެއްޗެވެ. އިންސާނާ ރޭދުވާ ހޭދަކުރާން ޖެހިފައި އޮތީ އެތަކެތީގެ މެދުގައެވެ. އެތާކު ރަށްވެހިކަމެއް ނެތެވެ. ތަމައްދުނުގެ އެއްވެސް އަސަރެއްނެތެވެ. ހަތަރުފަރާތަށް ފެތުރިފައިއޮތީ ފިޠުރަތުގެ ހައިބަތުން ފުރިފައިވާ ނިޝާންތަކެވެ. މަޖަލާއި އަރާމުގެ ސަބަބަކަށްވާނެ އިތުރު އެއްޗެއް އެތާކު ނެތެވެ. އެތާނގައި ދިރިއުޅުމަކީ ކަނޑައެޅިގެންހުރި ގޮންޖެހުމެކެވެ. އިންސާނާއަށް މަޖްބޫރުވެފައި އޮތީ މެދުކެނޑުމެއްނެތި އެ ގޮންޖެހުމާކުރިމަތިލާށެވެ. އެ އުނދަގޫ ވެށީގައި ދިރިހުރުމަށްޓަކައި ބުރަ މަސައްކަތްކުރާށެވެ.\nތަމައްދުނުގެ ކިލަނބުކަމާ ދުރުގައި އެ ސާދާ ވެށީގައި ދަރިމައިވުމުގެ ޒަރީޢާއިން އާ ނަސްލެއް އުފެދޭން ފެށިއެވެ. އެއުފެދެމުންދިޔަ މީހުންނަކީތޯއެވެ. އާދެ، އެބައިމީހުންގެ ޙާލަތު އެބައިމީހުން ބައިތިއްބައިފައިވަނީ އިންސާނުންގެ ދެއްކުންތެރިކަމާއި މުއްސަދި ސާމާނުތަކާ ދުރުގައެވެ. އެބައިމީހުން އެއްގޮތަކަށްވެސް މަޞްނޫޢީ އަޚްލާޤެއް ނުދަނެއެވެ. އެބައިމީހުން ދަންނަނީ އެންމެ އެދުރެކެވެ. އެއީ، ފިޠުރަތުގެ މަގުދެއްކެވުމެވެ. ޝައްކެއްނެތެވެ. ފިޠުރަތަކީ ކިތަންމެހައިވެސް މޮޅު އެދުރެކެވެ. އެ ޞަޙަރާގެ ޤައުމު އުފެދި ތައްޔާރުވީ ފިޠުރަތުގެ މޮޅު އެދުރުގެ ބެއްލެވުމުގެ ދަށުންނެވެ.\nއާލުޢިމްރާނު ސޫރަތުގެ އިސްވެ ދެންނެވި އާޔަތުގައި އެންމެ ހެޔޮ އުންމަތުގެ ޚާއްޞަ ދެސިފައެއް ބަޔާންކުރައްވައިފައިވެއެވެ. އޭގެތެރެއިން އެއްސިފަޔަކީ އެބައިމީހުންނަކީ ހެޔޮ ކަންތައްކަށް އަމުރުކުރާ އަދި ނުބައިކަންތައް ހުއްޓުވާ ބަޔަކުކަމެވެ. އާދެ، ޙައްޤާ ފުށުއަރާ ކަންތައް ބަރުދާސްތު ނުކުރުމާއި، ޙައްޤަށްވުރެ ދަށުދަރަޖައިގެ އެއްޗަކާ ނުރުހުމަކީ އެބައިމީހުންގެ މިޒާޖެވެ. އެބައިމީހުންނަކީ އެބައިމީހުންގެ ވަށައިގެން ހިނގާ ކަންކަމާ އަޅާނުލައި ދިރިއުޅެވޭކަހަލަ ބައެއް ނޫނެވެ. އެބައިމީހުން އުޅޭނެގޮތް ކަނޑައެޅެނީ ޒާތީ މަޞްލަޙަތުގެ ދަށަކުންނޫނެވެ. އަދި ކީއްތޯއެވެ. އެބައިމީހުންނަކީ ފުރިހަމަޔަށް ޙައްޤަށް ލޯބިކުރާބައެކެވެ. ޙައްޤު ނުޙައްޤުގެ ބަޙުޘުގެ ތެރޭގައި ހައްޔަރުވުމާއި، ނުޙައްޤާ އެއްބަސްވެގެން ދިރިއުޅުމަކީ އެބައިމީހުންނަށް ކުރެވޭނެ ކަންކަމެއްނޫނެވެ.\nއެބައިމީހުންގެ ދެވަނަ ސިފައެއްކަމުގައި ބަޔާންކުރައްވައިފައިވަނި އެބައިމީހުންނަކީ މާތްﷲއަށް އީމާންވާ މީހުންކަމެވެ. އެހެން ޢިބާރަތަކުން ދަންނަވާނަމަ އެބައިމީހުންނަކީ ބޭރުފުށުގެ ގިރިޓީގެ ތެރެއަށް ގެއްލިފައި ތިބޭނެ ބަޔެއް ނޫނެވެ. އެބައިމީހުންވަނީ އެންމެ މަތިވެރި ހަޤީޤަތް ހޯދައިގެންފައެވެ. އެބައިމީހުންގެ ޝުޢޫރަކީ ދެނެތިބި މީހުންގެ ޝުޢޫރެވެ. އެބައިމީހުން ވަނީ މަޚްލޫޤުތަކުންގެ ދުނިޔޭގެ ފަހަތުން އެދުނިޔޭގެ ޚާލިޤުގެ ސޫރަފުޅު މަޢުރިފާގެ ލޮލުންދެކެފައެވެ.\nމިދެންނެވި ދެސިފަޔަކީވެސް އިންތިހާ ދަރަޖައިގެ މޮޅު ދެސިފައެވެ. އެހާމެ ނާދިރު ދެސިފައެވެ. އެހެނީ ޙައްޤަށް ލޯބިކުރާ އަދި މަޢުރިފާގެ އަހްލުވެރި ބަޔަކަށް ވެވޭނީ، ނުހަނު ހަރުދަނާ ބަޔަކަށެވެ. އިޚްލާޞްތެރި ބަޔަކަށެވެ. އެފަދަ މީހުންނަކީ އުޞޫލުތަކުގެ ބިންގަލުގެ މަތީގައި ޚިޔާލު ބިނާކުރާ މީހުންނެވެ. އެމީހުންނަކީ އަމިއްލަ އެދުންތަކުގެ ބިންގަލުގެ މަތީގައި ޚިޔާލު ބިނާކުރާ ބައެއްނޫނެވެ. އެމީހުންނަކީ އަމިއްލަ އެދުންތަކުގެ ބިންގަލުގެ މަތީގައި ރައުޔު ބިނާކުރާ މީހުނެއް ނޫނެވެ. އެބައިމީހުންނަކީ މާއްދީ ހަޤީޤަތްތަކުގެ ބަދަލުގައި މަޢުނަވީ ހަޤީޤަތްތައް އެބައިމީހުންގެ ސަމާލުކަމުގެ ނާރެހަކަށް ހަދާ މީހުންނެވެ. އެބައިމީހުންނަކީ މަންފާގެ ބަދަލުގައި ޙައްޤަށްޓަކައި ދިރިތިބޭ މީހުންނެވެ. އެބައިމީހުންނަކީ މަޖްބޫރު ކުރެވުމަކާއި ނުލައި އަމިއްލަ އިޚްތިޔާރުގައި ކަނޑައަޅާ ކަނޑައެޅުމުގައި ޒަރީޢާއިން ރަގަނޅު މަގު ކިޔާރުކުރާ މީހުންނެވެ. އެބައިމީހުންނަކީ އެބައިމީހުން ހަނުހިމޭން ކުރުވުމަށްޓަކައި އެއްވެސް ބާރެއްގެ ބޭނުން ނުކުރި ކަމުގައިވިޔަސް ދަލީލުތަކުގެ ކުރިމަތީގައި އިސްދަށަސް ޖަހައިލައި ހަނުހިމޭންވާ މީހުންނެވެ.\nމިދުނިޔޭގައި ބުނެވޭނެ އެންމެ ވަރުގަދަ ބަހަކީ ޙަޤީޤަތަށް އިޢުތިރާފުވުމުގެ ބަހެވެ. މިދުނިޔޭގައި އެންމެ މަތިވެރި ޢަމަލަކީ ޙަޤީޤަތާ އެއް ތައްގަނޑަކަށް ފެތުމުގެ ޢަމަލެވެ. ރަސޫލާގެ ޞަޙާބީންނަކީ އިންސާނިއްޔަތުކަމުގެ މި މަތިވެރި މިންގަނޑަށް އޭގެ އެންމެ ފުރިހަމަ ގޮތުގައި ފެތިފައިވާ ނާދިރު އިންސާނުންގެ ތެރޭގައި ހިމެނިވަޑައިގަންނަވާ ބޭކަލުން ކަމީ ޝައްކެއް ވަސްވާހެއް އޮތް ކަމެއްނޫނެވެ.\nއެބޭކަލުންނަކީ އެބޭކަލުންގެ އިންސާނީވަންތަކަން ފުރިހަމައަށް ރައްކައުތެރި ކުރެވިފައިވާ ފުރިހަމަ އިންސާނުންނެވެ. އެބޭކަލުން ސާބިތުވެތިއްބެވީ އެބޭކަލުން ޚަލްޤު ކުރެއްވުނު ފިޠުރަތުގެ މަތީގައެވެ. އެބޭކަލުންނަކީ ޢަރަބިކަރައިގެ ޞަޙަރާގެ މާޙައުލުގައި ތައްޔާރުކުރެވުނު ދިރިހުރި ފިޠުރަތުގެ އަހްލުވެރި އިންސާނުންނެވެ. ޞަޙާބީންގެ ޖަމާޢަތަކީ ހޮއްވަވައިލެއްވިފައިވާ ޖަމާޢަތެކެވެ. އެބޭކަލުން ނެރުއްވައިފައިވަނީ ޚާއްސަ އިންސާނީ ނަސްލެއްގެ ތެރެއިންނެވެ.\nޞަޙާބީންނަކީ އަނެކުންނަށް ހެޔޮ އެދިވަޑައިގެންނެވުމަށްޓަކައި ދިރިއުޅުއްވި ބޭކަލުންނެވެ. އެބޭކަލުންގެ ހުރިހާވެސް މަސައްކަތްޕުޅަކީ މީސްތަކުން ނަރަކައިން ސަލާމަތްކުރައްވައި އެބައިމީހުން ސުވަރުގެއަށް ވާޞިލްކޮށްދެއްވުމެވެ. އެބޭކަލުންނަކީ އެންމެ ހެޔޮ އުންމަތްކަމުގައި ކަނޑައެޅުއްވީ އެސަބަބަށްޓަކައެވެ.


މަތީ ތައުލީމު ހޯދާފައިތިބޭ މީހުން މަސައްކަތްކުރަން އެންމެ އެކަށީގެންވަނީ މޯލްޑިވްސް ކޮލެޖް ފޯރ ހަޔަރ އެޑިޔުކޭޝަން ގައެވެ. – Maldivian Democratic Party\nމަތީ ތައުލީމު ހޯދާފައިތިބޭ މީހުން މަސައްކަތްކުރަން އެންމެ އެކަށީގެންވަނީ މޯލްޑިވްސް ކޮލެޖް ފޯރ ހަޔަރ އެޑިޔުކޭޝަން ގައެވެ.\n(ޚަބަރުސިޓީ ވޮލިއުމް 01، ނަންބަރު 10 ގައި ޝާއިއުކޮށްފައި)\nދިވެހީންގެ ތެރެއިން ބައެއް މީހުން، މަތީ ތައުލީމު ހާސިލު ކުރަނީ ހަމައެކަނި މައުލޫމާތު އުނގެނުމުގެ ބޭނުމުގައެވެ. ނަމަވެސް އަނެއްބައި މީހުން މަތީ ތައުލީމު އުނގެނުމުގެ ބޭނުމަކަށް ވަނީ ސަރުކާރުގެ އޮފީހަކުން މަތީ މަގާމެއް ހޯދުމަށެވެ. އަޅުގަނޑު ދެކޭ ގޮތުގައި ރާއްޖޭގައި މިއަދު މަތީ ތައުލީމު ހާސިލުކުރުމަކީ ނުވަތަ ޕީއެޗްޑީ ނެގުމަކީ ފެޝަނެކެވެ. މާސްޓާރޒް ނުވަތަ ޕީއެޗްޑީއަކީ ސިޔާސީ މަގާމަކަށް ދިޔުމަށް ހޯދާ ޓިކެޓެކެވެ. ކޮންމެ މީހަކުވެސް މިފެންނަނީ މާސްޓަރޒް އަދި ޕީއެޗްޑީ ފަދަ ޑިގްރީތައް ނެގުމަށްފަހު ރައީސްކަމަށް ނުވަތަ މިނިސްޓަރަކަށް ނުވަތަ މަޖިލިހަށް ކުރިމަތިލާ ތަނެވެ. ރާއްޖެއިން ބޭރުން މަތީ ތައުލީމު ހާސިލުކުރާ ގިނަ ދިވެހީންނަކީ އެމީހުންނަށް އެފުރުސަތު ދިނުމަށް ރައްޔިތުންގެ ފައިސާއިން ގިނަ އަދަދެއްގެ ފައިސާ ޚަރަދުކުރެވޭ ބައެކެވެ. ނަމަވެސް އެކަމަށް ޚަރަދުވާ ފައިސާއާ އަޅާ ބަލާއިރު މަތީ ތައުލީމު އުނގެނިގެން އަންނަ މީހުންގެ ފަރާތުން ގައުމަށް ނުވަތަ ރައްޔިތުންނަށް ލިބެންވާ ފައިދާ އޭގެ އެންމެ އެކަށޭނަ ގޮތަކަށް ނުލިބެއެވެ. އަޅުގަނޑު ދެކޭ ގޮތުގައި މިކަން މިހެން ދިމާވަނީ މަތީ ތައުލީމު އުގެނިގެން އަންނަ މީހުންގެ ފައިދާ އެންމެ ރަގަޅުގޮތުގައި މުޖްތަމައަށް ހިފޭނެ މަގާމުތަކުގައި އެމީހުން މަސައްކަތް ކުރަމުން ނުގެންދިޔުމެވެ. އެކިއެކި ދާއިރާތަކުން މަތީ ތައުލީމު ހާސިލުކޮށްގެން އައިސް ހިންގުމުގެ ދާއިރާގައި މަތީ ތައުލީމު ހާސިލުކުރުމުން އެ ތައުލީމަކުން ހިފޭ މާބޮޑު ބޭނުމެއް އޮންނާނެހެން ހިއެއް ނުވެއެވެ.\nއަޅުގަނޑު ދެކޭ ގޮތުގައި މަތީ ތައުލީމު، ޚާއްސަކޮށް ޕީއެޗްޑީ ހޯދާފައިތިބޭ މީހުން މަސައްކަތްކުރަން އެންމެ އެކަށީގެންވަނީ މޯލްޑިވްސް ކޮލެޖް ފޯރ ހަޔަރ އެޑިޔުކޭޝަން ގައެވެ. އެ ކޮލެޖަކީ އެމީހުންނަށް ލިބިފައިވާ އިލްމު އެންމެ ގިނަ މީހުންނަށް ރައްދުކޮށްދެވޭނެ ތަނެވެ. އަދި އަޅުގަނޑު ދެކޭގޮތުގައި މެރިން ރިސާޗް ސެންޓަރާއި، އެންވަޔަރަންމެންޓް ރިސާޗް އޭޖެންސީފަދަ ތަންތަނާއި ކުރީގައި ޕްލޭނިންގ މިނިސްޓްރީ ދަށުގައި އަދި މިހާރު ފިނޭންސް މިނިސްޓްރީގެ ދަށުގައި އެއޮތް ސްޓެޓިސްޓިކަލް ސެކްޝަން އާއި ދިވެހިބަހާ ތާރީޚަށް ޚިދުމަތްކުރާ ގައުމީ މަރުކަޒުފަދަ ތަންތަން ވާންޖެހޭނީ މޯލްޑިވްސް ކޮލެޖް ފޯރ ހަޔަރ އެޑިޔުކޭޝަންގެ ދަށުން ހިނގާ ތަންތަނަށެވެ.\nސަރުކާރު އޮފީހަކުން ވަކި ދާއިރާއަކާ ބެހޭ މައުލޫމާތު ހޯދަންވެއްޖެނަމަ ނުވަތަ ދިރާސާއެއް ކުރަންވެއްޖެނަމަ އެއޮފީހުން އެކަމަށް ކޮލެޖުގައި އެދޭނީއެވެ. ކޮލެޖުގައި އެ މަސައްކަތްކުރާނީ މާސްޓާޒް އާއި ޕީއެޗްޑީ ހަދާފައި ތިބޭ ޑޮކްޓަރުން ފަދަ މީހުންނެވެ. އަދި ކޮލެޖުގައި އެކި ދާއިރާތަކުން ކިޔަވަމުން ގެންދާ ދަރިވަރުން އެފަދަ މަސައްކަތްތަކުގައި އެހީވެވިދާނެއެވެ. ސަރުކާރު އޮފީސްތަކުން ދިރާސާއެއް ކުރަން ޖެހިއްޖެނަމަ ކޮލެޖާއެކު ކޮންޓްރެކްޓް ކޮށްގެން އެކަން ކުރެވިދާނެއެވެ. މިކަން މިހެން ކުރުމުން އެކި އޮފީސްތަކަށް ބޭނުންވާ މިފަދަ މައުލޫމާތު ހޯދުމަށް ކަނޑައެޅިފައިވާ ފައިސާ ކޮލެޖަށް ލިބޭނެއެވެ. އޭރުން މާލީގޮތުންނާއި މައުލޫމާތުގެ ގޮތުން ކޮލެޖު މުއްސަނދިވަމުން ދާނެއެވެ. މިހާރު މިފެންނަނީ މިފަދަ މަސައްކަތްތައް ކުރުމަށް ބޮޑު އަގު ދީފައި ބޭރުގެ ތަޖްރިބާ ކާރުން ގެންނަ ތަނެވެ. ހަގީގަތުގައި އެފަދަ މީހުންނަކީ މާ މޮޅު ބައެއް ނޫނެވެ. ނަމަވެސް އެކި މަޝްރޫއުތަކުން ރާއްޖެއަށް ދީފައި ހުންނަ ފައިސާގެ ބޮޑު ބައެއް މިފަދަ ކޮންސަލްޓަންޓުންނަށް ހުސްކޮށްލެވެއެވެ.\nވީމާ ރާއްޖޭގައި މާސްޓާޒް އާއި ޕީއެޗްޑީ ނަގާފައި ތިބޭ މީހުންގެ ދައުރަކަށް ވާންޖެހޭނީ އެމީހުންނަށް ލިބިފައިވާ މައުލޫމާތު އެހެން ދިވެހީންނަށް އުގަންނައިދީ ކޮލެޖުގައި ރާއްޖެއާ ބެހޭގޮތުން އެކި ދިރާސާތައްކޮށް ފޮތް ލިޔެ ދިވެހި މުޖްތަމައަށް މައުލޫމާތު ފެތުރުމެވެ. އަދި ރާއްޖެއާ ބެހޭގޮތުން ބޭރުގެ ގައުމުތަކަށް މައުލޫމާތު ދިނުމެވެ. އަދި މިފަދަ މީހުންނަކީ މީޑިޔާއަށް އެމީހެއްގެ ދާއިރާއާ ގުޅޭ ކަންކަމުގައި ޚިޔާލާއި ލަފާ ދެވޭނެ މީހުންނެވެ.\nއަޅުގަނޑަށް މައުލޫމާތު ލިބޭ ގޮތުގައި ބައިނަލް އަގްވާމީ މާލީ ޖަމިއްޔާތަކުން ރާއްޖެއަށް ވެދީފައިވާ އެހީގެތެރެއިން ބޮޑު ބަޔެއް ޚަރަދުކޮށްފައިވަނީ ތައުލީމީ ދާއިރާއަށާއި ސިއްހީ ދާއިރާއަށެވެ. ނަމަވެސް މި ދެ ދާއިރާއަކީ މިއަދު ދިވެހި މުޖްތަމައުގައި އެންމެ ފަހަތުގައިވާ ދެ ދާއިރާއޭ ބުނުމަކީ ދޮގަކަށް ނުވާނެއެވެ. ސަބަބަކީ މި ދެދާއިރާގައި ހިމެނޭ މަސައްކަތްތައް ކުރާނެ ފެންވަރު ރަގަޅު މީހުން ނެތުމެވެ. މީގެ އެންމެ ބޮޑު އެއް ސަބަބަކީ މި ދެދާއިރާއަށް ބިނާކޮށްފައިވާ މީހުންގެ ހުނަރާ މައުލޫމާތު އެދާއިރާތަކަށް ލިބިފައި ނެތުމެވެ. ތައުލީމީ ދާއިރާއަށް ނުވަތަ ސިއްހީ ދާއިރާއަށް ބޭނުންވާ މީހުން ބިނާކުރުމަށް ސްކޮލަރޝިޕްގެ ފުރުސަތު ހުޅުވާލުމުން ކޮންމެހެންވެސް މަތީ ތައުލީމު އުނގެނުމުގެ ބޭނުމުގައި އެހެނިހެން ދާއިރާތަކަށް ޝައުގުވެރިވާ މީހުން މި ފުރުސަތުގެ ބޭނުން ކުރެއެވެ. އެމީހުން ސްކޮލަރޝިޕްތަކުގައި ބޭރުގެ ގައުމުތަކުން މަތީ ތައުލީމު ހޯދަން ފުރަނީ އެބުރިއައިސް ތައުލީމީ ނުވަތަ ސިއްހީ ދާއިރާގައި މަސައްކަތް ކުރުމަށް އިގްރާރުތަކުގައި ސޮއިކުރުމަށްފަހުއެވެ. ނަމަވެސް އެބުރިއައިސް ދެން ބަލަނީ މާސްޓާރޒްގެ ފުރުސަތެއް ކޮންމެވެސް ދިމާއަކުން ފެނޭތޯއެވެ. އެގޮތުން ސައިކޮލޮޖީއިން ފުރަތަމަ ޑިގްރީ ހާސިލް ކުރުމަށްފަހު މެރިން އިކޮލޮޖީއިން މާސްޓާރޒް އެއް ހަދަން ބޭރުގެ ކޮންމެވެސް ގައުމަކަށް ފުރައިގެން ހިގައިދާނެއެވެ. އަދި މާސްޓާރޒް ނިމުމަށްފަހު އެބުރި އައިސް ޕީއެޗްޑީ އަށް ކިޔަވަން ފުރައިގެން ހިގައިދާނެއެވެ. ބޭނުމަކަށް ވެފައި އޮންނަނީ ނަމުގެ ކުރިއަށް “ޑޮކްޓަރ” އިތުރު ކޮށްލުމެވެ.\nޔުނިވަރސިޓީއެއްގައި ކިޔަވާ ހުރިހާ އެންމެންނަކީ ކިޔެވުމަށް ޝައުގުވެރިވާ ބައެކޭ ނުވަތަ ތައުލީމީ ގޮތުން ގާބިލު ބައެކޭ ނުބުނެވޭނެއެވެ. އެއީ ޔުނިވަރސިޓީއެއްގައި ކިޔަވާ ބައެއް މީހުންނަކީ އަޅުގަނޑަށް ފެނުނު ތާގައި ފިލާވަޅުތައް ދަސްކޮށް، ފޮތްކިޔައި ދިރާސާތައް ކޮށް ތައުލީމީ ކަންކަމުގައި ބައިވެރިވާ ބައެއް ނޫނެވެ. ބައެއް މީހުންނަކީ ޔުނިވާރސިޓީއެއްގައި މަޖާކޮށްލަން ދާބައެކެވެ. އަނެއްބައި މީހުންނަކީ ކޮންމެވެސް ގޮތަކުން ޑިގްރީގެ ކަރުދާސްކޮޅު ހޯދާލުމަށް ދާ ބައެކެވެ. ބައެއް ޑިގްރީފާސް ހޯދަނީ ކިޔަވައިދޭ ލެކްޗަރައިންގެ ރުހުން ކޮންމެވެސް ގޮތަކުން ހޯދައިގެންނެވެ. ބައެއް މީހުން ކޮންމެވެސް ވަރަކަށް ކިޔެވުމަށް މަސައްކަތް ކޮށްފާނެއެވެ. އަދި ލިބޭ މާކުހާ މެދު ހިތްހަމަ ނުޖެހިއްޖެނަމަ ކިޔަވައިދޭ ޓީޗަރަށް އާދޭސްކޮށް ނުވަތަ ޒުވާބުކޮށްގެންވެސް މަތީ މާކްސް ހޯދާނެއެވެ. މިއިން ކޮންމެ މީހެއްވެސް ގްރެޖުއޭޝަން ގައުން ލާފައި އިން ފޮޓޯއަކާއި ޑިގްރީގެ ސެޓްފިކެޓް ފްރޭމަކަށްލައި ގެއަށް ވަންނަ އެންމެންނަށް ފެންނާނެހެން ސިޓިންގރޫމްގައި ބައިންދާފައި އިންނާނެއެވެ. އަޅުގަޑު ދެކޭގޮތުގައި ތައުލީމީ ފާހެއް ހޯދާ ކޮންމެ މީހަކީ ތައުލީމީ މީހެއް ނޫނެވެ. އަދި ހަމަ ގާބިލު މީހަކަށްވެސް ނުވެދާނެއެވެ. މީހަކަށް ލިބިފައިވާ ތައުލީމެއްގެ ސަބަބުން އެމީހަކީ ގާބިލު މީހެއްކަމަށް ވާނީ އެމީހަކު ކިޔެވިއެއްޗެއް އެމީހަކަށް ރަގަޅުގޮތުގައި ބޭނުންކުރަން އެނގުމުންނެވެ. ނުވަތަ އެމީހެއްގެ ބަހާ އަމަލުން ކިޔެވިއެއްޗެއް އެހެންމީހުންނަށް ދޭހަވާތަން ފެނުމުންނެވެ.\nކޮންމެ މުޖްތަމައެއްގައިވެސް މަތީފަންތިއަކާއި މެދު ފަންތިއަކާއި ދަށު ފަންތިއެއް އޮންނައިރު މަތީ ފަންތިއަށް ނިސްބަތްވުމަކީ މީހެއްގެ ގަދަރު އުފުލޭ ކަމެކެވެ. އަދި މަތީ ފަންތިއަކަށް ނިސްބަތްވުމުން ލިބޭ ފައިދާތަކާއި އިމްތިޔާޒުތައް އެހެން ފަންތިތަކަށްވުރެ އިތުރުވެއެވެ. މީހަކު ނިސްބަތްވާ ފަންތިއެއް ކަނޑައެޅިފައި އޮންނަނީ އެމީހެއްގެ އިގްތިސާދީ ކެރިފޯރުންތެރިކަން އޮންނަ މިންވަރަކަށެވެ. ނުވަތަ އެމީހެއްގެ މައިންބަފައިންނަށް ޚާއްސަކޮށް ބައްޕައަށް ލިބޭ އާމްދަނީއެއްގެ މައްޗަށެވެ. ނުވަތަ އެމީހަކަށް އާމްދަނީ ލިބޭ މިންވަރަކަށެވެ. ވީމާ މާސްޓާރޒް އެއް ނުވަތަ ޕީއެޗްޑީއެއް ނަގައި މަތީތައުލީމު ހާސިލު ކުރުމަކީ މަތީ ފަންތިއަށް ވަދެވޭ ކަމެކެވެ. މަތީފަންތިއަށް ދަތުރުކުރުމުގެ ހައްގަކީ ކޮންމެ މީހަކަށްވެސް ލިބެންޖެހޭ ހައްގެއްކަން ގަބޫލުކުރަމެވެ. ނަމަވެސް މި ހައްގު ލިބުމުގައި ފުރުސަތު އޮންނަނީ އެކި މީހުންނަށް އެކިވަރަކަށެވެ. ރާއްޖޭގައި 30 އަހަރަށް ދެމިއޮތް މައުމޫނުގެ ޚުދުމުޚްތާރު ވެރިކަން ނިމުނުއިރު ތައުލީމީ ގޮތުންވެސް ވިޔަފާރީގެ ގޮތުންވެސް ފުރުސަތެއް ވިއްޔާ ގިނަފަހަރަށް ލިބިފައި އޮތީ އެވެރިކަމާ ގާތްތިމާގެ މީހުންނަށެވެ. ނުވަތަ އެވެރިކަން ނަގަހައްޓަން މަސައްކަތް ކުރި މީހުންނަށެވެ. ވެރިކަމާ އިދިކޮޅުވެއްޖެ ކޮންމެ މީހަކަށް ނުވަތަ އެފަދަ މީހަކު ހުރި އާއިލާއެއް ނަމަވެސް އެ ފުރުސަތު އޮތީ ބަންދުކޮށްލާފައެވެ. (ނިމުނީ)


އިސްލާމް ދީނުގެ ޙައްޤުގަ ޢަލި ރަސްގެފާނު ކުރެއްވި ޖިހާދު ކުރަން ދިވެހި މުސްލިމުން ފަސްޖެހިއްޖެ ނަމަ ރާއްޖެއަށް ޞަލީބީން ވެރިވާނެ!\nއެއީ މީގެ އެތައް ސަތޭކަ އަހަރެއް ކުރިއެވެ. ޝަހީދުވަސް އެބޭފުޅަކަށް ނިޞްބަތްވާ ޢަލިރަސްގެފާނު އެދުވަހު ކުރެއްވެވި ޖިހާދަކީ ޞަލީބީންނާއި ދެކޮޅަށް ކުރެއްވެވި ޖިހާދެއްކަމަށް ހޯމް މިނިސްޓަރު މިއަދު އެވަނީ އިޝާރާތުން ނަމަވެސް ހާމަކުރައްވައިފައެވެ.\nޕޯޗްގީޒުންނަށް ރާއްޖެ މުހިންމުވީ ރާއްޖޭގައި މާބޮޑު މުއްސަނދިކަމެއް އޮވެގެނެއް ނޫނެވެ. ހަމައެކަނި ބޭނުމަކަށް އޮތީ ދިވެހިން އިސްލާމް ދީނުން ބޭރުކުރުމެވެ. އެކަން އެނގިގެންދަނީ އެމީހުން ރާއްޖެއަށްވެރިވެގަނެގެން ތިބި ދުވަސްވަރު ރާއްޖޭގެ ރައްޔިތުންގެ މުދާ ފޭރުމަށްވުރެ ދިވެހިން އިސްލާމް ދީނުން ބޭރުކުރަން ކުރި މަސައްކަތްތައް ގިނަވުމުންނެވެ. އެންމެ ފަހުން ދިވެހިންގެ ކަރަށް ގަދަކަމުން ނަމަވެސް ބަނގުރާ އަޅަން ނިންމި ނިންމުމެވެ.\nއެކަމުގެ އަމުރު ނެރުނީ އަނދިރިއަނދިރިންގެ ކިއްލާއިންނެވެ. މީގެ ވަރަކަށް އަހަރުކުރިން ދިވެހިރާއްޖޭގެ ވެރިކަމުގެ ކިއްލާގެ ފަރުދާތައް ނެގި ދުވަހު ފެނިގެން ދިއައީ ވަކި އިތުރުކަމެއް ނޫނެވެ. ހަމަ އެކަން އެމޭރުމުން ކުރަމުން އައިސްފައިވާ ކަމެވެ. ތަފާތަކީ ޕޯޗްގީޒުން ތިބި ދުވަސްވަރު ބަނގުރާ ބޯނެ ބައަކު ރާއްޖޭގައި ނެތްކަމާއި ނަމަވެސް އެފަދަ ބައަކު ފަހުން ރާއްޖޭގައި އުފެއްދިފައި ތިބި ކަމެވެ. މިއީ އެއްވެސް މީހަކަށް ދެބަސްވެވެން އޮތް ކަމެއް ނޫނެވެ. ކޮންމެ ދުވަހަކުހެން މިދަނީ އެކަމުގެ ހެކިތައް ފެންނަމުންނެވެ.\nޕޯޗުގީޒުންވެސް ކުރި މަސައްކަތަކީ ދިވެހިން އިސްލާމް ދީނުން ބޭރުކުރުމުގެ މަސައްކަތެވެ. މިއަދު ރާއްޖޭގައި އެކަމަސް މަސައްކަތްކުރަމުންދަނީ ދޮން ފަރަންޖީން އެކަންޏެއް ނޫނެވެ. ސާފު ހުދު ލިބާހުގައި ސަރުކާރުގެ އިސްމަޤާމުތަކާއި ދައުލަތުގެ ބާރުތަކުގެ އިސްވެރިންގެ ގޮތުގައި ތިބި ދިވެހިންވެސް ކުރަމުން އެގެންދަނީ ހަމަ ޕޯޗްގީޒުން ކުރި މަސައްކަތްތަކެވެ.\nއިސްލާމް ދީނާއި ދެކޮޅަށް މަސައްކަތްކުރާ ދޮން ފަރަންޖީންގެ ޖަމާޢަތްތަކުން ފައިސާގެ އެހީތެރިކަން ފައުޅުގައި ހޯދައިގެން ދިވެހިން އިސްލާމް ދީނުން ބޭރުކުރުވަން މަސައްކަތްކުރާ ބައަކު ތިބިކަން އެނގިތިބެމެ ޖަމިއްޔާ ރަޖިސްޓްރީ ނުކޮށް ޖަމިއްޔާ ހިންގައި ފައިސާ ހޯދުމަށް ޤާނޫނު އަސާސީ މިއަދު މަގުފަހިކޮށްދީފައި އޮތް އޮތުމަކީ ރާއްޖޭގައި އިސްލާމް ދީން ޙިމާޔަތްކުރަން އޮތް އެންމެ ބޮޑު ނުރައްކެލެވެ!\nފައުޅުގައި ރައްޔިތުންގެ މަޖިލީހުގައި އިސްލާމް ދީނުގެ އަސާސްތަކާއި ޚިލާފަށް ވާހަކަތައް ދައްކަމުން ގެންދާއިރު ފިޔަވަޅެއް ނޭލެއެވެ. ޖުވާކުޅުމާއި މަސްތުވާތަކެތި ބޭނުންކުރުން ހުއްދަކުރަން ފައުޅުގައި އެގެންދަނީ ވަކާލާތުކުރަމުންނެވެ. މަސްތުވާތަކެތި ހުއްޓުވަން ފުލުހުން ހިންގާ އޮޕަރޭޝަންތައް ކުށްވެރިކޮށް ފުލުހުންނަށް އެގެންދަނީ ބިރުދައްކަމުންނެވެ. އިސްލާމް ދީން މަތިވެރިކޮށް ދިވެހިންގެ ދީނީ ޢަޤީދާ ވަރުގަދަކުރަން ޒަމާނުންސުރެ ރާއްޖޭގައި ކުރަމުން އަންނަ މަސައްކަތްތައް ހަމަ ޖިލީހުގައި އެގެންދަނީ ކުށްވެރިކުރަމުންނެވެ. މިސްކިތްތައް ޒީނަތްތެރިކުރުމާއި ރަމަޟާން މަހު އިމާމްވެ ވިތުރި އާއި ނަމާދުކުރާނެ ޙާފިޡުން ގެނައުމަކީ އިސްރާފެއް ކަމަށް ހަމަ އެމަޖިލީހުގައި އެގެންދަނީ ވަކާލާތުކުރަމުންނެވެ.\nއިސްލާމް ދީނާއި ދެކޮޅަށް ރާއްޖޭގައި ފައުޅުގައި ޙަރަކާތްތެރިވާ މީހުންނާއިމެދު އަމަލުކުރަން ﷲ އަނގްވާފައިވާ ގޮތަށް ޢަމަލުކުރަން ދައުލަތް ވަނީ ނުކުލެދިފައެވެ. ވާގިނެތި ޕރެލައިޒްވެފައެވެ.\nވީމާ ފެންނަމުން މިދާ ކަންކަމުން އެނގެނީ ޢަލިރަސްގެފާނު ދީނާއި ޤައުމަސްޓަކައި އެދުވަހު ކުރެއްވެވި ހަނގުރާމަ މިއަދުވެސް ކުރަން ޖެހިފައިވާ ކަމެވެ. އެހަނގުރާމައިގައި ކޮންމެ ދިވެހި މުސްލިމަކުވެސް ބައިވެރިވެ ފަހުނޭވައާއި ހަމައަށް ޖިހާދުކުރަން ޖެހިފައިވާ ކަމެވެ.\nހަކުރުބަލީގެ ބައެއް އަލާމާތްތަކާއި ރައްކާތެރިކަމުގެ ފިޔަވަޅުތައް-\nވީޑިއޯ:4ބަރިއަށް އުޅަނދުފަހަރު ދުއްވާ މަގުތަކުގަ އެކްސިޑެންޓްވުން މަދުކުރެވިދާނެ ގޮތްތައް-\nމުޖުތަމައުއަށް ނުރައްކަލެއް ނެތް ކަމަށް ބުނެ މަސްތުވާތަކެއްޗާއި އެކު ހައްޔަރު ކުރި މީހުން ކޯޓުން ދޫކޮށްލާފައި!


ޔޫނުސްގެފާނު 1\nޔޫނުސްގެފާނުގެ ވާހަކައަކީ މާތްކަލާނގެ އިސްރާއީލުގެ މީހުންނަށް އެންގެވި މަތިވެރި އެންގެވުމެކެވެ. މި ވާހަކައިގައި މިވަނީ އެކަލާނގެ ނަބީބޭކަލެއްގެ ދަރަޖަ ދެއްވައި ފޮނުއްވި ބޭކަލެއްގެ ވާހަކައެވެ. އޭރު އެކަލޭގެފާނު ހުންނެވީ ނީނަވާއަށް ވަޑައިގަންނަވައި ނަބީކަމުގެ ފުރިހަމަ ޒިންމާ އުފުއްލަވަން ތައްޔާރަކަށް ނޫނެވެ. އެހެނީ ނީނަވާއަކީ އިސްރާއީލީންގެ ނުހަނު ހަތުރުވެރި ބަޔަކު ދިރިއުޅޭ ތަނެކެވެ. އެއީ އޭރު އައްޝޫރުގެ ވެރި ރަށެވެ. ޔޫނުސްގެފާނަށް މާތްކަލާނގެ އެންގެވީ އެރަށަށް ވަޑައިގެން އެރަށުގެ އަހުލުވެރީންނަށް އެކަލާނގެ އަންގަވާ އެންގެވުމެއް އިއްވައި ދެއްވުމަށެވެ. އެހެންނަމަވެސް އެ ޒިންމާ އުފުއްލެވުމަށް އެކަލޭގެފާނު ފަސްޖެހިވަޑައިގަތެވެ. އެކަލޭގެފާނު ބޭނުންފުޅުވީ ނީނަވާގެ އަހުލުވެރީންނަށް ބޮޑު މުސީބާތެއް އައިސް އެރަށް ހަލާކުވެ ދިއުމަށެވެ.\nމިހެންވެ އެކަލޭގެފާނު އެކަލާނގެ އެންގެވި އެންގެވުމަށް ރެކިވަޑައިގަންނަވަން އުޅުއްވީއެވެ.\nމި ވާހަކައިން އެނގިގެންދާ ކަމަކީ އިސްރާއީލަކީ މާތްކަލާނގެ ޙަޟުރަތުގައި ޚާއްސަ ޤައުމެއް ކަމަށް ވިޔަސް ކޮންމެ ތަނެއްގައި އޮތް ކޮންމެ ޤައުމެއްގެ ބައެއް ނަމަވެސް ހުރިހާ އިންސާނުންނާއި މަޚުލޫޤުންނާ މެދުގައިވެސް މާތްކަލާނގެ ރަޙުމު ކުރައްވައި އޯގާވެރިވެ ވޮޑިގަންނަވާނެ ކަމެވެ. އަދި މިވާހަކައިން ދައްކައިދެނީ މާތްކަލާނގެ އެންގެވި މުހިންމު ކަމެއް ނުކޮށް އެކަމަކާ ދުރަށް ދިޔަ މީހަކާ މެދު ކަންތައް ވެގެން ދިޔަގޮތެވެ. އަދި މިވާހަކައިން އެނގިގެންދާ އަނެއް ކަމަކީ މާތްކަލާނގެ މީހަކާ ކަމެއް ހަވާލު ކުރައްވައިފިނަމަ އެކަމެއް ކުރުމުގެ ކުޅަދާނަކަން އެމީހެއްގެ ކިބައިގައި ލައްވާ ކަމެވެ. އަދި ހަމަ އެފަދައިން ކިތަންމެ ނުރައްކާތެރި ޙާލަތެއް މެދުވެރިވިޔަސް އެކަމުން އެމީހަކު ސަލާމަތްކޮށްދެއްވައި އެ ޒިންމާއެއް އުފުލުމުގެ ޤާބިލުކަން އެމީހަކަށް ދެއްވާ ކަމެވެ.\nމި ވާހަކައިގައި މުހިންމު ދެ ހާދިސާއެއް ހިނގައެވެ.\n1. އެއީ ޔޫނުސްގެފާނު މާތްކަލާނގެ އެންގެވި ކަމެއް ނުކުރައްވައި އެކަމަށް ފުރަގަސް ދެއްވައި ވަޑައިގަތުން.\n2. ޔޫނުސްގެފާނު ނީނަވާއަށް ވަޑައިގެން މާތްކަލާނގެ އެންގެވި އެންގެވުން އެރަށުގެ މީހުންނަށް އަންގައި ދެއްވުމަށް ފަހު ވެސް މާތްކަލާނގެ ދެކެ ކޯފާވެ ވަޑައިގެންނެވުން. އަދި މާތްކަލާނގެ ނީނަވާގެ މީހުންނާމެދު އޯގާވެރިވެ ވޮޑިގެންނެވި ސަބަބު ޔޫނުސްގެފާނަށް އަންގަވައި ދެއްވި ގޮތް.\nމި ވާހަކައިގެ ފުރަގަހުގައި ހިމެނިފައިވީ އަނެއް ކަމަކީ ބަޔަކު ކިތަންމެ ބޮޑު ކުށެއްކުރަމުން ދިއުމަށް ފަހުވެސް މާތްކަލާނގެ ކިބަފުޅަށް އެނބުރި އެކަމުން ރުޖޫޢަވެ އަލުން އެކަންތައް ތަކުރާރު ނުކުރުމަށް ޢަޒުމު ކަނޑައަޅައިފިނަމަ މާތްކަލާނގެ އެ ބަޔެއްގެ އަޑު އައްސަވައި އެބަޔަކަށް ކުރިމަތި ކުރެއްވުމަށް ނިންމަވާފައިވާ މުސީބާތެއްވެސް ފޮނުއްވުން ހުއްޓަވާލައްވަފާނެ ކަމެވެ. ނީނަވާއަކީ އިސްރާއީލްގެ ޤައުމަކަށް ނުވެއެވެ. އެ ރަށަށް ކޮންމެ ފަދަ މުސީބާތެއް ކުރިމަތިވިޔަސް އެކަލޭގެފާނަށް ހެވެވެ. އެހެންކަމުން އެ އެންގެވުމަށް ފުރަގަސް ދެއްވައި ވަޑައިގެންނެވީއެވެ. އެހެންނަމަވެސް މާތްކަލާނގެ އެކަލޭގެފާނު ސަލާމަތް ކުރެއްވީ ހިތަށްވެސް ގެންނަން އުނދަގޫ ފަދަ ގޮތެއްގައެވެ. އެކަލާނގެ ކުޅަދުންވަންތަކަން ދައްކުވައިދޭ ފަދަ އިބުރަތްތެރި ގޮތެއްގައެވެ. އެކަލާނގެ އަމުރުފުޅު ހިންގަވާ މަތިވެރި ރޭއްވެވުން މި ވާހަކައިން އެނގިގެން ދެއެވެ. އެކަލާނގެ މީސްތަކުންނަށް ކަންކަން އަންގަވާ ގޮތާއި އަދި އެ އެންގެވުމާއި އެއްގޮތަށް ކިޔަމަންތެރިކަމާއެކު ކަންކަން ކުރާ މީހުންނަށް ދެއްވާ މަތިވެރި ނިޢުމަތް މި ވާހަކައިން ފެނިގެން ދެއެވެ.\nޔޫނުސްގެފާނު މާތްކަލާނގެއަށް ފިއްލަވަން ވަޑައިގެންނެވުން\n1-2 އެއްދުވަހަކު އަމިއްތާއިގެ ދަރިކަލުން ޔޫނުސްގެފާނަށް މާތްރަސްކަލާނގެ އެންގެވިއެވެ. ”ބޮޑު ރަށެއްކަމުގައިވާ ނީނަވާގެ މީހުންގެ އުޅުން މާބޮޑަށް ގޯސްވެއްޖެ.* ނީނަވާ އަކީ އުތުރު އީރާގުގެ ޓިގުރިސް ކޯރުގެ ކައިރި ހިސާބުގެ ރަށެއް. މިރަށް އޮންނަނީ މޯސެލްއާ ކުރިމަތީގައި. އެކަން ތިމަންކަލާނގެ ސަމާލުކަމަށް އަތުވެއްޖެ. އެވާހަކަ އެމީހުންގެ ގާތުގައި ގޮސް ބުނޭ!“\n3 މިހެން އެންގެވީމާ ޔޫނުސްގެފާނު ކަންކުރެއްވި ގޮތަކީ އިސްރާއީލުގެ ޔާފާގެ ގޮނޑުދޮށަށް ވަޑައިގެން އެތަނުން އޮޑިއަކަށް ކުލިދައްކަވައި އެއަށް އަރުއްވައިގެން ނީނަވާއާ ދިމާ އިދިކޮޅަށް ދާން އޮންނަ ތަރްޝީޝްއަށް ދިއުމަށް ދަތުރު ފެއްޓެވީއެވެ.† ޔާފާ އަކީ އިސްރާއީލުގެ ހައިފާއާއި މިޞްރާ ދެމެގައި އޮންނަ ރަށެއް. ތަރްޝީޝްއަކީ ނޫޙުގެފާނުގެ ކާފަ ދަރިކަލުންނަށް ނިސްބަތް ކުރެވިފައިވާ ނަމެކެވެ. އެއީ މިހާރުގެ ސްޕޭންގެ ރަށެއް ކަމަށް ވާ ތަރްޝީޝްއެވެ. މާތްރަސްކަލާނގެއަށް ފިއްލެވުމަށް ކަމަށް ހިތައެވެ.\n4 ކަނޑު ދެބައި ނުވަނީސް މާތްރަސްކަލާނގެ އަމުރުފުޅަށް ގަދަފަދަ ވައިރޯޅިއެއް އައިސް ކަނޑު ގަދަކޮށްލައިފިއެވެ. އިސާހިތަކު އޮޑިއަށް ނުކަތާ ވަރުވެއްޖެއެވެ. ހީވަނީ ހަމަ ދެންމެ ދެންމެ އޮޑި ފުނޑުފުނޑުވެ ޣަރަގުވެދާނެ ހެންނެވެ.5ފަޅުވެރިން ބިރުން ގޮތްހުސްވެ އެމީހަކު ދަންނަ ކަލާނގެއަކަށް ދުޢާކޮށް ކިޔުނު ހެޔޮ އެއްޗެއް ކިޔާ ރޮއިހޭރެން ފަށައިފިއެވެ. އަދި އެމީހެއްގެ އަތުޖެހުނު އެއްޗެއް ކަނޑަށް އުކައި އޮޑި ފެންމަތީގައި ބެހެއްޓޭތޯ މަސައްކަތް ކުރަން ފަށައިފިއެވެ. މިކަންތައް ހިނގަމުން ދިޔައިރު ޔޫނުސްގެފާނު އޮންނެވީ ވަތުތެރަށް އެރިވަޑައިގެން ގަދަ އަވަހާރަފުޅުގައެވެ.6އޮޑީގެ ކައްޕިތާނަށް މިކަން އެނގުމުން އެކަލޭގެފާނަށް ގޮވައި ހޭފުޅު ލައްވައިފިއެވެ. ”މިވަރުވެގެން ދާއިރުވެސް ކަލޭ ތިއޮންނަނީ ނިދާފައިތަ؟“ ކައްޕިތާނު ރުޅިއައިސްގެން ބުންޏެވެ. ”ތެދުވެ ކަލޭގެ ކަލާނގެއަށް ވެސް ދަންނަވާބަލަ މި މުސީބާތުން އަހަރެމެން މިންޖު ކޮށްދެއްވާތޯ.“\n7 މި މުސީބާތެއް އެމީހުންނަށް މި ލައިގަތީ ކީއްވެތޯ ބެލުމަށް ފަޅުވެރިން އޭރު ދަނީ ފާލު ބަލަމުންނެވެ. ފާލަށް އެރީ އެކަލޭގެފާނެވެ. 8 ”ކަލޭ ތީ ކޮންތާކުން އައިސް އަރާހުރި ކާކުތަ؟“ އެމީހުން ހަޅޭލަވައިގަތެވެ. ”އަހަރެމެންނަށް މި މުސީބާތެއް މި ލައިގަތީ ކީއްވެތަ؟ ކަލޭ ތީ ކީއްކުރާ މީހެއްތަ؟“\n9 ”އަހަރެން މީ ޢިބްރާނީއެއް“.‡ އިބްރާނީންނަކީ އިބްރާހީމްގެފާނުގެ ދަރިކޮޅުގެ މީހުންނެވެ. މިމީހުން އަޅުކަންކޮށް ހަދަނީ މާތްރަސްކަލާނގެއަށެވެ. ޔޫނުސްގެފާނު ވިދާޅުވިއެވެ. ”އަހަންނަކީ އުޑުތަކާއި ބިމާއި ކަނޑު ހެއްދެވި މާތްރަސްކަލާނގެއަށް އަޅުކަން ކުރާ މީހެއް.“\n10 އެކަލޭގެފާނު އެއުޅުއްވަނީ މާތްރަސްކަލާނގެއަށް ފިއްލަވަންކަން އެކަލޭގެފާނުގެ ބަސްފުޅުން އެމީހުންނަށް އެނގުމުން އެމީހުން ގަތީ އަމަށަކު ބިރެއް ނޫނެވެ. ”ތިޔަވަރުގެ ކަމެއް ކަލޭ ތިޔަކުރީ ކީއްވެތަ؟“ އެމީހުން ބުންޏެވެ. 11 އޭރު ކަނޑު އަންނަނީ ކެކި އުތުރެމުންނެވެ. ދެނަކާ ދެނެއް ނެތެވެ. ”މި ކަންތަކުން ސަލާމަތްވާން އަހަރެމެން ކުރަންވީ ކީއްތަ؟“ އެމީހުން ސުވާލު ދެންނެވިއެވެ.\n12 ”އަހަރެން ކަނޑަށް އެއްލާލާ! އޭރުން ތިޔަ ހުރިހާކަމެއް ރަނގަޅުވީ.“ އެކަލޭގެފާނު ވިދާޅުވިއެވެ. ”މިއީ އަހަންނާހެދި ކަލޭމެންނަށް ލައިގަނެގެން އުޅޭ މުސީބާތެއް.“\n13 އެހެންނަމަވެސް އެގޮތަށް ކަންތައް ނުކޮށް އެމީހުން އުޅުނީ ހިކިފަސްތަނަކަށް ކައިރި ކުރެވޭތޯއެވެ. އެމީހުން ފަލިޖަހައި ހޭރިޔާކޮށް އެގޮތް މިގޮތަށް މަސައްކަތް ކޮށް އުޅެ ވަރުބަލިވި އިރުވެސް ހަމަ ހިލާ އެއްތަނަކަށްވެސް ކައިރި ކުރެވޭނެ ގޮތެއް ނުވިއެވެ. ހައްތާ ދިޔައީ ގަދަވެ ނުރައްކާ ވަމުންނެވެ. އޭރު އަތަކަށް ފަޔަކަށް އޮބިއޮންނަ ވަރެއް ނޫނެވެ.\n14 ދެން އެމީހުން މާތްކަލާނގެއަށް ދެންނެވިއެވެ. ”މި މީހާ ކުރި ކުށަކާހެދި އަޅަމެންގެ ފުރާނަ ނުގެންދަވާދޭވެ! އަދި ކުށެއްނެތް މީހަކު މަރާލުމުގެ އިލްޒާމު އަޅަމެންގެ ބޮލުގައި ނުއަޅުއްވާނދޭވެ! އިނބަ ރަސްކަލާނގެ އެދިވޮޑިގަންނަވާ ގޮތަކީ މިއީތާ!“\n15 މިހެން ދުޢާ ދެންނެވުމަށް ފަހު އެމީހުން އެކަލޭގެފާނު ކަނޑަށް އެއްލާލައިފިއެވެ. ހަމަ އެއާއެކު ވައިހިނދި ކަނޑު މަޑުވެ އޮމާން ވެއްޖެއެވެ. 16 ދެން، މި މީހުންނަށް މާތްރަސްކަލާނގެ ކުޅަދުންވަންތަކަން ފެނި ގަތް ބިރެއްގެ ބޮޑުކަމުން އެކަލާނގެއަށް ޤުރުބާނީއެއް ވެދުންކޮށް ނަދުރުބުނެ ހަދައްޕެވެ.\n17 އޭރު މާތްރަސްކަލާނގެ ވަނީ އެކަލޭގެފާނު ދިރުވާލާނެ ބޮޑު މަހެއް ތައްޔާރު ކުރައްވައި ހަމަޖައްސަވާފައެވެ. އެ މަހުގެ ބަނޑުތެރޭގައި އެކަލޭގެފާނު ތިންރޭ ތިންދުވާ ވަންދެން އޮންނެވިއެވެ.\n*1:1-2 ނީނަވާ އަކީ އުތުރު އީރާގުގެ ޓިގުރިސް ކޯރުގެ ކައިރި ހިސާބުގެ ރަށެއް. މިރަށް އޮންނަނީ މޯސެލްއާ ކުރިމަތީގައި.\n†1:3 ޔާފާ އަކީ އިސްރާއީލުގެ ހައިފާއާއި މިޞްރާ ދެމެގައި އޮންނަ ރަށެއް. ތަރްޝީޝްއަކީ ނޫޙުގެފާނުގެ ކާފަ ދަރިކަލުންނަށް ނިސްބަތް ކުރެވިފައިވާ ނަމެކެވެ. އެއީ މިހާރުގެ ސްޕޭންގެ ރަށެއް ކަމަށް ވާ ތަރްޝީޝްއެވެ.\n‡1:9 އިބްރާނީންނަކީ އިބްރާހީމްގެފާނުގެ ދަރިކޮޅުގެ މީހުންނެވެ. މިމީހުން އަޅުކަންކޮށް ހަދަނީ މާތްރަސްކަލާނގެއަށެވެ.


2 atholheh gai avin karantu ufahdhan China ah\nދެ އަތޮޅެއްގައި އަވިން ކަރަންޓް އުފައްދަން ޗައިނާއަށް\nދެ އަތޮޅެއްގައި އިރުގެ އަލިން ކަރަންޓު އުފައްދަން މިއަދު ޗައިނާ ކުންފުންޏަކާއި ހަވާލުކުރަނީ. --\nށ، އަދި ނ އަތޮޅުގައި އިރުގެ އަލިން ކަރަންޓު އުފައްދަން ޗައިނާގެ ސައިނޮމެކް އިންޓަނޭޝަނަލް ސަންގްރޯ - ޖޮއިންޓް ވެންޗާ އާ ހަވާލުކޮށް އެއްބަސްވުމުގައި ސޮއިކޮށްފި އެވެ.\nމިއަދު އެންވާރަމެންޓް މިނިސްޓްރީގައި ބޭއްވި ރަސްމިއްޔާތެއްގައި މިނިސްޓްރީގެ ފަރާތުން ސޮއިކުރެއްވީ އެންވާރަމެންޓް މިނިސްޓަރު ތޯރިގް އިބްރާޙީމެވެ. ސައިނޮމިކް އިންޓަނޭޝަނަލްގެ ފަރާތުން ސޮއިކުރެއްވީ އެ ކުންފުނީގެ ނައިބު ރައީސް ޒިޔާއޯ ޒިއަން ޑޮން އެވެ.\nމި މަޝްރޫއުގެ ދަށުން އެ ދެ އަތޮޅުގެ މީހުން ދިރިއުޅޭ ހުރިހާ ރަށެއްގައި 2.86 މެގަވޮޓްގެ ސޯލާ ޕީވީ ސިސްޓަމާއި، ޑީސަލުން ކަރަންޓު އުފެއްދުމަށް 29 ޖެނެރޭޓަރު (4.86 މެގަ ވޮޓް) އާއި، 2.86 މެގަވޮޓް އަވަރ ގެ ބެޓެރިއާއި، 10 ކިލޯމީޓަރުގެ ކޭބަލާއި، 24 އޮޓަމެޓިކް ސިންކްރޮނައިޒިން ޕެނަލްބޯޑް އަދި 62 ޑިސްޓްރިބިއުޝަން ފޮށި ފޯރުކޮށްދޭނެ އެވެ. އަދި މިސިސްޓަމް ފުރިހަމަ ކުރުމަށްޓަކައި ބޭނުންވާ އެނާޖީ މެނޭޖްމަންޓް ސިސްޓަމްތައް ވެސް އެރަށްތަކުގައި ގާއިމް ކުރާނެ އެވެ.\nއެ މަޝްރޫއަކީ ތެލަށް ބަރޯސާވުން ކުޑަކުރުމަށާއި ޖައްވަށް ބޭރުވާ ވިހަ ގޭހުގެ މިންވަރު ކުޑަކުރުމަށް ރާއްޖެއިން ލިބެންހުރި އިއާދަކުރަނިވި ހަކަތައިގެ ވަސީލަތްތައް ބޭނުންކޮށްގެން ކަރަންޓު އުފެއްދުން އިތުރުކުރުމަށް ކުރިއަށް ގެންދާ މަޝްރޫއުގެ ތިން ވަނަ ފިޔަވައްސެވެ. އެ މަޝްރޫއުގެ ފުރަތަމަ ފިޔަވަހީގެ ދަށުން ފަސް ރަށެއްގައި 2.5 މެގަވޮޓްގެ އިރުގެ އަލިން ކަރަންޓް އުފައްދާ ނިޒާމުތައް ގާއިމްކޮށް ހަކަތައިގެ ވަސީލަތްތައް ބޭނުންކޮށްގެން ކަރަންޓު އުފައްދަން މިހާރުވަނީ ފަށާފަ އެވެ. އަދި ދެވަނަ ފިޔަވަހީގެ ދަށުން ހއ. އަދި ހދ. އަތޮޅުގެ މީހުން ދިރިއުޅޭ 27 ރަށުގައި 4.57 މެގަވޮޓް ގެ އިރުގެ އަލިން ކަރަންޓް އުފައްދާ ނިޒާމުތައްވަނީ ގާއިމް ކުރުމުގެ އަމަލީ މަސައްކަތް ކޮންޓްރެކްޓަރަކާއި ވަނީ ހަވާލުކޮށްފަ އެވެ.\nރައީސް އަބްދުﷲ ޔާމީންގެ މި ދައުުރު ނިމުމުގެ ކުރިން ރާއްޖޭގަ މީހުން ދިރިއުޅޭ ހުރިހާ ރަށެއްގައި އިއާދަކުރަނިވި ހަކަތައިގެ ވަސީލަތްތައް ގާއިމުކުރުމަށް ވަނީ ނިންމާފަ އެވެ. އަދި މީގެ އިތުރުން ހަކަތަ އިސްރާފުވުން ކުޑަކުރުމަށް ގިނަގުނަ މަސައްކަތްތަކެއްވެސް ދަނީ ކުރަމުންނެވެ.


LCE inthikhabah nukunna iru MDP ah bodu gonjehunthakeh\nލޯކަލް ކައުންސިލް އިންތިޚާބު2020 އެމްޑީޕީ ޕްރަމަރީގައި ފުވައްމުލައް ސިޓީން ވާދަކުރާ ކެންޑިޑޭޓުން\nކައުންސިލް އިންތިޚާބަށް ނުކުންނަ އިރު އެމްޑީޕީއަށް ބޮޑު ގޮންޖެހުންތަކެއް\n3 ޖެނުއަރީ 2020, 20:18 |\nކުރިޔަށް އޮތް ލޯކަލް ކައުންސިލް އިންތިޚާބަށް ނުކުންނައިރު ވެރިކަން ކުރާ އެމްޑީޕީ އާއި މެދު ރައްޔިތުން އުއްމީދުކުރި ކަންތައްތައް ނުވާކަމަށް ބުނެ ކަންބޮޑު ވުން ފާޅުކުރުން އަނެއްކާވެސް އިތުރުވެއްޖެއެވެ. މި ކަންބޮޑު ވުންތައް ފާޅުކުރާ މީހުންގެ ތެރޭގައި އެމްޑީޕީގެ އިސް ހަރަކާތްތެރިންގެ އިތުރުން ވަކި ޕާޓީއަކަށް ނިސްބަތް ނުވާ އާއްމު ރައްޔިތުން ވެސް ހިމެނެއެވެ.\nއެމްޑީޕީގައި ގިނަ އިންތިޚާބުތަކުގައި ހަރަކާތްތެރިވެފައިވާ ބައެއް އިސް މީހުން ބުނާ ގޮތުގައި މިހާރު ކަންތައްދާ ގޮތަށް ކަންތައްތައް އޮވެގެން މިފަހަރުގެ އިންތިޚާބުގެ މަސައްކަތަށް އެމީހުން ނުކުތުން ދުރެވެ. އެގޮތުން އެމީހުން ފާހަގަ ކުރާ އެންމެ ބޮޑު އެއްމަސައްލައަކީ ބޭއިންސާފުން ރައީސް ޔާމީނު ވެރިކަމުގައި ރަށުގެ އެކި ވަޒީފާތަކަށް ލާފައިވާ ޕީޕީއެމްގެ އެކްޓިވިސްޓުން ވަޒީފާއިން ވަކިކުރަން އެމްޑީޕީއާއި މިސަރުކާރުން ފަސްޖެހިފައި ވާތީއެވެ. އެމީހުން ބުނާ ގޮތުން އެމްޑީޕީ ސަރުކާރެއް ގެނައުމަށް އެމީހުން މަސައްކަތް ކުރި އެންމެ ބޮޑު އެއްސަބަބަކީ ވެސް ނާއިންސާފުން ކޮށްފައިވާ ކަންތައްތައް ބަދަލުކުރުމެވެ.\nފުވައްމުލަކުގެ އެމްޕީއަކު ހާމަކުރި ގޮތުން ސަރުކާރުން އޮތީ އެމީހުން ވަޒީފާތަކުން ދުރުކުރާ ވިސްނުމަކު ނޫނެވެ. އޭނާ ހާމަކުރި ގޮތުގައި އެއްވެސް މީހަކު ވަޒީފާއިން ވަކި ނުކުރުމަކީ މިސަރުކާރުގެ ރިޔާސީ ވައުދެއް ކަމަށެވެ. ވުމާއެކު ވަޒީފާގައި ތިބި މީހުން ދުރުކުމަކީ ދުރުކަމެއް ކަމުގައި ބެލެވެއެވެ.\nދެން އޮތީ އެމްޑީޕީގެ އެކި ކަންކަމުގައި ފާއިތުވި 8 އަހަރު ހަރަކާތްތެރިވި ފަރާތްތަކަށް ވަޒީފާގެ ހަމަހަމަ ފުރުސަތު ދޭނީ އަލަށް ވަޒީފާ އުފައްދައިގެން ހެއްޔެވެ؟ ނޫނީ ވަޒީފާ ނުދީ އެމީހުންގެ ތާއިދު ޕާޓީއަށް އަދި ޕާޓީގެ ސިޔާސީ މަސައްކަތްތަކަށް ލިބޭނެ ހެއްޔެވެ؟ ސަރުކާރުގެ ކުންފުނިތަކުގެ ވަޒީފާ އިތުރުކުމުގެ ގޮންޖެހުންތައް ބޮޑެވެ. ކުންފުނިތަކުން ނެރެވޭ އާމްދަނިއަސްވުރެ ޚަރަދު ބޮޑުތަނުން ބޮޑެވެ. ކުންފުނިތަކުން މިހާރު ދެމުންދާ ޚިދުމަތްތައް ރަނގަޅު ކުރުމަށް ވެސް ވިސްނަން ޖެހެއެވެ. ގިނަ ރައްޔިތުން އެދޭނީ ކުންފުނިތަކުންނާއި ސަރުކާރުގެ މުއައްސަސާތަކުން ރަނގަޅު ޚިދުމަތްތަކެއް ލިބުމަށެވެ. އެކަން ހަރުދަނާ ކުރެވެމުންދާކަމަށް އެމްޕީއަކު ހާކުރިއެވެ.\nއަލަށް ވަޒީފާތައް އުފައްދަން ބަލާއިރު ފުވައްމުލައް ސިޓީގައި މިހާރު ހުރި ސަރުކާރުގެ ކުންފުނި ތަކަކީ ވެސް ސަބްސިޑައިޒްކޮށްގެން ޚަރަދު ބަރަދު ހަމަޖައްސަމުންދާ ތަންތަނަށް ވާއިރު އިތުރު ވަޒީފާގެ ފުރުސަތު ހުޅުވާލެވޭނެ ބާއެވެ؟ ކޮންޓްރެކްޓް އުސޫލުން ވާޒީފާތަކުގައި ތިބި ޕީޕީއެމްއަށް ނިސްބަތްވާ މީހުންގެ ކޮންޓްރެކްޓްތައް ވެސް3މަހުން3މަހުން އާކޮށް އެހެން ބަޔަކަށް ވަޒީފާގެ ފުރުސަތު ނުލިބިފައިވާ ކަމަށް ބުނެ ކަންބޮޑުވުންތައް ފާޅުކުރެއެވެ.\nއެންމެ ގިނަަ މީހުންގެ ކަންބޮޑުވުން އޮތީ ވަޒީފާ ނުލިބޭ މައްސަލާގައެވެ. އަދި ޕީޕީއެމް ސަރުކާރުގައި އެޕާޓީއަށް މަސައްކަތް ކުރި ގިނަ ބަޔަކަށް އެކިފެންވަރުން “ނުހައްގުން” ދީފާއިވާ ވަޒީފާތަކުގައި މިއަދުވެސް އެމީހުން ދެމި ތިބުމުގެ މައްސަލައެއްވެ. އެއްބަޔަކު ބުނަނީ ރައްޔިތުންގެ މަސައްކަތްތަކުގެ ވަޒީފާއިން އެންމެންނަށް ވެސް ފުރުސަތު ލިބެންޖެހޭނެ ކަމަށެވެ. މީހުން ގިނަވެފައި ވަޒީފާ މަދު ނަމަ މުއްދަތު ކަނޑައަޅާފައި ވަޒީފާ ދޭންވީ ކަމަށެވެ. އެގޮތުން އެކިފަހަރު އެކި މީހުނަށް ވަޒީފާ އަދާކުރުމަށް ފުރުސަތު ދޭންވީ ކަމަށެވެ. ޓެކްނިކަލް މަސައްކަތްތައް ނޫން ވަޒީފާތަކުގައި މިކަހަލަ އުސޫލެއް ވެސް ގެންގުޅެވިދާނެ ކަމަށެވެ.\nމިކަލް ނޫހާއި ވާހަކަ ދެއްކި ފުވައްމުލައް ސިޓީ އެމްޑީޕީ ހަރަކާތްތެރިއަކު ބުނެފައި ވަނީ މިހާރުވެސް ޕީޕީއެމްގެ އެކްޓިވިސްޓުން އެެމީހުންނާއި ދިމާލަށް ބުނަމުން ދަނީ ކޮންމެ ސަރުކާރެއް އަޔަސް ވަޒީފާތަކުގައި ތިބޭނީ އެމީހުން ކަމަށާއި ވަޒީފާތަކުން ބޭރު ވެސް ނުކުރެވޭނެ ކަމަށް ބުނެ ދިމާކުރުމުން ދާ ކަމަށެވެ. އެފަދަ ހާލަތެއްގައި ތިބެ އެމީހުން ސިޔާސި މަސައްކަތަށް ނުކުތުމުގެ ބޭނުމެއް ނެތްކަމަށެވެ.\nކުރިޔަށް އޮތް ލޯކަލް ކައުންސިލް އިންތިޚާބާއި ދިމާކޮށް އެމްޑީޕީގެ ސިޔާސި ކަންކަމުގައި އިސްކޮށް އުޅޭ ހަސަން ސައީދު ބުނެފައި ވަނީ “ފުވައްމުލައް ސިޓީގައި އެމްޑީޕީއަށް އޮތް ތާއިދު ގެއްލެމުންދާ މަންޒަރު މިސިޓީއަށް ނިސްބަތްވާ3އެމްޕީންނަށް ނުފެންނަ ކަމާއިމެދު ހިތާމަކުރަން” ކަމަށެވެ.\nފުވައްމުލައް ސިޓީގައި ހަރަކާތްތެރިވާ އެމްޑީޕީގެ އެހެން ބައެއް ސިޔާސީ މީހުން ވެސް ދެކޭ ގޮތުގައި ކުރިޔަށް މިއޮތް އިންތިޚާބުގައި އެމްޑީޕީއަށް ތާއިދު ކުޑަވާނެކަމަށް ބެލެވެއެވެ. އަދި މަޖުލިސް އިންތިޚާބުގައި އެލިބުނު ވަރުގެ ކާމިޔާބީއާއި ކައިރިކުރާ ވަރުގެ ކާމިޔާބެއް ވެސް ނުލިބޭނެ ކަމަށާއި ކިރިޔާ ލިބުނަސް ލިބޭނީ މެޖޯރިޓީ ކަމަށެވެ.\nއެކަމަކު ފުވައްމުލައް ސިޓީގެ އެމްޕީން މިކަމާއި އެއްބަސް ވާނެބާއެވެ؟ ބޭރުގެ އަޑުތަކަށްވުރެ އެމްޕީންނަށް “އަޑީ”ގެ އަސްލު ބޮޑަށް އެނގޭނެކަމަށް ބެލެވެއެވެ.\nއިތުރު ލިޔުންއެމްޑީޕީލޯކަލް ކައުންސިލް އިންތިޚާބު\nTags: އެމްޑީޕީ, ލޯކަލް ކައުންސިލް އިންތިޚާބު\nނުނެ4ޖެނުއަރީ 2020 03:01\nކޮން ގޮންޖެހުމެއް؟ ވޯޓު ވަގަށް ނަގައިގެން އަބަދުވެސް އުޅޭ ބައެއް އެއީ.\nޢަލީ5ޖެނުއަރީ 2020 12:01\nހަގީގީ ގޮންޖެހުމަކީ ނާގާބިލް، ޝަރުބަތު ހިއްޕަވާ ޝައިތާނެއް ތިޔަ ކައުންސިލަށް ހޮވާ ބާރުވެރިކުރުވާފައި ގޭގައި ނިންދަވަން ރައްޔިތުން ޖެއްސިކަން. މިހާރު އަނެއްކާ އިންތިޚާބު ކައިރިވީމާ ހޭލެވިގެން ތެޅެންފަށައިފި. ތިކަލޭގެ އިތުރު ދައުރަކަށް ހޮވިއްޖެއްޔާ މުޅި ފުވައްމުލައް އެކޮޅުކޮޅުން ޖަހާލާނެ. ޢާއިލާތައް ރޫޅި ދަރިން ބިކަވާނެ. މުސްކުޅިން ހިތާމަ ކުރަންޖެހޭނެ. އެހެންނަމަވެސް ސްޕޯޓްސް ޕާކުން ބޮގަރު ސަޕްލައި ކުރާ ކުރުން ވަރުގަދަވެ ހަމައިގައި ނެތްމީހުން އިތުރުވާނެ. ސަފާރީއެއް އަންނައިރަށް ކުޑަކުޑަ ޑިންގީއެއްގައި ޖިޒީ ބަލާ ފޮނުވުން އިތުރުވެގެންދާނެ. ރައްޔިތުންނޭ ހޭލަން ވެއްޖެ. މާޒީން ޢިބުރަތް ޙާޞިލްކޮށްގެން މިފަހަރު ޝައިޠާނުންނަށް ނޫނެކޭ ބުންންވީ ވަގުތު މިއޮތީ ޖެހިފައި


މުހައްމަދު އަލީފް – Vaguthu Elections\nލޯކަލް ކައުންސިލް އިންތިހާބު 2020\nއަލްފާ / ހދ. ނެއްލައިދޫ\nހދ. ނެއްލައިދޫ ރަށު ކައުންސިލް ރައީސްކަމަށް\nފުރިހަމަ ނަމަކީ މުޙައްމަދު އަލީފް އެވެ. އުފަންވީ 30 ޖުލައި 1998 ގައި ހދ. ނެއްލައިދޫއަށް. ބައްޕަ އަކީ މަސްވެރިކަމުގައި ހދ އަތޮޅުގައި މަޝްޙޫރު އަބްދުއްޞަމަދު އަލީގެ ދަރި އަބްދުލް އަފީފް އެވެ. މަންމަ އަކީ އަބްދުލް ގަފޫރް އިބްރާހިމް ގެ ދޮށީ އަންހެން ދަރި އައިމިނަޠު އަބްދުލް ގަފޫރު އެވެ. ތައުލީމީ ހަޔާތް ތައުލީމީ ހަޔާތުގެ ފުރަތަމަ ބިންގާ އެޅިގެން ދިޔައީ ހދ. ނެއްލައިދޫ ސްކޫލުން. އޯ ލެވެލް އަދި އޭ ލެވެލް ވެސް ހެދީ އަމިއްލަ އުފަން ރަށް ހދ. ނެއްލައިދޫއިން. އޭ ލެވެލްއަށް ކިޔަވަމުން ޔޫއެންޑީޕީ ހިންގި ޔޫތް ލީޑަރޝިޕް ޕްރޮގްރާމް އަދި އޭ ލެވެލް ނިއްމާލުމަށްފަހު ގާރީ ކޯހެއް ހަދާފައިވާނެ އަދި ފަސްޓްއެއިޑް ކޯހެއް ފުރިހަމަކޮށްފައިވާނެ، އެކަމުގަ އުޅެމުން ނެއްލައިދޫ ހުކުރު މިސްކިތުގައި އިމާމެއް ގެ ގޮތުގަ3މަސް ހޭދަ ކުރީމެވެ. ހޮބީއަކީ ފުޓްބޯޅަ ކުޅުމެވެ.\nނެއްލައިދޫ ކައުންސިލަށް ކުރިމަތިލީ ކީއްވެ؟\nއަބަދުވެސް އަޅުގަނޑު ދެކޭ އެންމެ ބޮޑު ހުވަފެނަކީ ރައިއްޔަތުނަށް ސީދާ ގާތުން ޚިދުމަތް ކުރުމަކީ، އެންމެނާއި ގުޅިގެން ނެއްލައިދޫ އަކީ އަތޮޅަށް ހުރި އަދި ރާއްޖެ އަށް ހުރި ނަމޫނާ ރަށަކަށް ހަދައިދިނުމުގެ ޖޯށުގައި މަސައްކަތްތަކެއް ކުރުން، އަޅުގަނޑު އަދި އުމުރުގެ ގޮތުން އެހެން ކެނޑިޑޭޓުންނާއި އަޅާބަލާއިރު ކިތަންމެ ހަގުކަމަށްވިޔަސް ރައްޔިތުން ގެ ހިޔާލާ މަޝްވަރާ އަދި އިލްމީ ފަންނީ މީހުންގެ މަސްވަރާ އާއެކު އެންމެންނާ އަދި ހުރިހާ މެންބެރުންނާ އެކު ގުޅިގެން މަސައްކަތް ކުރެވޭނެ ކަމުގެ ފުރިހަމަ ޔަގީންކަން އަމިއްލަ ނަފްސަށް އަބަދުވެސް އޮވޭ އަމިއްލަ ގޮތުން ކައުންސިލްއަށް ކުރިމަތިލާން ނިންމުމުގެ އެންމެ ބޮޑު މަގްސަދަކީ ވަކި ފިކުރަކަށް ބަރޯސާ ނުވެ ހުރިހާ ފިކުރެއްގެ މީހުންނާ ގުޅިގެން އެއްބައިވަންތަ ކަމާއެކު ސާބިތުވެ ރައިތުންނަށް ޚިދުމަތް ކުރުން.\nނެއްލައިދޫ ކައުންސިލްގެ ރައީސްގެ މަޤާމަށް ހޮވަން ވޯޓު ދޭންވީ ސަބަބުތަކަކީ ކޮބާ؟\nހުރިހާ ރައްޔިތުންނާއިވެސް ގުޅޭ އަދި އެއްވެސް މީހަކާއިމެދު ހިތުގަ ކިލަބު ކަމެއް ނެތި ވާހަކަ ދެއްކޭނެ މީހަކަށް އަޅުގަންޑު ވާތީ. ހަމަ އެހެންމެ ކޮންމެ ފިކުރެއްގެ ރައްޔިތަކުވެސް އަދި ކޮންމެ ޕާޓީއެއްގެ އިސްވެރިއްނާވެސް ނެއްލައިދޫ ގެ ތަރައްގީ އަށް ޓަކައި ވާހަކަ ދެއްކޭނެ މީހަކަށް އަޅުގަންޑު ވާތީ. ހަމަ އެފަދައިން އަޅުގަޑުގެ ވިސްނުމުގައި ރަށުން ބޭރުގައި އުޅުއްވާ ރަށުގެ ފަރާއިތައް (ރިސޯޓް ބޯއީސް) ތަރައްޤީގެ މަގުގައި ރަށާއި ކިތަންމެ ދުރުގައި ވީނަމަވެސް ރަށަށް ހިދުމަތް ކޮށްދެވޭނެ ފަދަ ގޮތަކަށް އަޅުގަނޑު ގެ ތަޝައްވަރު ފަރުމާ ކުރެވިފައި ވާތީ\nހޮވިއްޖެނަމަ ކޮށްދެވޭނެކަމަށް ޤަބޫލުކުރާ ކަންކަމަކީ ކޮބާ؟\nއުމްރާނީ ގޮތުންނާ އިޤްތިޞާދީ ގޮތުން ރަށަށް ކުރިއެރުން އަންނާނެ ކަންކަން ކުރުމަކީ އަޅުގަނޑުގެ ކައުންސިލްގެ އަމާޒެވެއް. ލާމަރުކަޒީ ނިޒާމަށް ލިބިގެން ދާ ބާރުތަކުގެ ބޭނުން ހިފައި، ތަރައްޤީގެ ގިނަ ޕްރޮޖެކްޓްތަކެއް ސަރުކާރާއި ގުޅިގެންނާއި އަދި އަމިއްލަ ފަރާއިތަކާއި ގުޅިގެން ކައުންސިލް ހިންގުން. ހަމަ އެޔާއިއެކު ކައުންސިލްއަށް ލިބޭ ފާޑުކިއުންތަކާއި ހިޔާލްތައް މެންބެރުންނާއި އަންހެނުންގެ ކޮމެޓީ ގުޅިގެން މަޝްވަރާކޮށް ތަންފީޒްކުރުން\nނެއްލައިދޫގެ ތަރައްޤީގެ ތަސައްވުރު (ދެކޭ ހުވަފެނަކީ) ކޮބާ؟\nއަޅުގަނޑުގެ އެންމެ ބޮޑު ތަސައްވަރަކީ ތަރައްޤީގެ މަގުގައި އެންމެހައި ފަރުދުން ގެ ވިސްނުމާއި ފިކުރާއި ރަށުވަންޠަ ލޯބި ކުރީސަފަށް ނެރެ، އަޅުގަނޑު މުގުލުގައި ހުރެ ތަރަށްޤީ އުފަން ރަށަށް ގެނެއްސްދިނުން\nނިންމާލަމުން ބުނެލާނީ ކީކޭ؟\nނެއްލައިދޫ ލޮބުވެތި ރައްޔިތުން އަޅުގަނޑަށް އިތުބާރު ކުރައްވާ، ރަށުވަންޠަ ތަރައްޤީ ރަށަށް ގެނެސް ދެއްވުމަށް އަޅުގަނޑަށް ކުރިޔަށް އޮތް އިންތިހާބުގައި ވޯޓެ ދެއްވުން. ﷲ އިރާދަ ކުރެއްވިއްޔާ އަޅުގަނޑު ހުނާނީ ޖޯށާއި ފޯރީގައި ރަށަށް ހިދުމަތް ކުރުމަށް އެންމެ ކުރީސަފުގައި ކެރިގެން ސާބިޠުކަން މަތީއެވެ. އިންޝާﷲ


Rah thakugai covid ge nurahkaa boduvanee\nރަށްތަކުގައި ކޮވިޑްގެ ނުރައްކާ ބޮޑުވަނީ\nސާމްޕަލް ނެގުމަށް އަތޮޅުތެރޭގެ ރަށަކަށް ދިޔަ ސިއްހީ ހިދުމަތްތެރިން. ބައެއް ރަށްރަށުގައި ބޮޑެތި އައުޓް ބްރޭކްތަކެއް އަދިވެސް އުޅޭ --\nކޮވިޑް -19ގެ ބޮޑެތި އައުޓް ބްރޭކްތަކެއް އަދިވެސް ބައެއް ރަށްރަށުން ފެންނަމުންދާ ކަމަށް ހެލްތު އެމެޖެންސީ އޮޕަރޭޝަން ސެންޓަރު (އެޗްއީއޯސީ)ން ބުނެފި އެވެ.\nއެޗްއީއޯސީން މިއަދު ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގް ވަނީ އަތޮޅުތެރޭގައި މިފަހުން ބޮޑެތި އައުޓް ބްރޭކްތައް ފެނުނު ރަށްތަކުގެ އެންމެ ފަހުގެ މައުލޫމާތުތައް ހިއްސާ ކުރައްވާފަ އެވެ.\nއެގޮތުން ނަޒްލާ ވިދާޅުވީ މިވަގުތު އެންމެ ބޮޑު ކްލާސްޓާއެއްގެ ގޮތުގައި ފާހަގަކުރެވެން އޮތީ ޅ. ފެލިވަރުގެ ކްލަސްޓާ ކަމަށެވެ. އެ ކްލަސްޓާ މުޅި އަތޮޅު ތެރެއަށް ފެތުރިފައިވާއިރު ޕޮޒިޓިވްވީ މީހުންގެ އަދަދު 489 އަށް ވަނީ އަރާފަ އެވެ. ފެލިވަރުން އިއްޔެވެސް ދެ މީހުން ވަނީ ޕޮޒިޓިވް ވެފަ އެވެ. ޅ. އަތޮޅުގެ ވަކިވަކި ރަށްތަކަަށް ބަލާއިރު ވެރިކަންކުރާ ނައިފަރުގައި 130 މީހުން ކޮވިޑަށް ޕޮޒިޓިވްވެ، ފަރުވާ ހޯދަމުން އެބަދެ އެވެ.\nޅ. އަތޮޅަށް ފަހު ދެން އެންމެ ގިނަ މީހުން ޕޮޒިޓިވް ވެފަައިވަނީ ކ. ހުރާ އިން އެވެ. އެރަށުން ޕޮޒިޓިވްވީ މީހުންގެ އަދަދު 173 އަށް އަރާފައިވާއިރު އިއްޔެވެސް އެ ރަށުން ދެ މީހަކު ޕޮޒިޓިވްވި އެވެ.\nތ. އަތޮޅުގެ ކޮވިޑްގެ ހާލަތު ހިއްސާކުރައްވަމުން ނަޒްލާ ވިދާޅުވީ ތ. ވޭމަންޑޫއިން ޕޮޒިޓިވްވީ މީހުންގެ އަދަދު 50 އަށް އަރާފައިވާ ކަމަށެވެ. މިދިޔަ ހުކުރު ދުވަހު 16 މީހަކު އަދި އިއްޔެ 12 މީހަކު ވޭމަންޑޫން ޕޮޒިޓިވްވެފައިވެ އެވެ.\nއދ. މާމިނގިލީގައި ވެސް ބޮޑު ކްލަސްޓާއެއް އުފެދިގެން އުޅޭ ކަަމަށް ނަޒްލާ ވިދާޅުވި އެވެ. އެރަށުން ޖުމްލަ 65 މީހުން ޕޮޒިޓިވްވިއިރު އިއްޔެވެސް 17 މީހަކު ޕޮޒިޓިވްވި އެވެ.\nރަށްރަށުގައި ކޭސްތައް އިތުރުވާތީ ބަލީގެ އަލާމާތެއް ފެންނަނަމަ ރަށްރަށުގެ ސިއްހީ ހިދުމަތްދޭ މަރުކަޒުތަކަށް ގޮސް ވީހާވެސް އަވަހަށް ސާމްޕަލް ނެގުމަށްވެސް ޑރ. ނަޒްލާ ވަނީ އިލްތިމާސް ކުރައްވާފަ އެވެ.\nކޮރޯނާ ވައިރަސް ކޮވިޑް-19 އިގެ ބަލާއާފާތް އެޗްއީއޯސީ\n"ދެ ބްރޭންޑެއްގެ ވެކްސިނުން ގެއްލުމެއް ނެތް"


އެޑްމިން – Page 117 – Liyuntheringe Gulhun\nVisitors online  559:users  0guests  521bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nއެއް ހާސް އަހަރު (ނުވަ ވަނަ ބައި)\n16 ޖޫން 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 2725\nއަޙުމަދު ރަޝީދު، ރިކާޒް، ލ. ފޮނަދޫ(10 ޖޫން 2014 (އަންގާރަ) ދުވަހު ޝާއިޢުކުރި ބަޔާ ގުޅޭ)\nކޮންތާކަށް އަހަރެން ތި ގެންދަނީ؟” މާނޭވާ ލަމުން ބިޝާރާ ސުވާލުކުރިއެވެ. ޔަރަސް އަޅާވެސް ނުލައެވެ. ރުއްގަނޑުތެރެއިން ބިޝާރާ ދަމަމުން ދިޔައީ ރުއްގަނޑުތެރެއިން ގަމުގެ މުުކުރިމަގާ ވީކޮޅަށެވެ. ވަކި ހިސާބަކަށް ދެވުމުން މަޑުކޮށްލިއެވެ. ފަސްއެނބުރި ބިޝާރާއަށް ބަލައިލިއެވެ. ބިޝާރާ މާނޭވާ ލަމުން ދިޔައެވެ.\n“ޕްލީޒް ބުނެބަލަ އަހަރެން ތި ގެންދާ ތަނެއް؟” ކުރިއަށްވުރެން ބޮޑަށް މާނޭވާލަމުން އަނެއްކާ ވެސް ބިޝާރާ ސުވާލުކުރިއެވެ.\nޚާއްޞަ ނަން އަރަތަކަށް ވެއްޖެ\n16 ޖޫން 201410 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 5639\nވަރަށް ހިތާމަހުރި ކަމެކެވެ. ކިޔަވައިދެއްވާ އެދުރުންނަށް ޚާއްޞަނަމާއި ޢާއްމުނަން ވަކިކުރެއްވުމުގައި އޮޅުން އެރުމަކީ ކުޑަ މައްސަލައެއް ނޫނެވެ. އެކަމަކު އެކި ބޭބޭފުޅުން ދޭތެރެދޭތެރެއިން އަޅުގަނޑާ ވެސް އެ ސުވާލު އެބަކުރައްވައެވެ. އޮޅުންފިލުވައިދިނީމާ ބައެއް ބޭފުޅުން ގަބޫލުކުރައްވައެވެ. އަނެއް ބައެއް ބޭފުޅުން ގޮތެއް ދުލެއް ނުކުރައްވައެވެ. ދިވެހި ކިޔަވައިދެއްވުމުގެ މަސައްކަތުގައި އުޅުއްވާ ބައެއް ބޭފުޅުން އަދި ވެސް މުރަނގަތޮޅި އާއި ފިނިފެންމަލާ ބަނބުކެޔޮ ފަދަ ނަންނަން އެއީ ޚާއްޞަ ނަންކަމުގައި ވަކާލާތުކުރައްވަނީ އެވެ. މިއީ އަރަތަކަށް ވެއްޖެ އެވެ. އެކަމަކު އިނގިރޭސިބަސް ކިޔަވައިދެއްވާ ބޭފުޅުންނަށް “ޕްރޮޕަރ ނައުން” އާއި “ކޮމަން ނައުން” އޮޅިވަޑައިގެނެއް ނޫޅުއްވައެވެ. މިކަން އަރަތަކަށް ވަނީ ވެސް އެހެންވީމައެވެ. ދިޔަރެސް (21)\n15 ޖޫން 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3665\nމޫސާ ޞާޢިދު(9 ޖޫން 2014 (ހޯމަ) ދުވަހު ޝާއިޢުކުރި ބަޔާ ގުޅޭ)\nވަސީމް އޭނާގެ ރަޙްމަތްތެރިޔާ ޢަލިމަނިކާއެކު އައިސް އެތަނަށް ވަނީ ޑޮކްޓަރުވެސް އިތުރަށް ވާހަކަ ދެއްކޭތޯ މަސައްކަތް ކުރުމަށް އަސްޢަދަށް ބާރުލައިދީފައި ދިޔަތަނާހެނެވެ. ޢަލިމަނިކު ފެނުމާއެކު، ސުދާ ތުރުތުރުއަޅައިގަތެވެ. އޭނާ އަވަސްއަވަހަށް އެތަނުން ދުރަށް ޖެހިލިއެވެ. ޢަލިމަނިކަށް އޭނާގެ ވަސް އިޙްސާސް ނުކުރެވޭނެހާ ދުރަށެވެ.\nއެތާ ނުހުރެ ތެޅިތެޅި އޮތް ހިތަކާއެކު ސުދާ ދިޔައީ ގެޔަށެވެ. ޢަލިމަނިކަށް ނުފެންނާނެހެން މަންމަ ވެސް ގޮވައިގެނެވެ. އޭރު ވެސް ހޮސްޕިޓަލްގައި ވަރަށްގިނަ އެހީތެރިން އަސްޢަދަށް އެހީތެރިވުމަށްޓަކައި ތިއްބެވެ.\nކިޔާފައިވާ ޢަދަދު: 2564\nއަޙްމަދު ރަޝީދު، ރިކާޒު، ލ. ފޮނަދޫ\n‘ހަނދުމަވަނީ’ މިއީ ޚިޔާލީ ވާހަކައެކެވެ. މި ވާހަކައިގައިވާ މީހުންނާއި، އެންމެހައި ޙާދިސާތަކާއި، ކަންކަމަކީ ޚިޔާލަށް އުފައްދާފައިވާ މީހުންނާއި، ކަންކަމާއި، ޙާދިސާއެވެ. މިއިން މީހަކާއި މިހާރު ދިރިހުރި ނުވަތަ ކުރިން ދިރިއުޅުނު މީހަކާ ނުވަތަ ޙާދިސާއަކާ ގުޅުމެއް ވާނަމަ، އަދި މީގައިވާ އެއްވެސް ކަމަކާއި މިހާރު ހިނގަމުންދާ ނުވަތަ ހިނގާފައިވާ ކަމަކާ ގުޅުމެއް ވާނަމަ ވެސް އެއީ އިއްތިފާޤުން ދިމާވެފައިވާ ގޮތެކެވެ. މި ވާހަކަ ލިޔުމުގައި، އުރުދޫ ބަހުން ލިޔެފައިވާ ވާހަކައެއްގެ ޚިޔާލާއި، ބައެއް އިނގިރޭސި ފިލްމުތަކުން ނަގައިފައިވާ ޚިޔާލުތައް ހުންނާނެއެވެ.\n14 ޖޫން 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3467\nފާޠިމަތު ނަހުލާ(8 ޖޫން 2014 (އަންގާރަ) ދުވަހު ޝާއިޢުކުރި ބަޔާ ގުޅޭ)\nމީނާ ތެދުވެ އެނދުގައި އިށީނދެލިއެވެ.އޭނާއަށް މިހާރު ޝަހުދު ދެކެ އެލޯބިވަނީ ކެތްނުކުރެވޭ ވަރަށެވެ. އެހެން ނަމަވެސް ޝަހުދަކަށް އެކަމެއް ނޭނގެއެވެ. ކިތަންމެ ދުވަހެއް ވިޔަސް، ނުބުނަނީހެއް ޝަހުދަކަށް އެކަމެއް ނޭނގޭނެއެވެ. މީނާ އެނދުން ތެދުވެއްޖެއެވެ. އޭނާ ބޭނުންވަނީ ޝަހުދު ގާތަށް ދާށެވެ. އެކަނިވެރި ވަގުތުތައް ޙިއްޞާކުރާނެ މީހަކު ޝަހުދުވެސް ބޭނުންވާނެއެވެ.\nއަވަލައިގެން އައި ކަޅުކުކުޅު\nކިޔާފައިވާ ޢަދަދު: 3988\nގަބޫލުކުރަންދަތި ކުރީގެ ވާހަކަ ތަކުގެ ތެރެއިން….\nޖިންނި އަވަލުމަކީ ވަރަށްކުރީއްސުރެ ވަމުން އަންނަ ކަމެއްކަމުގައި ގަބޫލުކުރެވި ތަފާތު އެތަކެއް މީހުން އެކިވަކި ގޮތަށް އެފަދަ ވާހަކަތައް ކިޔައިދެމުން އަންނަ، އަދި މިހާރުވެސް އެފަދަ ވާހަކަތައް ދެކެވޭ ކަމެކެވެ. ސަބަބާއި ދޭތެރޭ ވެސް ތަފާތު ވާހަކަތަކެއް ދެކެއެވެ. އެކަމުގެ ހަގީގީ ސަބަބު ތަކާއި ސިއްރުތައް ނޭނގުމުގެ ތެރޭގައިވާ ކަމަށް ބޮޑަށް ގަބޫލުކުރަން ޖެހޭ ކަމެކެވެ. މިފަދަ އަވަލުން ނުވަތަ އަޅައިގަތުން އެކި ފަހަރު އެކި މީހުންނަށް ދިމާވެފައި ހުރިކަމަށް ކިޔައިދެނީ ވެސް ތަފާތު ގޮތްގޮތަށެވެ. ކުރާ/ ކުރެވޭ ކަމެއްގެ ސަބަބުން އެފަދަ އެއްޗަކަށް ކޮންމެވެސް ގޯނާއެއްވެ އުނދަގުލެއްވެގެން އަޅައިގަންނަނީކަމުގައި ބުނެވޭލެއް ތަންކޮޅެއް ގިނަކަމުގައި ފެނެއެވެ. އަނެއް ބަޔަކު ބުނެދޭގޮތުގައި އެއީ ކޮންމެހެން އެކަހަލަކަމެއް ވެގެންވާ ކަމެއްނޫނެވެ. އެއެއްޗެހީގެ ތެރޭގައި ވެސް ހިފިނުހުރެގެން އުޅޭ، ހަމައެއްލަމައެއް ނުގެންގުޅޭ އެއްޗެހި އުޅޭތީ އެ ފަދަ ތަކެތި ހަމަ، އެއްވެސް ކަމަކާނުލައި ވެސް އަޅައިގަނެގެން އުނދަގޫކުރާން ފަށައެވެ.\n“އިސްލާމް: ނިރުބަވެރިކަން ހެއްޔެވެ؟ ނުވަތަ ނަމޫނާ ދީނެއްހެއްޔެވެ؟” (2)\n13 ޖޫން 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2566\nޢަބްދުﷲ ފާރޫޤު ޙަސަން(13 ޖޫން 2014 (ހުކުރު) ދުވަހު ޝާއިޢުކުރި ބަޔާ ގުޅޭ)\n“ޤުރްއާންމަޖީދު ތަރުޖަމާކުރާ އިރު އެއްވެސް އާޔަތެއްގެ މަފްހޫމަށް ކުޑަވެސް ބަދަލެއް އަޔަދީގެން ނުވާނެއެވެ. އެހެނީ އާޔަތެއްގެ މަފްހޫމު ބަދަލުވުމަކީ އެއްވެސް އަގެއްގައި ޤަބޫލުކުރެވޭނެ ކަމެއް ނޫނެވެ. އެހެންކަމުން މުސްލިމުން ދުނިޔޭގެ ތަފާތު ބަސްބަހަށް ޤުރްއާން ތަރުޖަމާކޮށްފައިވާރު ކޮންމެއާޔަތެއްގެ ތަރުޖަމާއިންވެސް ލިބޭނީ އެއް މަފްހޫމެކެވެ. ޣައިރު މުސްލިމު އަޚުންނަށް ޤުރްއާންމަޖީދުގެ ތަރުޖަމާގެ އުނދަގޫ ލަފުޒުތަކުގެ މާނަ ވިސްނައިނުގަނެވިއްޖެނަމަ މައުލާނާ މުޙައްމަދު ފާރޫޤުޚާން ތަރުޖަމާކުރައްވައިފައިވާ “ޕޫތަރެޤުރްއާން” (ހިންދީ ބަހުގެ ތަރުޖަމާއެއް)ގެ އެހީ ހޯދިދާނެއެވެ.” (ޞަފްޙާ: 27)\n[މާހެފުން] ތައްޔާރުކުރުމާއި [މާހެފުން އޮޑި] އެޅުމާއި [މާހެފުން ދުވަސް] ފާހަގަކުރުން\n13 ޖޫން 2014ތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 2281\n އަޙުމަދު ރަޝީދު (latalks@gmail.com)\n“ދުވަސްވަރަކީ 1990 ގެ އަހަރުތަކުގެ ތެރެއިން އަހަރެކެވެ. ރަމަޟާން މަސް ކައިރިވެގެން އައިއިރު އަހަރެން ހުރީ މާލޭގައެވެ. އަހަރެން ކިޔަވަން ހުންނަ ގެއަކީ ފަސްބުރިއަށް ނަގައިފައިހުންނަ ގެއެކެވެ. ގޭގެ އެންމެ މަތީގައި ޓެރަހެއް އޮވެއެވެ. ޓެރަހުގެ ވަށައިގެން ރީތި ބަގީޗާ ގަސްތައް ހައްދައިފައި ހުއްޓެވެ. އެ ދުވަހު އަހަރަމެން އުޅުނީ ޓެރަސްމަތި ރީތިކޮށް ކެއުމެއް ތައްޔާރު ކުރުމަށެވެ. އެ ދުވަހަކީ ރަމަޟާންމަހުގެ ފުރަތަމަ ދުވަހުގެ ކުރިއަށް އޮންނަ ދުވަހެވެ. އާދެ، މާހެފުން ދުވަހެވެ. އަލަށް އުފެދޭ ލަފުޒުތައް (6)\n13 ޖޫން 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2249\n(16 މެއި 2014 (ހުކުރު) ގުޅޭ)އަޅުގަނޑުމެން ދިވެހިބަސް ލިޔެކިޔާއިރު، ބޭނުންކުރަންޖެހޭ ބިދޭސީ ބައެއް ލަފުޒުތަކުގެ ބަދަލުގައި ބޭނުންކުރާނެ ދިވެހި ލަފުޒު ބޭނުންވެއެވެ. މި ފަދަ ލަފުޒު އުފައްދައި ބޭނުންކުރުމަކީ ބަހަށް ލިބޭނޭ ކުރިއެރުމަކަށް ވާނޭކަން ކަށަވަރެވެ. ނަމަވެސް މި މަސައްކަތް ކާމިޔާބުވާނީ ދިވެހި ލިޔުންތެރީންނާއި މީޑިއާއިން މިފަދަ ލަފުޒުތައް ޢާއްމު ގޮތެއްގައި ބޭނުން ކުރަންޏާއެވެ.\n“އިސްލާމް:ނިރުބަވެރިކަން ހެއްޔެވެ؟ ނުވަތަ ނަމޫނާ ދީނެއްހެއްޔެވެ؟”\n12 ޖޫން 20141 ޚިޔާލުޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2579\n“އިސްލާމް: ނިރުބަވެރިކަން ހެއްޔެވެ؟ ނުވަތަ ނަމޫނާ ދީނެއްހެއްޔެވެ؟”\nމަތީގައިއެވާ މައިގަނޑު ނަމަކީ ފޮތެއްގެ ނަމުގެ ތަރުޖަމާއެވެ. އެ ފޮތުގެ މުޞައްނިފަކީ އިސްލާމްދީނުގެ ދަންނަބޭކަލެއް ނޫނެވެ. މުސްލިމު މުފައްކިރެއް ވެސް ނޫނެވެ. އަދި ކީއްތޯއެވެ. ހިންދީ ސްކޮލަރެކެވެ. ސުވާމީ ލަކްޝަމީ ޝަންކަރު އަޗާރިޔާއެވެ. އޭނާ ދުނިޔޭގެ އަލިކަން ދެކެވަޑައިގަތީ 1953 ގައެވެ. އުއްތަރު ޕްރަދޭޝްގެ ކާންޕޫރުގައެވެ. އޭނާއަކީ ބުރަހްމަން ޢާއިލާއެއްގެ މެމްބަރެކެވެ. އޭނާގެ ބައްޕަ ސީތާރާމް ތަރްޕާ އާއި، މަންމަ ކޯޝީލާދޭވީއާ ދެކަނބަލުންނަކީ ދެ ޓީޗަރުންނެވެ. ސުވާމީޖީ ތަޢުލީމު ޙާޞިލްކުރެއްވީ ކާންޕޫރުންނާއި، އިލާހުއާބާދުންނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114…115116117118119…120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Pakistan football federation FIFA in suspend kohfi\nޕާކިސްތާނު ސަސްޕެންޑް ކުރީ ބުދަ ދުވަހު\nޕާކިސްތާނު ފުޓްބޯޅަ ފެޑެރޭޝަން އަނެއްކާވެސް ސަސްޕެންޑްކޮށްފި\n07 އޭޕްރީލް 2021 - 20:42:01\nދުނިޔޭގެ ފުޓްބޯޅައިގެ މައި އިދާރާ ފީފާއިން، ޕާކިސްތާނު ފުޓްބޯޅަ ފެޑެރޭޝަން އަނެއްކާވެސް ސަސްޕެންޑްކޮށްފިއެވެ. ފީފާއިން ޕާކިސްތާނު ސަސްޕެންޑް ކުރިކަން އިއުލާން ކުރީ ބުދަ ދުވަހުއެވެ.\nފީފާއިންވަނީ މީގެ ކުރިންވެސް ޕާކިސްތާނު ފުޓްބޯޅަ ފެޑެރޭޝަން ސަސްޕެންޑްކޮށްފައެވެ. އެ ފަހަރުވެސް ސަސްޕެންޑް ކުރީ މި ފަހަރެކޭ އެއް ގޮތަށް، ފުޓްބޯޅައިގެ ތެރެއަށް ސިޔާސީ ކަންތައް ވަންނަން ފެށުމުންނެވެ. ކުރިން ސަސްޕެންޑް ކުރީ ދެހާސް ސަތާރަވަނަ އަހަރުއެވެ.\nއޭގެފަހުން ސަސްޕެންޝަން އުވާލައި، ދެހާސް ނަވާރަވަނަ އަހަރުން ފެށިގެން އައީ ކަންކަން މަޑުމަޑު ހަމައަކަށް އެޅެމުންނެވެ. އެހެންނަމަވެސް އަނެއްކާ މީގެ ކުޑަ ދުވަސްކޮޅެްއ ކުރިން ހުރިހާ ކަމެއް ގޯސްވެ އެންމެ ފަހުން ސަސްޕެންޝަނާ ކުރިމަތިލާން ޖެހުނީއެވެ.\nފީފާއިން ޕާކިސްތާނު ސަސްޕެންޑް ކުރުމާ ގުޅިގެން މިއަހަރު ބޭއްވުމަށް ހަމަ ޖައްސާފައިވާ ސާފު ޗެމްޕިއަންޝިޕް ފުޓްބޯޅަ މުބާރާތުގައި ޕާކިސްތާނަށް ނުކުޅެވުމަކީ އެކަށީގެންވާ ކަމެކެވެ. އެ މުބާރާތުގެ ކުރިން މަޝްރަހު ހަމައަކަށް އެޅި ސަސްޕެންޝަން އުވާ ނުލައިފިނަމަ އެ މުބާރާތުގައި ޕާކިސްތާނަކަށް ވާދައެއް ނުކުރެވޭނެއެވެ.


Miadhakee Bainal Aquvaamee masakaiytheringe dhuvas\nބައިނަލް އަގުވާމީ މަސައްތްތެރިންގެ ދުވަހާއި ގުޅުވައިގެން ގޮވާލެވޭ ގޮވާލުން ތަކެއް\nމިއަދަކީ ބައިނަލް އަގުވާމީ މަސައްކަތްތެރިންގެ ދުވަސް\n1 މެއި 2019, 13:58 |\nމިއަދަކީ ބައިނަލް އަގުވާމީ މަސައަކަތްތެެރިންގެ ދުވަހެވެ. މޭ މަހު 1 ވަނަ ދުވަހަކީ ދުނިޔޭގެ ގިނަ ގައުމުތަކެއްގައި މަސައްކަތްތެރިންގެ އަގު ވަޒަން ކުރުމުގެ ގޮތުން މި އަދު، މޭ 1، ނުވަތަ މޭ ޑޭ ފާހަގަ ކުރާ ރަސްމީ ބަންދު ދުވަހެކެވެ. ނަމަވެސް ރާއްޖޭގައި ސަރުކާރު ބަންދު ދުހެއްކަމުގައި ވިޔަސް މިއީ ރަސްމީ ބަންދު ދުވަހެއް ނޫނެވެ.\nރާއްޖޭގައި ލޭބާރ ޑޭ، ނުވަތަ މޭޑޭ ފާހަގަ ކުރަން ފެށި 2011ގައި އެމްީިޕީގެ ވެރިކަމުގައެއެވެ. ރާއްޖޭގައި މިދުވަސް ފާހަގަ ކުރަން އޭރުގެ ސަރުކާރުން ނިންމީ މަސައްކަތްތެރިންގެ ހައްގުތައް ހޯދުމަށް ބާރުއެޅުމުގެ ގޮތުންނެވެ. އެގޮތުން ސަރުކާރުން އެކަން ފާހަގަ ކުރަން އަހައްމިޔަތުކަން ދޭހިނދު އަމއިްލަ ކުންފުނިތަކާއި ވިޔަފާރިތަކާއި އަމިއްލަ މީހުންވެސް މަސައްކަތްތެރިންގެ ހައްގުތައް ކަށަވަރުކޮށްދިނުމަށާއި އެކަމަށް މަސއްކަތް ކުރުމަށް ހިތްވަރު ދިނުމުގެ ގޮތުންނެވެ.\nމިދުވަސް ފެށިގެންގެން އައީ އެމެރިކާގެ މަސައްކަތްތެރިން ހައްގުތައް ހޯދުމަށް ފެށި ހަރަކާތްތަކުގެ ތެރެއިންނެވެ. އެގޮތުން ލޭބަރ ޔުނިއަންތައް އުފައްދައި އެކި ދާއިރާތަކުގެ މަސައްކަތައް ބައްޓަން ކުރާނެގޮތުގައި ބަސްބުނުމުގެ ހައްގު ލިބިގަތެވެ. އަދި ކުރާ މަސައްކަތަށް ހައްގު މިންވަރު ހޯދުމަށް އަޑު އުފުލަަން ފެށިއެވެ. އަޅު މަސައްކަތަށް ނޫނެކޭ ބުނަން ވެގެންނެވެ.\nއެއިގެ ނަތީޖާއަކީ ލޭބާ ގާނޫނުތައް ހެދި މަސައްކަތް ކުރުވާ ފަރާތާއި މަސައްކަތް ކުރާ ފަރާތާއި ދެމެދުގެ މަސްލަހަތުތައް ހިމާޔަތް ކުރުމަށް ބާރު އެޅިގެން ދިއުމެވެ.\nރާއްޖޭގައި ވެސް މިވަނީ މަސައްކަތް ތެރިންގެ ހައްގުތައް ހިމާޔަތް ކުރުމަށް ގާނޫނެއް ހެދި، އަދި އެކަމަށް އެހީތެރިވުމުގެ ގޮތުން ލޭބާރ ރިލޭޝަން އޮތޯރިޓީއެއް އުފައްދައި އެކިކަންކަމުގައި މަސައްކަތްތެރިންނަށް ލަފާދ ދޭން ފަށާފައެވެ. އަދި ވަޒީފާގެ އެކި މައްސަލަކުގައި ގޮތް ކަނޑައެޅުމަށް ލޭބަރ ޓްރައިބިއުނަލް އެއް ވަނީ ހަރަކާތްތެރިވާން ފަށާފައެވެ.\nރާއްޖޭގައި އަދިވެސް ނުވެގެން އުޅޭ އެއްކަމަކީ ޓްރޭޑް ޔުނިއަން ހިންގުމުގެ މަސައްކަތެވެ. އެކިއެކި ފަންނީ އެސޯސިއޭޝަންތަކުގެ ހަރަކާތާއި އެމީހުންނަށް މުޖުތަމިއުގައި ކުރިޔަށް ދެވޭނެ މަގުތައް ހަނިވެފައި ތުރާލުކަމެވެ.\nރާއްޖެގައި އެންމެ ފުރަތަމަ އުފެދުނު މަސައްކަތްތެރިންގެ ޖަމްއިއްޔާ (ޓްރޭޑް ޔޫނިއަން) އަކީ ޓީމް(ޓްވަރިޒަމް އެމްޕްލޮޔީ އެސޯސިއޭޝަން އޮފް މޯލްޑިވްސް)، 2008 ގައި އެވެ. އަދި އެއިގެ ފަހުން ޓީޗަރސް އެސޯސިއޭޝަނެއް ވެސް އުފެދުނެވެ. އަދިވެސް ބައެއް އެެހެން ޖަމްއިއްޔާތަކެއެވެ.\n2008 ގައި “ޓީމް” އުފެދިގެން ދިއުން – ފޮޓޯ؛ އަހުމަދު ޝިހާމް\nމިދެ ޖަމްއިއްޔާގެ ހަރަކާތްތަކަށް ވެސް ހިންދެމިލެވޭ ގޮތެއްއް ނުވެއެވެ. ތަފާތު ފިއްތުން ތަކާހެދިއެވެ.\nރިޒޯޓްތަކުގައި މަސައްކަތް ކުރާ ދިވެންނަށް ތަފާތުކުރުން ގެންގުޅޭ ކަމުގެ ޝަކުވާ އެހާ ބޮޑެވެ. އަދި ސާވިސް އެލަވަންސް ހަމަޔަށް ނުލިބުމާއި ކަނޑައެޅިފައިވާ ދުވަހަށް މުސާރަ ނުދެވޭކަމުގެ އަޑުތަކަކީ ޚާއްސަކޮށް ދިވެހިން ހިންގާ ގިނަ ރިޒޯޓްތަކުގެ މުވައްޒަފުންގެ ނިމުމެއް ނެތް ޝަކުވާއެވެ.\nތައުލީިމީ ދާއިރާގެ މަސައްކަތްތެރިންގެ ޝަކުވާއަކީ އިތުރު ގަޑި ހަމަޔަށް ނުލިބުމާއި މުޅި ދުވަސް ސްކުލުގެ ކަންކަމުގައި ޝާމިލްވާންޖެހިފައި ވުމުގެ ޝަކުވާއެވެ.\nއެންމެ ހާމަކަންބޮޑު ގޮވާލުމަކީ އަދިވެސް މަސައްކަތްތެރިންނަށް ހައްގު މިންވަރު ނުލިބޭ ކަމުގެ އަޑެވެ. ސަރުކާރުގައި ވަޒީފާ އަދާކުރާ މީހާއަށް ވެސް އަބުރުވެރި ދިރިއުޅުމެއް އުޅެވޭވަރުގެ މުސާރައެއް ނުލިބޭ ކަމުގެ އަޑެވެ. އަހަމ އެގޮތަށް ވިޔަފާރިވެރިޔާއަށް މިލިޔަނުން ފާއިދާ ހޯދައިދޭ މަސައްކަތު މީހާއަށް ވެސް ދޭ މުސާރައިން ދެކޮޅު ނުޖެއްސޭ ކަމުގެ އަޑެވެ. ރިޒޯޓްތަކާއި ކުންފުނިތަކުގައި ވެސް ހަމަ މިއަޑު ތަކެވެ.\nމިއަދު އެންމެ ގިވާލަންވީ ހައްގުމިންވަރު ލިބުމަށް ވިޔަފާއިރި ހިސާބުތައް ހުރިހާކުންފުންޏަކުން ވެސް ހާމަކުރުމަށެވެ. އަމިއްލަ ކުންފުނިތަކާއި އައމްިލަ މަސައްކަތް ކުރުވާ ފަރާތްތައް ވެސް ހާމަކުރަން ވީއެވެ. އަދި މަސްކަތްތެރިޔާއަށް ހައްގު މިންވަރެއް ކަނޑައަޅަންވީއެވެ.\nއެންމެ ކުޑަ މުސާރަ ވެސް ކަނޑައަޅަަން ގޮވާލަން ވީއެވެ. އިންކަމް ޓެކްސްނަގަން ވެސް ގޮވާލަން ވީއެވެ. މީގެ ސަބަބުން ހައްގު މިންވަރު ކަންޑައެޅުމަށް ބޭނުންވާ މައުލޫމާތު ފަސޭހައިން ހާމަވެގެން ދާނެއެވެ.\nއިތުރު ލިޔުންހައްގު މިންވަރުބައިނަލް އަގުވާމީ މަސަައްކަތްތެރިންގެ ދުވަސް\nTags: ހައްގު މިންވަރު, ބައިނަލް އަގުވާމީ މަސަައްކަތްތެރިންގެ ދުވަސް


ދުރުތަނެއްގައި ހުންނަ މީހަކަށް ފޯނުގެ އެހީގައި ރުޤްޔާ ކުރުމެގެ ޙުކުމް - Healing Through Ruqya\nދުރުތަނެއްގައި ހުންނަ މީހަކަށް ފޯނުގެ އެހީގައި ރުޤްޔާ ކުރުމެގެ ޙުކުމް\nJanuary 23, 2016 January 26, 2016 އަބޫ އަބްދުﷲ\t0 Comments\tޙުކުމް, ރުޤްޔާކުރުން, ފަތުވާ, ފޯން\nމުރާޖަޢާކުރެއްވީ : އައްޝައިޚް މުޙައްމަދު ސިނާން\nފޯނުގެ އެހީގައި ރުޤުޔާ ކުރުމާ ބެހޭގޮތުން ސަޢުދީ އަރަބިއްޔާގެ ފަތުވާ ކޮެމެޓީ އާއި ސުވާލުކުރެވުނެވެ.\n“ދުރު ހިސާބެއްގައި ބަލިމީހާ ހުންނަ ޙާލަތެއްގައި، ރުޤުޔާކުރުމުގައި ޤުރުއާން ކިޔަވާއިރު، ފޯނުގެ އެހީގައި ނުަވަތަ ލައުޑް ސްޕީކަރަކުން ޤުރުއާން ކިޔެވުމުގެ ޙުކުމަކީ ކޮބައިތޯ؟\nރުޤްޔާކުރަން ޖެހޭނީ ސީދާ ބަލިމީހާއަށެވެ. އެއްވެސް ޙާލެއްގައި (ބަލިމީހާ ދުރުގަ ހުންނަ ޙާލަތެއްގައި) ލައުޑް ސްޕީކަރުން ނުވަތަ ފޯނަކުން ނޫނެވެ. ސަބަބަކީ މިކަންތައް ނަބިއްޔާ صلى الله عليه وسلم ރުޤްޔާ ކުރެއްވިގޮތާއި ފުށުއަރާ ކަމަކަށް ވާތީއެވެ. އަދި އެކަލޭގެފާނު ( ޞައްލަﷲ ޢަލައި ވަސައްލަމް ) ގެ ސަޙާބީންނާ ( އެބޭކަލުންނަށް ﷲ ރުއްސުން ލައްވާށިއެވެ ) ، ހައްޤު ގޮތުގައި މިބޭކަލުންނަށް ތަބާވީ ބޭކަލުންވެސް ރުޤްޔާކުރެއްވި ގޮތާއި ޚިލާފު ކަމަކަށް ވާތީއެވެ. ނަބިއްޔާ ( صلى الله عليه وسلم ) ހަދީޘް ކުރައްވާފައިވެއެވެ.\n1 ” ތިމަން ނަބިއްޔާ މިގެންނެވި އިސްލާމް ދީނުގައި ނުވާކަމެއް އުފައްދައި އެ ދީނުގެ ތެރެއަށް ވައްދައިފި މީހާއަށް އެކަމެއް ރައްދުވެގެން ވެއެވެ.”\nއެންމެ މޮޅަށް ދެނެވޮޑިގެންވަނީ ﷲ ސުބުޙާނަހޫ ވަޠަޢާލާއެވެ. ( ފަތުވާ: ލަޖްނާ އައް ދާޢިމާ ލިލް ބުހޫތު އަލް ޢިލްމިއްޔާ ވަލް އިފްތާ )\n1. [أبو داود 4583]\nނަމަވެސް އަޅުގަނޑުމެންގެ ތެރޭގައި މިހާރު ރުޤްޔާ ކުރަމުންދާ ބައެއް ބޭފުޅުން ގޭގައި އިންނަވައިގެން ބަލިމީހާއަށް ގުޅައިގެން ފޯނު ސްޕީކަރަށް ލުމަށްފަހު ފެން އެއްޗަކާ ދިމާކޮށްގެން ފެނަށް ކިޔަވައި ފުމެ ހަދައިގެން ރުޤްޔާ ކުރެއެވެ. ނަމަވެސް މިކަމަކީ އެއްވެސް އަސްލެއް އޮތް ކަމެއް ނޫނެވެ. ފެނަށް ކިޔަވާއިރު ކިޔަވަން ޖެހޭނީ އަނގަޔާ ފެންއެތި ކައިރިކޮށްގެން، ކިޔަވާ މީހާގެ ނޭވާ ފެން އެއްޗަށް ދާގޮތަށެވެ.\nފަތުވާގެ އަސްލު ބެއްލެވުމަށްމި ލިންކް އަށް ފިއްތަވާލައްވާ\n← މައިމީހާގެ ހަށިގަނޑުގައި ތުއްތު ދަރިފުޅަށް ބޭނުންވާ މިންވަރަށް ކިރު ނުއުފެދޭނަމަ ކުރެވިދާނެ ރުޤުޔާ\nޖިންނީން2ވަނަ ބައި →\nJanuary 4, 2016 January 4, 2016 ޢަލީ އާސިރު\t0


Noorul-islam.NET :: އުންމަތުގެ މެޔަށް ޚަންޖަރު ހެރުމަށްފަހު ލޮލަށް ބޭސްކުރުމުގެ ފަލްސަފާއަކީ ޤަބޫލުކުރެވޭނެ ފަލްސަފާއެއްނޫން- ޝަހީމް\nއުންމަތުގެ މެޔަށް ޚަންޖަރު ހެރުމަށްފަހު ލޮލަށް ބޭސްކުރުމުގެ ފަލްސަފާއަކީ ޤަބޫލުކުރެވޭނެ ފަލްސަފާއެއްނޫން- ޝަހީމް\nއަޞްލު : މިއަދު ނޫސް\nއުންމަތުގެ މެޔަށް ޚަންޖަރު ހެރުމަށް ފަހު ލޮލަށް ބޭސްކުރުމުގެ ފަލްސަފާއަކީ ޤަބޫލުކުރެވޭނެ ފަލްސަފާއެއްނޫންކަމުގައި މިނިސްޓަރ އޮފް ސްޓޭޓް ފޮ އިސްލާމިކް އެފެއަރޒް އަދި ނޫރުލްއިސްލާމްގެ މުޝްރިފް ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު ވިދާޅުވެއްޖެއެވެ.<?xml:namespace prefix = "o" ns = "urn:schemas-microsoft-com:office:office" />\n17 ޑިސެމްބަރ 2010 ވީ ހުކުރު ދުވަހު މަސްޖިދުއްސުލްޠާން މުޙައްމަދު ތަކުރުފާނުލްއަޢުޡަމް ގައި ދެއްވި ހުކުރު ޚުތުބާގައި ސްޓޭޓް މިނިސްޓަރ ޝަހީމް ވިދާޅުވިގޮތުގައި އިސްލާމީ އުންމަތާމެދު އަނިޔާވެރިވެފައިވާ، އަދި މުސްލިމުންގެ ބިން ޣަޞްބުން ފޭރިގަނެ އެތަނުގެ އަހުލުވެރިން އެތަނުންބޭރުކޮށް އެއްވެސް އިންސާނިއްޔަތުކަމެއްނެތި މުސްލިމުން ޤަތުލުކުރަމުންދާ ޔަހޫދީ ޒަޔަނިސްޓުންނާއި ގުޅުން ބަދަހިކޮށް އެ އަނިޔާވެރިންގެފަރާތުން އިންސާނީ އެހީގެ ނަމުގައި އެހީ ހޯދުމަކީ މުސްލިމުން ކޮށްގެންވާނެކަމެއްނޫންކަމަށެވެ.\nޝަހީމް އަދިވެސް ވިދާޅުވިގޮތުގައި މުސްލިމުން ދުޝްމަންވަނީ މުސްލިމުންގެ ބިމަށް އަރައި، މުސްލިމުންގެ މުޤައްދަސްތަންތަނުގެ ޙުރުމަތް ކަނޑާލައި އަނިޔާވެރިވެފައިވާ މީހުންދެކެ އެކަންޏެވެ. އަދި އެނޫން އެހެން ބަޔަކު ދެކެ މުސްލިމުން ރުޅިވެރިކަން އިސްކޮށްގެންނުވާނެކަމަށެވެ.\n“ސިޔާސީގޮތުން ޣައިރު މުސްލިމު ޤައުމުތަކާއި ގުޅުން ޤާއިމުކުރުމާއި، މުޢާހަދާތައް ޤާއިމުކުރުމާއި، ވިޔަފާރިއާއި އިޤްތިޞާދީ ގުޅުން ޤާއިމުކުރުމަކީ މައްސަލައެއްނޫނެވެ. ނަމަވެސް އިސްލާމީ އުންމަތާމެދު އަނިޔާވެރިވެފައިވާ، އަދި މުސްލިމުންގެ ބިން ޣަޞްބުން ފޭރިގަނެ އެތަނުގެ އަހުލުވެރިން އެތަންބޭރުކޮށްފައިވާ ބަޔަކާ ގުޅުންތައް ޤާއިމުކުރުމަކީ ކަނޑައެޅިގެން ދީން މަނާކުރާކަމެވެ. އިސްލާމީ އުންމަތަކީ އެއް ހަށިގަނޑެކެވެ. އުންމަތުގެ މެޔަށް ޚަންޖަރު ހެރުމަށް ފަހު ލޮލަށް ބޭސްކުރުމުގެ ފަލްސަފާއަކީ ޤަބޫލުކުރެވޭނެ ފަލްސަފާއެއްނޫނެވެ.” ޝަހީމް ވިދާޅުވިއެވެ.\nޙައްދުފަހަނައަޅާފައިވާ ޔަހޫދީން އިންސާނިއްޔަތާ ޚިލާފަށް ހިންގާ ޢަމަލުތަކާ ދެކޮޅު ހެދުމަށް އަންހެނުންނާއި ފިރިހެނުން ބައިވެރިވުމަށް ޝަހީމްވަނީ ހުކުރު ޚުތުބާގައި ގޮވާލާފައެވެ. އަދި އެއީ ދީނާއި ޤައުމާއި، މުސްލިމުންގެ ތާޜީޚަށްޓަކައި ދޭންޖެހޭނެ މެސެޖެއްކަމަށްވެސް އޭނާވަނީ ވިދާޅުވެފައެވެ.\n“އަޅުގަނޑުމެންގެ މުސްލިމު އަޚުންގެ ޙައްޤުޤައެވެ. ޤަރުނަކާ ގާތްވަންދެން ޙިޞާރުކުރެވިފައިވާ އަލްމަސްޖިދުލްއަޤްޞާގެ ދިފާޢުގައި ޖިހާދުކުރާ މުޖާހިދުންނާ ބައިވެރިވުމުގެ ގޮތުންނެވެ. ފަލަޞްޠީނުގެ ބަނޑަށް މަރުވަމުންދާ ކުޑަކުދީންނާއި އަނިޔާލިބިފައިވާ އަންހެނުންނާއި، މުސްކުޅިންނާއި ބައިވެރިވުމުގެ ގޮތުންނެވެ. އަދި އިންސާނިއްޔަތަށްޓަކައި ވެސް މެއެވެ.” ޝަހީމް ވިދާޅުވިއެވެ.\nއަދި ބައިނަލްއަޤުވާމީ މުޖްތަމަޢުގައި ކޮންމެހެން ކުރަން މަޖްބޫރު މުޢާމަލާތެއް ފިޔަވައި އެހެން އެއްވެސް މުޢާމަލާތެއް ލާއިންސާނީ ދައުލަތާއެކު ނުކުރެއްވުމަށާއި، އަޅުގަނޑުގެ މެންގެ މައްޗަށް ސިޔާސަތު އިމްލާއު ކުރާ ބަޔަކަށް އެބައިމީހުން ނުހެއްދެވުމަށް ދައުލަތުގެ ވަލިއްޔުލްއަމްރަށާއި އެންމެހާ މުއައްސަސާތަކަށް ސްޓޭޓް މިނިސްޓަރ ޝަހީމްވަނީ ގޮވާލައިފައެވެ.


Baiveriyaa Kuren Ma'aafah Edhen Fasjeheynama Mikan Kohlaa - Vaguthu\nބައިވެރިޔާ ކުރެން މާފަށް އެދެން ފަސްޖެހޭނަމަ މިކަން ކޮށްލާ\nމާފަށް އެދުމަކީ ބައެއް މީހުންގެ ނަޒަރުގައި ތިމާ ނިކަމެތިކޮށްލާ ކަމެކެވެ. އަދި ތިމާގެ އަގު ވައްޓާލާ، ކޮންމެ ކަމެއްގައި ގޯސްހެދީ ތިމާ ކަމުގެ އިޙްސާސްކޮށްދޭ ކަމެކެވެ. އެހެންނަމަވެސް، މިއީ މިކަން ވާގޮތެއް ނޫނެވެ.\nމާފަށް އެދުމަކީ އަނެކާގެ ނަޒަރުގައި ތިމާގެ އަގު އުފަލަދޭ ކަމެކެވެ. އަދި މިއީ ކޮންމެ މީހަކުވެސް ދިރިއުޅުމުގެ ކޮންމެވެސް ހިސާބެއްގައި އެދެން ޖެހޭ ކަމެކެވެ. މާފަށް އެދުމަކީ އެއްވެސް ހާލެއްގައި ތިމާ ދެރަކޮށް ދިކަމެތިކޮށްލާ ކަމެއް ނޫނެވެ. ޒަވާޖީ ހަޔާތަކުން މީހަކާ ގުޅެން ބޭނުންނަމަ ނުވަތަ ގުޅިގެން އުޅޭނަމަ މާފުކުރުމަށް މީހެއް ކުރެން އެހުމަކީ ކޮންމެހެންވެސް ކުރަންޖެހޭ ކަމެކެވެ. ތިމާ މާފަށް އެދެން ފަސްޖެހޭނަމަ ތިރީގައިމިވާ ކަންތަކަށް ފުންކޮށް ވިސްނާލާށެވެ.\nމައްސަލަ ހައްލުވާނީ ކޮންމެވެސް އެކަކު މާފަށް އެދިގެން\nގުޅިގެން އުޅޭއިރު ދެމީހުންގެ ދެމެދުގައި އާއްމުކޮށް ޖެހޭ ކުދި ކުދި މައްސަލަ ބޮޑުވެގެންދަނީ ދެމީހުންކުރެ އެކަކުވެސް މާފަށް އެދުމަށް ފަސްޖެހުމުންނެވެ. މިފަދަ ހާލަތުގައި ކޮންމެ މީހަކަށްވެސް ފެންނާނީ ދެވަނަ މީހާގެ ކުށެވެ. އަދި މާފަށް އެދެން ޖެހޭ ކަމަށް ބަލާނީ އަނެކާއެވެ. އެހެންނަމަވެސް މިއީ އެއްވެސް ހާލެއްގައި ކަންހިގަންޖެހޭ ގޮތެއް ނޫނެވެ. ތިމާގެ ނަޒަރިއްޔާތުން ކަމެއްގައި ތިމާގެ ކުށެއް ނުފެނުނު ކަމުގައި ވީނަމަވެސް، އަނެކާގެ ނަޒަރިއްޔާތުގައި އެއީ ތިމާގެ ކުށެއް ކަމުގައި ޤަބޫލު ކުރެވިދާނެއެވެ. މިފަދަ ހާލަތުގައި މާފަށް އެދުމަކީ ބުއްދިވެރި ގޮތެކެވެ. އަދި މާފަށް އެދުމަކީ ދެމީހުންގެ ދެމެދުގައި އުފެދިފައިވާ މައްސަލައަށް ޙައްލު ލިބޭނެ އެންމެ ރަނގަޅު ގޮތެވެ.\nމާދަމާ ސްކޫލަށް ދާން ޖެހޭ، އެހެންވީމާ ދެން ކަންތައް ކުރާނީ ކިހިނެއް؟\nގާތް ރައްޓެހިންގެ ގޮތުގައި ގެންގުޅެވޭނީ ކިތައް މީހުންކަން އެނގޭތަ؟\nއޭޕްރީލް 24, 2018 20:40\nކޮބާ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް...\nއޭޕްރީލް 24, 2018 20:42\nތަމެން ޖެހޭނީ މާފަށް އެދެން މަމެން ނުޖެހޭނެ މާފަށް އެދެން އިނގޭތޭ. ހަމަ މިހާރު މާފަށް އެދެންވީއޭ އިނގޭތޭ. ކޯއްޗެކޭތޭ ސޮރީ އޭ. އެހެންތޭ. ސްޓިލް ސޯފާރ އަވޭ ފްރޮމް މާފު ޓޯރން ދޯ ބަޓް އިޓްސް އޯލް ރައިޓް. މާފަށް ނޭދި ކޮންތާކަށް ތޭ ދާނީ ވަށައިގެން ކަނޑުވިއްޔާ އޮތީ ދޯ. ކޯއްްޗެކޭ ތޭ ތިޔާ ބުނީ ދެންމެ. އޭން މަމެން ބުނީ ކޯއްޗެކޭތޭ އޭ. ޔޫ ގޮޓް ބިއުޓިފުލް އައިޒް އިނގޭތޭ.\nއޭޕްރީލް 25, 2018 09:11\nކައިވެނި މަދުވެ ވަރީގެ ޗާޓު2ޕަސެންޓް މައްޗަށް އެދަނީ އެއީ އޭގެ އަސްލަށް ބަލާ ނަަމަ ތިޔާ ވަރި ގިނަވެފއިވަނީ ދަ ރާއްޖެތެރޭގައެވެ. މާލެ އަށް ވުރެން އެތައް ގުނައެއް ވަރި ގިނަ ދަ ރާއްޖެތެރޭގައި. މާލޭގައި ވެސް ވަރި ގިނައީ ދަ ރާއްޖެތެރޭ މީހުންގެ. ކަން މިހެން ހުރުމުން މިކަން ހުއްޓުވުމަށް ޓަކައި ސަރުކާރުން ހައްދަވަންވީ ގޮތަކީ ދަ ރާއްޖެތެރޭގެ 10 ހާހުން ދަށުގެ އާބާދީ ގައި އުޅޭ އެންމެން މާލެ ސަރަހައްދަށް ބަދަލު ކޮށްލަންވީ އޭ ކޮންމެ މީހަަކަށް2ކޮޓަރީގެ އެޕާރޓްމެންޓް އެއް މަހަކު2ހާސް ރުފިޔާގެ ރޭޓުން 100 އަހަރު ދުވަސް ވަން ދެން ކުއްޔަށް އެމެންނަށް ދީގެން. ވެން އިޓް ކަމްސް ޓު ދިސް ނޯވަން ވިލް ޑިނައި އޮން އިޓް ވޮންޓް ޔޫ އެކްސެޕްޓް އިޓް ވޮންޓް ޔޫ ވޮންޓް ޔޫ ވޮންޓް ޔޫ ޑާންސް ޑާންސް ޑާންސް..


Reeko Moosa Akee Abadhuves Libeykolhakah Dhuvaa Meeheh: Firushan\nރީކޯ މޫސައަކީ އަބަދުވެސް ލިބޭކޮޅަކަށް ދުވާމީހެއް: ފިރުޝާން\n- 1 week ago3- ހަނާން ހުސައިން\nރައްޔިތުންގެ މަޖިލީހުގެ ކުރީގެ ނައިބު ރައީސް ރީކޯ މޫސާ މަނިކަކީ އަބަދުވެސް ލިބޭކޮޅަކަށް ދުވާމީހެއް ކަމަށް ރައްޔިތުންގެ މަޖިލީހުގެ މަޑަވެލި ދާއިރާގެ މެމްބަރު ޙުސައިން ފިރުޝާން ވިދާޅުވެއްޖެއެވެ.\nފިރުޝާން މިފަދައިން ވިދާޅުވެފައިވަނީ ރައީސް މުހަންމަދު ނަޝީދު "ވެރިކަމުގެ ދަހިވެތިކަމުގެ މަޅީގައި ބަނދެވެމުންދާ ކަމަށް" ވިދާޅުވެ އެމްޑީޕީގެ ކުރީގެ ޗެއާޕާސަން އަދި މަޖިލީހުގެ ކުރީގެ ނައިބު ރައީސް ރީކޯ މޫސާ މަނިކު، ރައީސް ނަޝީދަށް ފޮނުއްވި ސިޓީއާއި ގުޅިގެންނެވެ.\nމިކަމާއިގުޅޭ ޚަބަރެއް ޓްވިޓާގައި ޚިއްސާކުރަމުން މެމްބަރު ފިރުޝާން ވިދާޅުވީވަޔާއި އެއްކޮޅަށް ދުވުމަކީ މޫސަގެ އާދައެއް ކަމަށާއި، އަބަދުވެސް މޫސަ ހުންނަވަނީ ލިބޭ ކޮޅުގައި ކަމަށެވެ.\nފިރުޝާންގެ އިތުރުން މަޖިލީހުގެ ތޮއްޑޫ ދާއިރާގެ މެމްބަރު ޙަސަން ޝިޔާން(ގިޓާ) ވިދާޅުވީ ރީކޯ މޫސަ އަކީ އަބަދުވެސް މާއްދިއްޔަތަށް ދުވާ މީހެއްކަމަށެވެ.\nމޫސަ ވަނީ ރޭ ރާއްޖެޓީވީގެ ޕްރޮގްރާމެއްގައިވެސް ރައީސް ނަޝީދަށް ވަރަށް ބޮޑަށް ފާޑުވިދާޅުވެފައެވެ. އެގޮތުން އެމްޑީޕީގެ ރައީސް މުޙައްމަދު ނަޝީދު ފެއިލްވެފައި ވާކަމަށާއި، ރައީސް ނަޝީދު އެ ޑިޒައިން ކުރައްވަނީ ބަޣާވާތެއްކަމަށްވެސް މޫސަ ރޭ ވިދާޅުވިއެވެ. މިއާއި އެކު މޫސަ ވަނީ ރައީސް އިބްރާހިމް މުޙައްމަދު ޞާލިޙް އަށް ވަރަށްބޮޑަށް ހުޝާމަދުކުރައްވާ ވާހަކަ ދައްކަވާފައެވެ.\nރާއްޖޭގެ ސިޔާސީ މަސްރަޙް އަނެއްކާވެސް ހަލަބޮލިވެފައި މިވަނީ ރައީސް ނަޝީދު އެމްޑީޕީގެ ސަރުކާރަށް ތާއީދުނެތްކަމަށް ހާމަކުރެއްވުމާއި އެކުގައެވެ.\nމިއާއި އެކު ކުރީގެ ރައީސް ޔާމީން އާއި ޕީޕީއެމާއި އެކު އިއްތިހާދު ހެދުމުގެ ޝައުގުވެރިކަންވެސް ރައީސް ނަޝީދު ދަނީ ފާޅުކުރައްވަމުންނެވެ.\nއެހެންނަމަވެސް އިދިކޮޅު ކޯލިޝަނުން ބުނީ އެއީ ވާނެކަމެއް ނޫންކަމަށާއި ދުވަހަކުވެސް ތެލާއި ފެން އެއްނުވާނެކަމަށެވެ.\nސަތޭކައިގެ ތެދެއް. މޫސަ އެއީ އެއްއިރެއްގެ އެމްޑީޕީގެ ހަލާކު. ސޯލޮޙިގެ ސަރުކާރު އަޔަނުދޭންވެގެން އެންމެ ގަދަޔަށް ޖެއްސި އެކަކު. ނުވިތާކަށް ޝަހީމުގޮވަިއިގެން ހައްދުށްމަރީވެސް ގިތެލެއްހެން އުޅުނު. ޥަރިހަމަޔާ ސޯލިހަށްވެސް މޫސަ އޯކޭ ވިއްޔާ. ޙަމަ ހުސް ލަނޑާ.\nތިޔަމަޖްލިސްގެ މެމްބަރުންގެ ގޮތަކީވެސްއެއީ. މިސަރުކާރު ކޮޅަކުން މޫސައަށް ލިބޭ އެއްޗެއްނެތް.މޫސަ ތެދު ބުނާތީ ތިޔައުޅެނީ ހަޖަމް ނުކުރެވިގެން. ޢޭތިމީތި ކިޔައިގެން މީހަކު ވެރި ކަމައިގެން ދަން ޖެހެނީ.މުސްލިބޭ ކޮޅަކަށް ދުވަނީކީ ނޫން ބޭފިމާޣް.\nލިބޭކޮޅަށް ނުދުވަނީ ތިޔަ ހަޅޭލަވަމުންދުވާމީހުންގެތެރެއިން ކާކު މިސުވާލު ވަރަށްކުރު ފުރިހަމަ ޖަވާބެއް ބޭނުން ސުކުރިއްޔާ